自從畢業旅行去過墾丁之後 我就再冇食過台式鹵水  而家終於食到 係台灣既味道呀  鹵水味好重 完全唔會苦同太咸  鴨血同豬腱肉都係必食 鴨血吸曬啲鹵水味 好香好夾  而豬腱肉質結實 口感好好 係佢地既推薦配料 但我都係鐘意魚片頭多啲 我推介嘅面底係粉絲 下次要叫王子麵先 因為王子麵唔係度度都有  飲品方面 佢哋有冷泡茶 都唔錯㗎  環境方面 呢鋪頭唔算好大 裝修都幾有台灣風味 服務就同台灣一樣 侍應非常親切 相信大家都會鍾意呢一度 特別係冇得去旅行嘅時候 呢度食嘢就滿足到大家嘅慾望


短時間內食左3次壽司郎 想試既野都試得7788  茶碗蒸好有日本風味 真係勁多餸 好鮮甜果啲黎  當然唔少得必食既吞拿魚腩壽司 係我最鐘意食既 入口即溶呢啲就唔使多講 仲要完全唔腥   至於味噌茄子壽司都幾特別 冇伏，可以一試


無意中發現喺朗豪坊最底嗰陣有間餐廳有pancake食，咁為食既我一定要去試下啦～  今朝食咗意粉同pancake，質素都高既， 不過就一定唔夠其他人氣pancake店吸引。  而菠菜奄列就好高質， 上菜果陣熱辣辣， 蛋味咸甜適中， 同菠菜比例啱啱好。


kfc嘅旗艦店開咗咁耐 終於有機會試到  呢間概念店同其他舖頭唔同嘅地方 係即整嘅燒春雞 同埋以前係期間限定嘅pizza雞   燒春雞唔算平 同埋要等幾十分鐘 想試嘅話就要有多啲時間先試到   上菜後就會發現等嘅時間都係值得嘅 因為熱辣辣新鮮燒起嘅真係超好食 肉質嫩滑而且多汁  pizza雞就好好食 不過就唔太鍾意雞上面嘅菠蘿啦 好似有少少唔係太夾  旗艦店嘅環境都算大 有大枱可以容納到十幾人嘅聚會 雖然而家只限四人聚會 但希望過咗肺炎之後 可以約埋一大班friend嚟食


發現將軍澳既一間素食店 試下佢地既健康版快餐  今次試左全素既魚柳包同麥樂雞 個魚柳包勁吸引 有2舊魚柳 仲要幾厚身 不過肉質就同真魚有少少差別 大體而言都好食既  而麥樂雞就意外地好食 我覺得仲好食過真係用雞肉整既


講起台式火鍋 我最鐘意就係黎呢間度食 牛骨湯底勁鮮甜 用佢黎煮肥牛就勁夾 鐘意呢度既野食夠曬多款 淨係魚都已經有5-6種 牛肉都有唔少選擇 佢地啲丸好高質 龍虾丸芝士丸包心丸都有 仲要係出面任夾 refill得好快 朋友鐘意食沙白 所以叫左勁多 沙白大隻又新鮮 仲可以任叫 自製卜卜蜆鍋冇難度  茶飲方面 鐘意佢有樽裝台式茶 桂花烏龍，菊花普洱都好好飲 但白桃烏龍就香料味過重 呢啲茶全部都係任飲㗎 最尾仲有Movenpick 雪糕 正呀 站內衛生都ok


第一次食Mini Friday 原來都係牛扒控既同伴已經黎過食5, 6次 今次陪佢再黎 未到餐廳佢已經諗定左一定要再食呢度既牛扒  我揀左香草燒牛小排配蜜糖燒汁 牛小排有三大舊 牛味好香好濃 肉同筋都唔硬 香草份量適中 能夠帶出牛肉既香味之餘 又唔會有肥膩感 我鐘意牛小排係因為佢係肉，筋，脂肪都有既部位 肉既鮮味 脂肪既香 加埋筋既咬口 啱曬我呢個食肉獸  佢就揀左最鐘意既炭燒紐西蘭牛肉眼扒配黑松露燒汁 識食一定係叫medium rare 肉眼扒既最大特色就係部位夠淋 對於牛扒既生熟度 廚師掌握得好好 性格比高  柚子雞翼既蜜糖甜甜地 幾開胃 都唔錯㗎 唔知大家又有冇鐘意既扒房呢？


最近屋企人話想食泰國嘢 所以就嚟左試呢間新輕泰國菜  火山排骨係泰國出名嘅網紅菜式  佢嘅香料同醃料有青檸蒜芫茜等等  係好特別嘅酸辣味 鍾意酸嘅人一定會鍾意 排骨嘅肉滑到令人意外 雖然大部分都係骨 但份量已經都多到一個人冇可能食曬㗎  紅咖哩既花生醬味好香 味道偏辣 入面有青口同八爪魚 相當惹味  青咖哩偏酸唔係好辣 唔係好食得辣嘅朋友都可以一試 成兜都係軟殼蟹 軟殼蟹鮮甜肉厚 大家都好鐘意  黃咖哩就超重椰漿味 大大粒既帶子鮮甜 炸魚柳非常鮮嫩  今次仲試咗佢個爆炸大頭蝦 開邊炸嘅大頭蝦 香料非常充足 能夠帶出大頭蝦嘅鮮甜 驚喜既係佢哋嘅蝦係有膏架 屋企人話要再嚟食過  今次仲叫咗香葉包雞 味道都唔錯 口感香脆  原來宜家外賣自取有七折  等我下次買份黃咖哩炒蟹俾屋企人試下先


星期日嘅下晝 去到呢間中環嘅茶記 佢真係叫中環茶記  知道佢重新開業就 就決定帶屋企人嚟試下  屋企人叫咗瑞士汁乾炒牛河 同傳統嘅乾炒牛河有啲唔同 雖然表面睇落一樣 但食落就甜甜地 好有特色  炒牛河嘅牛肉好淋 而且好入味 不得不讚  我就叫左豬扒炒公仔麵 豬扒份量多超級厚 又夠曬大件 好有口感 啱曬我呢個食肉獸  公仔麵都住得啱啱好 唔會太淋同太硬  驚喜嘅係香煎雞扒 個皮勁脆 雞扒大嚿多肉汁 完全唔會有雪味 強烈推薦  整體而言 呢間價錢親民 中環嚟講算好抵食 服務態度好


再一次黎到一燈拉麵 欣賞住維港海境 食住最鐘意既沾麵 係我今日俾自己既獎勵  濃郁既魚介湯 配上雞肉同叉燒 豐富過一般既沾麵 幾乎每次到最後 我都會加鰹魚湯 飲曬啲汁佢   偷偷試左朋友既柚子湯拉麵 味道好清新 驚喜既係唔會太淡或太酸 拉麵既麵質適中  雞肉好香好結實 完全唔肥 叉燒都偏瘦 好啱驚肥既我   堆到成座山既雞軟骨 因為太好食 我同朋友三兩下就清曬   ps.


感謝貼心既侍應姐姐會為沾麵既汁重新加熱 呢間鋪最好既地方係服務態度好 唔會趕人走 望住個無敵海境真係咩都放鬆曬


之前見到好多人黎K11 Musea 既純素雪糕店 今次終於到我啦  紅肉火龍果配菠蘿加薑味雙色雪糕 紅肉火龍果味雪糕好清新 有粒粒火龍果核 口感豐富 佢隔離嘅菠蘿加薑味就酸酸地 既清新又開胃   班蘭心太軟配榴槤及開心果雪糕 班蘭心太軟既流心醬好多 班蘭味好重 榴槤雪糕好受歡迎 好多食客都係叫呢隻味  雖然我本身唔太鍾意食榴槤 不過都覺得好香好滑 仲有開心果雪糕都好creamy呀   玫瑰薄荷綠茶 味道清新 薄荷味唔會蓋過清新嘅玫瑰花香   呢間鋪既雪糕同飲品都冇蛋同奶 啱曬素食者同乳糖不耐症患者 另外佢哋餐廳最新出養生既全素中湯 等我下次試下先


魚旦方面，魚既成份好多，唔會好粉，同落太多水。  米粉就煮得啱啱好，唔會太淋。整體而言都算係碗偏高質既車仔麵。不過就唔算好扺，可能同地理位置有關，始終銅鑼灣地鋪既租都唔會太平。  服務態度幾好，朋友食得開心呀～


呢個咁靚既環境食飯，係人生一大樂事。佢地既花有好多都係鮮花黎，夾雜乾花，黎呢度食好野之餘，仲可以打卡，真係一舉兩得呀。  cafe既開放式格局，俾到食客好relax既感覺，配搭住精緻而美味既食物，叫人樂而忘返，好啱放假帶埋班閨密黎談心呀～  推介牛油果蟹肉三文治同玫瑰奶茶。


食得出佢地既用料非常高質，價錢又唔算貴，cp值真係好高，好想再黎多幾次呀～  今次係cafe坐左2個鐘，因為環境真係太舒服，不知不覺就hea左咁耐


難得搵到間食放題既黃店 等我大大力懲罰佢啦 黎到先飲左碗蟲草花燉雞湯 非常足料同養生，夠火喉  order左冇幾耐 生蠔就上黎啦～～ 睇得出全部生蠔都係即開既 相當肥美 入口鮮甜，海水味唔會太咸 食完就會feel到陣清淡既金屬味 層次豐富  而海膽帶子都非常新鮮 帶子冇雪味 海膽夠香滑，完全唔腥  刺身方面好豐富 啲虾好大隻，三文魚腩特別甘香 仲有我最鐘意既八爪魚，油甘魚同鮑魚片  壽司每件細細粒 啱曬我呢啲鐘意樣樣試少少既人  炸物同其他熟食都唔錯 推介豬頸肉 口感爽脆得黎唔肥膩 冬陰公湯好夠香料，唔會勁重味精同死咸  整體環境舒適，空間算大，唔會好迫。


員工服務態度幾好，上菜速度正常。  ps. 欣賞呢間餐廳俾我感覺係唔會放太多成本係裝修，而係主要將重點放返係食物質素上面


每天食千層蛋糕都會諗起呢度， 唔經唔覺已經使曬咁多隻味。 經典原味好好食，忌廉味好重好香。  開心果味就比較特別， 唔會好甜，係比較健康嘅選擇。  出名嘅玫瑰味就非常之清新，係我最鍾意嘅味道， 而且打卡都好靚。


不過講到最多人鍾意嘅一定係伯爵茶味，茶味同奶味balance得好好。  棋盤蛋糕就主要打卡，味道都唔錯， 但就一定唔及佢哋嘅千層蛋糕好食。  推薦叫多幾個朋友一齊share，因為人太少嘅話食唔到咁多隻味~ 一個人食兩件當正餐已經好飽。


同著名茶葉品牌training聯成嘅英式下午茶，我梗係要試一試啦。 呢set下午茶最頂有一支好大嘅棉花糖，充滿著幻想同埋童年回憶，好夢幻呀，亦都好適合打卡。  鹹點方面最欣賞佢個三文魚同埋鵝肝，三文魚大大嚿，口感豐富，而鵝肝就好滑，齒頰留香，令人一試難忘。


温泉鶴鶉蛋配巴馬火腿都好特別  易甜品方面就較為遜色， chocolate mousse比較好食，其餘都只係普通。  而mocktail方面，一係太甜，一係就酸，下次都係叫返茶好啲啦～


呢間幾乎係我最鐘意食既餐廳，雖然唔平，但係都黎過好多次。呢度最受歡迎既有芝士雞煲同火焰雞煲，芝士雞煲有得揀芝士濃度，而火焰雞煲都有得揀濃度，勁貼心呀！  食完雞煲當然係加餸打邊爐啦，推介佢地既黑松露魚麵，爽口彈牙得黎好香松露味，仲有佢地既魚腩都好新鮮，爽埋芝士湯底真係好味到難以形容。


仲有佢地既丸都好出名㗎，推介叫拼盤，咁就樣樣都試到啲，叫完一定唔會後悔。  身為芝士控既我緊係叫埋芝士丸啦，不過好易飽，所以唔會食咁多。


平時同一大班人聚會通常都會嚟呢度打邊爐， 因為性就容納得夠多人，同埋價錢都好抵，配料選擇有好多， 絕對滿足到要求多多嘅朋友們。  佢哋嘅嘢食嚟得好快，所以每一次都食到好飽， 湯底方面沙嗲鍋非常之惹味，椰子雞都非常之唔錯。


食材方面就強烈推薦嗰度嘅鱔片，雖然有時會有少少骨碎，但勝在夠鮮甜，淥一陣就好爽脆。  而滑牛就一定係必食，因為牛味比較重，同夠曬淋， 我鍾意食佢仲多過肥牛。 除咗牛肉之外， 鵪鶉蛋同補血既豬潤都值得推介。


第一次黎到太平館餐廳，入到去就好似穿越時空，去返幾十年前既香港咁，餐廳播住舒適既音樂，令人心情放鬆。  餐聽入面所有人嘅節奏都好慢，同銅鑼灣鬧市成左一個好大既對比。 一場嚟到，當然要試下呢度必食既梳乎厘。


2午茶時間梳乎厘二人餐只係150，連2杯野飲，扺過時下流行既日式日式梳乎厘pancake好多。不過就要等耐少少，入到去order佢先會整，太忙或者趕時間就未必食到。  而梳乎厘嘅質素就好高，好香蛋味，同軟棉棉。


好好味呀～


由於近日疫情嚴重，為左安全起見，喺鰂魚涌返工嘅我就試咗呢間粉麵店。  去到已經見到有十個八個人等緊外賣， 以為都要等好耐，不過拎返office食都方便既，所以照order左個牛雜河。  點知落單唔夠五分鐘已經有得拎啦，勁快手。


33蚊仲要有紙包飲品送，好扺。  返到office嗰陣發現原來勁多餸，淨係牛肚都有4舊，仲要好好食，煮得好夠淋，好佛心呀。湯底都好香，忍唔住飲多左幾啖，等我下次要試埋佢個四寶麵同牛腩河先。


夜晚就食得多 今次試下海街丼既lunch 平左一截 但都係食夜晚開心啲 因為個魚湯得夜晚先有㗎咋～  刺身好新鮮，全部切曬粒，勁好食 而呢度既最大特色就係醋啫喱，食客可以按照自己口味去落適當既份量落啲飯入面，好欣賞呢間餐廳既做法  下以要試埋其他丼先得


呢間火鍋放題既特式係有好多野食之餘，佢仲會幫你分埋野食既先後次序。由一開始既頭盤，到之後既刺身，仲有雞煲，海鮮，菜...勁吸引呀！  佢個刺身拼盤有海膽㗎～但係就冇得refill。除左刺身以外所有野包括海鮮都有得refill㗎，有魚有虾有鮮魚，湯底相當鮮味，真係十分之高質呀。


個人黎講最鐘意食魚，好香滑得黎又健康，食完皮膚會變好㗎，而鮑魚都好吸引，煮果陣仲會郁㗎，好新鮮。  最後佢送左個芝士蛋糕俾我地做甜品，都幾好食


朋友介紹呢間西餐廳俾我，話係高質黃店。既然係咁，一於大大力懲罰下佢先。作為樓上鋪，佢有indoor同outdoor兩part，outdour 係吸煙區，比較chill，同班朋友係度吹下水一定好舒服。而indoor就有得涼冷氣～  侍應服務態度好好，而食物質素都好高。


可以搵到咁高質既黄店真係好開心。  鐘意食辣既可以試下水牛城雞翼，而我呢個甜品控最鐘意既就一定係Baileys Crème brûlée，實在太好食啦


放假緊係要搵啲野獎勵下自己，難得搵到間位放大型商場既日式烤肉店，就決定去試下。排左陣先有位，一入到去已經忍唔住要落單。店員好認真同細心咁教我地用teblet落，超好人呀。  冇幾耐野食送到黎，啲牛肉全部都鮮紅色㗎，勁新鮮。


雖然價錢唔算好平，但絕對合理。  牛肉質素亦都好好，另外我仲推介石班魚同牛舌。  當然唔少得牛角飯啦，係呢間餐廳既名物黎㗎～軟棉棉既白飯加左醬汁，再蓋上勁多紫菜，同啲燒牛肉一齊食真係好夾，好好味呀


位於黃埔既壽司郎，未開業已經勁出名，開左業更加每日都大排長龍。就算係閒日，要入到去冇等返幾個字都唔得。  今次終於到我去啦，店員服務態度很好，做野好有效率。環境衛生，食得好放心。  最好食既吞拿魚都有好多款，又有唔同部位選擇，真係好吸引呀。


我最鐘意就係吞拿魚腩果種入口即溶既感覺，黎到呢度終於食到，仲要完全唔腥㗎，真係好想再食多次。  仲有值得推介既和牛壽司，2件和牛，大大件，一啖食唔曬㗎。茄子壽司都好香好特別，完全唔伏。


之前已經同朋友食過申子覺得味道好好，今次再同朋友去搵食都係食返佢，係gathering食嘢好地方  水母刺身 好爽口鮮甜。  海葡萄冰菜沙律 我勁鍾意食冰菜，佢外表係好似有一粒粒結冰水珠係菜上面，咬落去勁爽口juicy，成個沙律好fresh。


吉列千層豚肉 芝士控必食爆多芝士仲要拉曬絲，皮脆肉嫩又唔油膩，食落去真係好薄嘅豚肉卷成一層層咁樣炸，小心啲會食唔停口  海膽炒飯 飯粒分明乾身，同上面海膽一齊食海膽鮮味爆發。  蓬鬆玉子 玉子燒但佢食落質感超fluffy有蛋香，類似炒滑蛋mix疏乎厘pancake口感。


極上鹽燒牛舌芯 超厚切但一啲都唔靭，好彈牙juicy。  千層蛋糕 估唔到甜品都好食，中間cream好濃牛奶味。


今日同同事有經過呢度去做嘢，去到晏晝食晏時間肚餓要周圍搵嘢食，見到長榮餐廳比之前靚咗新裝修咗，所以就入咗去食啦。  雙拼鐵板餐 想食好少少，所以叫咗個雙拼嘅鐵板餐要咗龍利柳同埋西冷牛扒。份量超級大兩個女仔食應該都OK，原來跟咗薯菜之外，仲會俾你揀飯或者意粉。


牛扒肉味OK唔會太靭，龍脷柳成條煎得好香，今次我叫咗汁另上，咁就可以自己控制食幾多醬汁。意粉都幾好食有少少蕃茄味。  焗豬扒飯 整體都幾好食，下面係炒飯底又有香蕃茄味嘅醬汁同埋切碎咗嘅豬扒，豬扒啲肉幾有咬口同埋份量都大。


同同事經過紅磡做嘢，咁啱經過呢度見到好似同之前唔同咗新裝修，又到午餐時間，所以就入咗去食。叫咗兩個午餐有主菜有湯同埋有嘢飲，估唔到個羅宋湯到勁多材料喺入面，好多唔同嘅蔬菜蕃茄味亦都非常之重。  海南雞飯 雞肉都好嫩滑，肉嘅份量好多，雞油飯唔會食到成口油都好乾身但係充滿雞油香味。


有埋三款醬汁俾你配襯，好抵食。  泰式豬髀飯 份量多到同事都食唔晒，肉好多，而且豬皮都好彈牙好充滿骨膠原。味道調配得好好都幾入味。


有日同朋友去尖沙咀行街，朋友想去居酒屋誤打誤撞搵到一間樓上日式小店，店員超級熱情有禮貌，又介紹每款食品俾我哋，超級好客。  冬日之幸卷  雖然過咗聖誕節但個卷成棵聖誕樹咁外型好討好。上面有甜蝦刺身入面仲有不同魚類刺身，感覺鮮味好食。


火炙燒玉子串 厚燒玉子上面再加芝士超正。  左口魚壽司 油脂豐富嘅左口魚燒過之後油脂香仲重。  日本雞髀肉串 雞髀肉好嫩滑彈牙。  翠玉瓜串 睇落平平無奇，一咬落去估唔到咁juicy。  牛肉火鍋  估唔到都幾多材料，多牛肉生熟程度啱啱好，另外都有好多唔同種類嘅蔬菜。


今日朋友帶我去米芝蓮泰國菜仲要係金鐘Pacific Place，對佢梗係有啲期望，點知一試原來味道好正宗、好多款式、坐得又舒服同闊落，推介大家嚟試吓  泰式東北小食拼盤 一個拼盤可以試曬泰式東北香腸、肉碎生菜包、肉丸、炸茄子同炸紫菜。


東北香腸口感同味道都好正宗，肉碎生菜包少少辣用生菜包啱啱好中和返又爽口。  泰式鴛鴦豬手 一個餸可以試晒炸豬手同滷豬手，炸豬手皮脆肉嫩好香口，點埋附送嘅辣醬食唔停口。滷豬手味道啱啱好唔會太鹹，肉質都ok唔嚡口。


泰式豬肉炒河 炒得乾身唔會太油膩，豬肉片都算多，河粉口感好煙煙韌韌。


嗰日同朋友經過中環蘭桂坊，竟然發現有一間好抵食嘅小龍蝦舖頭。鍾意剝蝦殼嘅朋友就話想入去試吓，估唔到味道都好惹味  港辣-辣蛋香辣小龍蝦 同朋友都唔係好食得辣，所以叫咗最小辣嗰個估唔到一大盤都有幾多小龍蝦，個汁個味道香辣惹味，送飯一流。


小龍蝦肉質彈牙，而且來源環保健康，所以食得放心。  日式牛肉炒飯 個味整得幾好，炒飯炒得乾身，飯粒粒分明，都幾多牛肉粒。  韓國柚子蜜 通常都會整到好甜，但係呢個甜度啱啱好，如果食再辣啲嘅小龍蝦就一定要飲。


菲律賓超強人氣連鎖品牌特色烤卷 外賣專門店T.Co原來登陸咗尖沙咀T.Co憑秘製滋味醬汁以及高質食材，在菲律賓開逾 600間分店，成為當地 No.1。為食嘅我梗係即刻去試吓，嗰日不停有人幫襯，價錢大眾化份量都唔少  烤卷有兩隻味，秘製滋味牛肉同嫩滑惹味雞肉烤卷，採用上乘美國牛肉，嫩滑的雞腿肉及 本地新鮮靚蔬菜，配搭芝士及新鮮蔬菜及兩款醬汁濃香蒜蓉醬及惹味香辣醬首先啲肉係一啲都唔嚡口，本人比較鍾意食牛肉因為有少少牛筋喺入面我覺得好有咬口同埋好入味，配埋兩款醬汁超級惹味  另外我仲試埋佢哋嘅牛肉蛋黃飯，蛋黃飯好特別，配上特製醬汁同埋惹味牛肉，同烤卷一樣咁好食


唔知大家知唔知土瓜灣啟岸呢條巷，成日都會有燈籠佈置好似置身於日式嘅街道入面仲有唔同嘅餐廳，今次我就試咗呢間用富士山來做主題的精緻小cafe食甜品  三重朱古力蛋糕 食落去超濃烈朱古力味，味道似金莎，最底層係會有朱古力脆脆，唔太甜，勁推薦呢一個。


柚子芝士蛋糕 清清淡淡嘅柚子香味夾雜口感細滑嘅芝士蛋糕。  炭焙烏龍珍珠鮮奶茶 好香嘅烏龍茶味，自己係比較鍾意飲茶味較重嘅珍珠奶茶，所以我係幾鍾意呢個。反而奶會比較少，珍珠都好彈牙size OK。  黑糖珍珠鮮奶咖啡 朋友反映呢個咖啡好飲，甜甜地因為加咗黑糖，所以咖啡味反而冇咁濃。


嗰日約咗食素嘅朋友出嚟食飯，上網睇咗啲評語之後我揀咗喺灣仔嘅OVO Cafe，貪佢坐得舒服環境靚去到都見到好多素食人士，佢哋都食得好開心間唔中一次go green對身體都好啲，下次會再過嚟食晚市套餐會跟咗沙律、甘筍湯同埋紫薯甘栗餅，幾好食同埋好飽肚。


徐伯天貝漢堡 天貝味道甜中帶甘，有種好獨特嘅香味，每次食都覺得食唔停口，同菠蘿嘅甜味好夾，不過如果加番啲醬汁會冇咁乾。  Impossible meat 薄餅 餅底係薄身香脆嘅嗰隻，雖然叫impossible meat薄餅 ，但等覺得芝士同蕃茄仔先係主角。


呢兩種食才好夾，蕃茄甜甜酸酸，中和咗滿滿芝士嘅膩，配上薄身香脆嘅餅底啱啱好，如果係厚身嘅，就會令到個薄餅份量太heavy，亦都食唔到impossible meat嘅香味。  朱古力心太軟 朱古力心太軟超級流心好滿足，配上新鮮嘅生果，又滿足到我食甜品嘅胃又可以平衡朱古力嘅甜度。


另外最鐘意蕃茄龍蝦，超級入味又有半隻龍蝦。清湯蘿蔔牛腩就最清澈最啱用嚟煮菜。  頂級安格斯牛小排 肉質嫩滑多汁，每一口都充滿了濃郁的牛肉香氣，好快就熟要快啲夾返上嚟。  手打芝士墨魚丸 墨魚丸本身鮮嫩彈牙，搭配上濃郁的芝士醬，簡直是天堂的組合。


每一口都充滿了墨魚和芝士的香味，讓人欲罷不能。  黑松露蝦蟹餃  餃子皮薄而有彈性，內餡則是蝦肉和蟹肉的絕妙結合。最令人驚艷的是裡面的黑松露香氣，讓整道菜的口感更加豐富和奢華。  蔬菜拼盤  對於喜愛蔬菜的人來說，這道蔬菜拼盤有新鮮多款的蔬菜就啱曬。


即炸手工響鈴 每一個響鈴都是用手工製作的，外皮金黃酥脆，點上火鍋湯底最好食。  什菌拼盤 有各種新鮮的野菌帶來了豐富的口感和濃郁的香氣。  三色鮮制生麵 用三種蔬菜整出嚟嘅手打生麵，非常彈牙，冇鹼水味。


竹蔗茅根 紫貝天葵  兩款都好啱打邊爐飲，清涼解渴而且又唔會太甜。


早兩日朋友介紹咗一間好正嘅居食屋係太子，整體食物好食之餘又多選擇，煮法又好有心思，真係好推介，一定要試下我重點講幾樣特別好食嘅  自家製慢煮雞肝 一道冷盤前菜，雞肝用慢煮嘅方式處理，入口即化。醬汁偏甜，同雞肝好夾，朋友叫咗杯威士忌梅酒，佢話好好送酒，十分出色嘅前菜。


清酒煮蜆 蜆都幾大隻，蜆肉圓潤飽滿，湯汁清而不淡，清酒同味醂味調較得好平衡，蜆肉好食到停唔到口，連啲湯都飲埋呀。  慢煮廣島蠔配法包 廣島蠔以油慢煮，配上鴻喜菇，十分鮮味。廣島蠔好大隻，用慢煮嘅手法令到肉質好滑又多汁，配上香脆法包，就算係同啲油浸住嘅菇一齊食，感覺一啲都唔膩，反而好鮮好香。


A4 和牛薄燒 和牛現場上檯即燒，侍應哥哥仔燒到一面剛剛變色就食得，和牛脂燒過後更香濃，偏生嘅和牛肉，肉質更加鮮嫩。按不同口味可以配脆蒜片，蔥或者鹽一齊食。  牛舌 調味啱啱好，外脆肉嫩。  另外我仲食咗呢啲嘢，味道都幾好價錢又合理，值得推介 三文魚刺身 鹽燒白鰻串 豚肉菜包卷 日本溫空茄子仔 秋葵 月見雞肉棒 日本威梅 白桃果汁


中環歌賦街不嬲都好多嘢食，同朋友搵食嘅時候發現一間新開有誠意巨蝦麵小店老闆仲要好熱情好客咁解釋菜式同製作方法，完全感受到小店嘅心  湯麵套餐會有前菜、小食和水果。搭配會經常更新，我最喜歡梅酒浸蕃茄仔，每一顆蕃茄都帶有梅酒和花雕酒的香氣，非常refreshing。


小食今次係炸蝦，炸得很脆肉彈牙。醃青瓜都係自家製夠開胃  招牌菜酸菜魚湯 散發著酸香的氣味，魚味濃郁，完全使用魚湯製成，上菜前不會在湯面上加入滾油，所以飲落去係順喉同比較健康。魚片肉質滑無腥味。  招牌特濃鮮蝦湯麵 特大海蝦配上招牌特濃鮮蝦湯麵，湯係由新鮮的蝦頭和殼慢慢煮而成，帶來濃郁的香味。


另外選用市面上季節性大型海蝦，肉質彈牙爽甜。  特濃蝦汁魚肉燒賣 招牌蝦湯熬製的濃郁蝦汁淋在燒賣上，再加上美味的蛋黃醬和鋪滿蝦片碎，讓整個口感層次豐富，不過略嫌蛋黃醬太多。


上次去食呦呦鹿鳴布甸燒後念念不忘，所以今日又去咗食布甸燒喇。今日呢就去咗旺角店度買，一去到嘅時候發現有一個特色嘅打卡點，係有氣氛嘅聖誕佈置。另外仲做緊聖誕特別聯乘，同我最鍾意飲嘅山浪奶茶創作咗一個聯乘推出的港式奶茶布丁燒。


茶走，旺角T.O.P店獨家購買或者預訂，是聖誕節的特別甜點，所以毫不猶豫就試咗呢一個喇。  港式奶茶布丁燒。茶走 布甸燒有港式奶茶味道，依然都係有三層，包括係焦糖中間係布甸下面就係蛋糕，一啖食就會有三個唔同嘅口感同層次。


山浪為這次合作特地調配的回甘茶膽加上精選淡奶，這完美的組合讓呦呦鹿鳴布丁燒能夠神還原經典的港式奶茶風味。  山浪手工港式奶茶 奶茶如果係放入雪櫃奶會凝固，然後口感會變得唔順滑，但係佢做到依然好滑，口感唔太甜茶味比較重少少苦澀，呢個係我鍾意飲嘅奶茶味道，我自己就偏向鍾意茶味比較重。


之前一直好多人都有去呢間尖沙咀星空打卡餐廳嗰度影相，覺得好靚，所以約咗朋友過去本身諗住坐佢最靚嘅星空座位，但係原來要預早好多book所以我哋就坐咗普通嘅座位，不過餐廳其他部份都有少少星空嘅裝飾  Calzone pizza  餃子pizza，記住上菜嘅時候揸定相機，因為佢會點火燒一燒表面等佢會更加香脆。


餃子Pizza入面有好多芝士、蕃茄醬、火腿，食完都有少少飽。  Pappardelle  係鹹豬肉扁意粉，份量唔太多兩個女仔食，其實啱啱好，因為本身醬汁都比較heavy，味道OK鹹豬肉都好香口。  Roasted Chicken  半隻雞薯蓉同埋有少少粟米做伴菜，雞皮燒得幾香脆，雞肉唔會太過鞋口。


上星期去油麻地做嘢，趕時間之下，一出油麻地地鐵站，見到有間牛腩河舖頭好似幾吸引，就走入去試吓啦。發現有驚喜舖面係普通港式牛河舖嘅環境，都好乾淨企理，嗰日時間比較晏，但都有啲街坊幫襯  牛魔王河粉 除咗有牛肚、牛膀、牛肺呢啲一般嘅牛雜之外，仲有牛腩、牛筋同牛腸，份量好大，一個人未必食得哂。


牛腩好爽好香，比較似清湯腩嘅做法，可以食到牛的肉香，而且咬落爽口又唔韌，一定唔係用粉嗱到淋嘅劣質牛腩。牛筋煮得好淋，牛腸肥美又唔無臊味，洗得好乾淨，牛肺牛膀都係比較爽口，而且用了十足。 河粉幼滑，配合埋蒜香味重嘅辣椒醬，好滿足嘅午餐。


炸魚皮 大大包嘅炸魚皮，上檯時係一大包密實袋裝住，乾淨衛生。逐塊夾落河粉，浸淋咗再食，又惹味又香口。


一路都好想去食觀塘Cobber嘅人氣梳乎厘pancake，知道扒房NATA同佢有聯成甜品暫時又未排隊排到癲，就去咗NATA食。估唔到啲扒同埋餐點都有驚喜，價錢亦都唔貴，性價比超高  美國1855安格斯肉眼  我哋要咗medium，生熟度同肉質都啱啱好，但係因為下面會有蠟燭保持溫度，所以如果食得慢嘅話就會開始變得更加熟  慢煮伊比利豬鞍10oz  估唔到肉質咁嫩同juicy!


個人覺得配醬汁會再好食啲。  Cobber意粉  其實係辣蕃茄汁大蝦意粉，可以揀唔辣、小辣或者大辣，今次同朋友揀咗小辣。蕃茄汁超惹味，蝦好彈牙，份量都大超抵食。  原味忌廉配芋泥肉鬆梳乎厘pancake  Pancake超級fluffy配埋芋泥肉鬆覺得好夾一啲都唔怪，另外仲有個小紫薯聖誕樹做裝飾有返啲節日氣氛  Honeycomb latte  Latte上面有蜜糖脆脆，脆脆溶咗有蜜糖味仲好飲。


Oreo忌廉碎冰 係冰沙，呢個朋友話飲落似甜品好邪惡。


身為牛油果控，知道牛油果乳酪奶昔天花板嘅MORE YOGURT係香港開咗第一間舖梗係要去試吓佢開咗係旺角豉油街，都好易搵，人氣超高堪稱乳酪界愛馬仕MORE YOGURT甄選內蒙古草原牧場乳酪，堅持還原食材自然的味道，探索乳酪的無限可能‍佢嘅原創牛油果乳酪奶昔系列，年售超過21,000,000杯，以獨到的自然風味及上乘的產品品質，讓無數追求品質，受到唔同年齡層嘅喜愛  牛油果乳酪奶昔 精選成粒優質牛油果即切同烏蘭察布草原乳酪即打，一飲落去口感醇厚絲滑。


每一啖都係 牛油果果肉，但神奇地又完全不膩，頂部仲鋪滿牛油果果肉，完全滿足牛油果控。  炭燒朱古力奶昔乳酪 精選奶香超濃草原乳酪，搭配焦香十足的黑糖與純正的可可粉，豐富層次感，感受到濃濃朱古力味。  而家啱啱開業仲有唔同優惠同周邊


今次係我第二次去老鍋食火鍋，之前係食午市，今次就去食晚餐，仲玩埋放天燈添。  鴛鴦鍋 湯底一樣係咁濃，啲肉完全唔使點任何醬汁都已經好香，今次試蕃茄雜菜湯好fresh好清新，可以食到食材嘅原汁原味。另外試咗烏雞湯，會有藥材味，感覺好養生。


雪花牛 睇啲雪花都知道好食，牛嘅肉質啱啱好，而且有牛味，滾一滾就可以拎上嚟食。  唐生菜 好新鮮，但係唔好煮太耐，如果唔係就唔爽口。  冷泡白桃烏龍茶 呢個有驚喜，好香白桃味，加埋烏龍茶好清新，可以解油膩，打邊爐最啱。


超級公主feel又多花花當晚勁多人生日，所以架生日車同埋生日花都好忙，影完相就要去下一枱啲嘢食幾好食同bff去打卡都幾開心  叫咗個二人餐，整體都好多嘢食好夠飽，而且價錢都OK。嘢食整體都好食黑松露牛肉榙酥皮可以脆啲，金䱽魚沙律夠清新。


壽喜燒牛肉麵調味啱啱好，三黃雞肉質鮮嫩但係個皮要再烤脆一點。杏仁朱古力椰香蛋糕略嫌甜咗啲，玫莓慕絲卷酸酸甜甜。飲品就不過不失，之後仲會送自家出品嘅茶包，整個體驗OK。


之前去泰國食唔到河蝦上網見到呢度有就衝去食裝修好decent空間感大，食泰菜得嚟好chill  前菜小食係免費嘅，類似香茅肉碎下面係菠蘿，清一清你嘅味蕾。  炭燒泰國大河蝦  必點！係我心心念念想試嘅大河蝦，果然肉質好彈牙好厚肉，蝦膏鮮甜。


雖然價錢都唔平，但係質素好。  Phad Thai  質感炒得好麵乾身，調味啱啱好，入面有幾隻蝦、豆腐、芽菜、花生粒。  沙嗲雞肉串x3  雞肉仲係好嫩滑，有時啲沙嗲醬味道會太重，但係呢一個沙嗲醬係啱啱好。


冬陰功湯  入面有一隻分開咗一半嘅大蝦，湯分到大約四碗。唔太辣，我呢啲唔係好食得辣嘅人都食到。  芒果糯米飯 好食喎有三種味嘅糯米飯，原味、蝶豆花、班蘭加酸酸甜甜嘅芒果同椰汁係最signature嘅泰式甜品。


今日去荃灣搵朋友，佢帶咗我去一間街坊飯堂，估唔到係性價比超高嘅正宗山西刀削麵，晚餐時間keep住有人入嚟，證明係真好食  翡翠糖蒜  同朋友想挑戰吓，一食落去係超級勁蒜頭味，本身以為個口會好臭，但係佢蒜頭味唔係留喺個口好耐。


作為前菜幾好食。  秘製黃金蛋  係金黃色嘅皮蛋，味道比一般皮蛋清少少，但係都係流心。  滷海帶  好爽好入味，但係鹹咗少少。  超值單人飯套餐(包凍檸茶） 黑椒牛柳炒刀削麵 炒得幾好唔太油膩，淨係食到底嘅時候有少少油，黑椒味啱啱好，牛肉算多，份量大兩個人share都OK。


入面仲有啲白木耳好爽口。  炸雞粒 呢個係我同朋友超鍾意食，即刻清咗碟，雞粒炸得非常酥脆乾身，肉唔柴，一口size好邪惡。  紅糖八寶飯  初時我哋唔太識以為佢係一個飯，但係其實佢似係甜品多啲入面係有蓮蓉，飯入面溝咗紅糖同埋紅棗，食落去好似食緊甜糭。


又同朋友試唔同嘅餐廳，今次試黎巴嫩菜lunch set，成間餐廳裝修都係中東風有中東風嘅飾物同馬賽克。  Soup of the day 滿滿蕃茄磨成蓉嘅口感。  Fattoush 蕃茄、沙律菜、青瓜造成嘅沙律，啲菜超級新鮮，加少少酸酸地嘅醋、番石榴同薄荷醬落去食好開胃。


我另外都好鍾意食面頭嗰兩塊脆片。  Falafel 酥炸蔬菜鷹嘴豆餅+乳酪醬，呢個味道好有中東特色，外脆內軟幾香口。  Chicken Ouzi 烤雞煙燻阿拉伯米飯，另上乳酪醬。自己就覺得烤雞唔使點醬已經夠味，肉質幾嫩滑，米飯係彈牙嘅口感。


Mashawy 阿拉伯式烤羊肉串同雞肉串，羊肉少少蘇味，肉質靭咗少少。雞肉好食。  Mahalabia 米布甸上面有開心果碎，有奶同埋米香味，唔會太甜，加埋開心果碎係一個好食嘅甜品。  Karkade Delight 入面有紅石榴汁同玫瑰花香，酸酸甜甜好好飲。


Yakult Lemonade 朋友話幾清新幾好飲。


今日同朋友去中環樓上印度菜食lunch set，估唔到有驚喜同勁飽首先入到去裝修靚光猛環境好，仲有一大班人慶祝生日好有氣氛每晚7pm開始仲有live music performance  Tandoor Octopus 好大條八爪魚腳，調味好好，肉質超級彈牙。


Keema Pav 超鬆軟焗香嘅麵包+燉羊肉碎+鵪鶉蛋，加咗香料嘅燉羊肉一啲都唔蘇，鵪鶉蛋咁細粒都做到流心  Old Delhi Butter Chicken +garlic naan 呢個配搭係100分，garlic naan好煙煙韌韌，butter chicken 唔辣有奶油香味。


Fish Moilee Curry + basmati rice 呢個好重椰汁香味，魚肉質滑，米個質感唔同普通飯咁，係彈牙有啲似蒟蒻。呢個汁配飯好啲。  Dessert of the day 有少少似班蘭蛋糕但又加咗啲香料cream係中間，幾好食。


Mocktail 店員幫我發板，類似青檸味好refreshing。


平時鰂魚涌多數係辦公時間先會多人，估唔到呢度開咗間片皮鴨中菜周末夜晚非辦公時間都好多人，咁梗係即刻要試吓佢係咪真係咁好食  北京填鴨  皮脆肉嫩，有一層薄薄嘅脂肪係皮下面，食落去會更加重油脂香味。加上有唔同嘅配料，加埋就係好好食嘅片皮鴨。


如果淨係想食皮嘅話，餐廳亦都有提供黑糖俾你淨係點皮食。  雲南黑土豬叉燒  超邪惡嘅半肥瘦叉燒，肉質較淋，入味得嚟唔會太鹹，呢個超好送飯。  桂花雪梨脆鱔球  有桂花同雪梨香嘅鱔球，炸得香脆、肉質肥美、唔會太重腥味，但係小心會有少少幼骨，不過係可以食得落肚嗰啲。


之前係荔枝角D2 Place都有幫襯過友利冰室，因為選擇多、中西合璧咩都有得食、地方企利，係非一般嘅茶記而且佢啲燒味係自家製，之前食開乳豬carbonara好食，今次經開太子就去醫肚  鮮茄焗豬扒飯 真係用鮮茄做茄醬，酸甜味平衡得好好豬扒，肉質唔會太嚡，係炒飯底，成個配搭都好好食，而且份量大。


招牌爆谷燒鵝 俾咗燒鵝髀俾我，有少少柴火嘅香味，鵝肉個味教得好好。  焗香辣雞翼兩隻 呢個都有少少辣，因為係焗嘅所以冇乜油。  蒜蓉牛油炒雜菌 好香嘅蒜蓉牛油味，入面有三種唔同種類嘅菇，估唔到雜菌都份量好多，食唔晒  自家製蘋果伯爵茶 我覺得呢個好解渴好好飲，有好香伯爵茶味，一啲都唔甜。


今日媽咪帶咗我食一間老字號嘅潮州菜，由國家級大師傅坐鎮‍係傳統潮州菜餚。一入去裝修好企理，見到好full，不斷有客人入嚟食  鹵水鵝片 鹵水汁有少少花椒八角味，咸淡適中，啲鵝好入味，鵝肉又唔鞋。上菜時仲俾咗鵝髀俾我哋。


下面有豆腐墊底，索咗啲鹵水汁都幾惹味。  鹵水鵝肝 鵝肝好肥美，無鵝片咁入味，但鵝肝嘅油香味幾好。平時間唔中食下幾正，但記住唔好食咁多，如果唔係就會膽固醇過高。  汕頭煎蠔烙 其實即係煎蠔餅，個邊煎到好脆，蠔仔幾多粒粒肥嘟嘟。


豬油炒蕃薯苗 豬油超級香入面仲有蒜頭調味，番薯苗唔會太過老仲係嫩口。  糖醋煎伊麵 呢個係傳統嘅做法，煎好咗嘅伊麵脆卜卜，但係入面仲係保持伊麵嘅口感。點上砂糖同埋醋嚟食可以平衡油膩感。


我好鍾意食班蘭味嘅嘢，唔止味香，班蘭仲有抗氧化作用、緩解關節炎同安神嘅功效。經過佐敦見到呢間全香港唯一以斑蘭為主題的蛋糕店仲要每日用新鮮斑蘭葉壓汁製作斑蘭蛋糕所以就試吓佢。  班蘭核桃蛋糕 好鬆軟，一打開已經聞到清香班蘭味，唔太甜，又好味又健康。


班蘭咖啡 用新鮮班蘭葉搾汁，有淡淡班蘭味，口感順滑唔苦。  班蘭栗子卷蛋 口感會俾蛋糕實少少但都fluffy，cream滑又有栗子粒係入面，好好食


今日帶埋朋友過嚟試呢個絕密尖沙咀私房菜搵咗一陣原來係尖沙咀近佐敦一個大廈入面一去到入面係懷舊又grand感覺，好似坐咗時光機倒流返去以前，好特別嘅感覺過嚟同朋友慶祝生日我覺得都啱氣氛  冷熱女人的心 原來係南瓜蕃茄冷熱湯，蕃茄冰沙超清甜加熱南瓜蓉湯成個感覺好有層次另外朋友飲咗蕃茄蟹肉湯都好飲。


Parma ham蜜瓜沙律/芝士焗素魚沙律 Parma ham上面係玫瑰醬令成個感覺再清新啲。芝士焗素魚濃味啲惹味啲加上側邊有紅酒啫喱，食落好平衡。  海鮮盆併香草汁二重奏 三層海鮮盆好啱打卡，配上傳統cocktail sauce同好重蒜味嘅泰式醬。


全部海鮮都好新鮮最上面嘅藍青口、鮑魚同翡翠螺配泰式醬好食，生蠔同帆立貝配cocktail sauce夾啲。  主菜 焗鴨髀 肉質唔靭幾嫩，調味啱啱好。 大啡菇漢堡 超級juicy，上下層大啡菇中間夾住芝士同素扒同洋蔥，惹味程度不下於普通burger。


火焰雪山 最後甜品係超懷舊大大個火焰雪山會熄曬燈俾你睇到點火嗰吓。出面係好似泡沫入口即溶嘅蛋白，入面係朱古力雪糕，好食。


愛好懷舊嘅朋友帶咗我去一間好靚又勁多古董嘅觀塘cafe，入到去好似時光倒流咁，店主好好人會介紹佢嘅收藏品而且每個角落都有唔同feel可以打卡，不過就要handle with care同朋友食咗兩個cake同tea，開心渡過一個下午  茶佢哋用嘅brand比較特別，我會推介飲English breakfast tea比一般淡味啲同有淡淡花香  Earl Grey千層蛋糕 Cream細滑皮唔濕，但再濃啲Earl Grey味會比較好。


Pistachio千層蛋糕 雖然唔係綠色但都幾濃開心果味，唔太甜，我鐘意呢款多啲。


今日friend子帶我去食好西叫我留定肚，原來係食日式半放題brunch一上去好開揚個影又靚，坐得有舒服估唔到半放題食物質素都無hea刺身、磯煮鮑魚、天婦羅同埋主菜係每人一份，前菜、爐端燒同埋卷物就可以任叫不過基本上食一轉已經好飽  任叫放題 前菜 炙燒A4宮崎和牛、香辣三文魚他他、泡菜八爪魚沙律、鰻魚蛋卷。


我最鍾意食香辣三文魚他他入面有脆炸有咬口。  卷物 墨西哥卷超特別入面係有墨西哥辣椒，啲辣味係慢慢滲出嚟。A4宮崎和牛舞茸卷又係一個口感好特別嘅卷物。  爐端燒 頂級牛小排、豬頸肉、河鰻魚、免治雞肉、甜玉米、羅馬蕃茄。


全部都肉質都控制得好好，係豬頸肉鹹咗少少。我最鍾意食河鰻魚、有雞軟骨喺入面嘅免治雞肉同埋好甜嘅粟米。  每人一份 刺身 有牡丹蝦、吞拿魚腩、帶子、油甘魚，超新鮮！  磯煮鮑魚 用上清酒煮鮑魚，鮑魚口感超級有咬口但係唔靭，清酒煮咗之後揮發咗酒味留返甜味。


中間有個蘆筍俾你清一清味蕾。下面係用鮑魚汁煮嘅蘿蔔，清甜得來冇渣，再配上最底部嘅龍蝦汁有鮮味嘅衝擊。  天婦羅 有紫蘇葉炸蝦、炸蟹鉗、炸海鰻、炸南瓜餅。紫蘇葉將炸蝦嘅味昇華咗，海鰻肉質好滑，南瓜餅入面有流心芝士。


主食-A4宮崎和牛西冷陶版燒 切到一粒粒嘅A4和牛西冷，油香超豐富，好邪惡。 主食-龍蝦海鮮火鍋 有一大舊起咗肉嘅龍蝦，超彈牙，湯底係醬油味，唔會搶過咗龍蝦嘅鮮味。  甜品 有生果、蛋糕、糯米糍同埋蕨餅，為呢一餐畫上完美嘅句號。


朋友話帶我去一間高質嘅pasta cafe，地點係有啲難搵，搵咗一陣先搵到原來係葵芳屋邨入面嘅商場地下去到都幾surprise因為裝修靚係文青cafe feel，價錢亦都合理對pasta同咖啡有要求嘅pasta 迷必到  香草牛油封門牛肉汁意粉 上面有一小舊牛油，店員會係你面前燒溶佢，令意粉食落更加有層次感。


上面有幾塊封門牛肉，生熟度同肉質啱啱好。意粉份量都幾多，有咬口，入面再有好多牛肉絲好足料。Feel到佢哋用心做意粉，同連鎖店有分別。  牛油果滑蛋治 好多炒滑蛋好大份，如果滑蛋用蛋味濃啲嘅蛋會更正。多士表皮係脆同埋搽上牛油夾埋一齊食好邪惡。


梳乎厘泡沫咖啡 咖啡酸味比較輕，苦味比較重，上面有一個梳乎厘泡沫啱啱好甜甜地中和咗咖啡嘅苦味。  青檸薄荷綠茶 好refreshing嘅特飲。


今日經過Airside去咗一間我想去好耐嘅韓式Cafe，見到啲嘢食好靚，滿心諗住試吓，點知衛生情況欠佳首先朋友一坐落去嘅時候發現張凳已經係濕，地下都係濕嘅仲有塊橙，叫店員過嚟拖地但係都係冇拖走塊橙張枱，我唔知道放咗隻手上去之後先發現原來有朱古力粉去到上沙律嘅時候先係最誇張，用嚟放沙律嘅藤籃上面竟然係有蛋糕cream同埋幾粒飯其實嘢食都幾好，希望佢哋遲啲會改善衛生情況。


檸檬油醋煙三文魚沙律 幾refreshing，煙三文魚都有四舊。  燒醬油黑毛豬白切肉紫蘇飯  黑毛豬肥瘦相間，口感幾好，不過燒得再香啲會好食啲。另外啲飯係好似撈咗少少辣油，反而冇乜紫蘇味。  幽靈焙茶窩夫配南瓜芝士蛋糕  喺萬聖節特別嘅甜品，好得意好啱打卡，份量都幾大有四舊窩夫，仲有一個南瓜芝士蛋糕，味道幾好。


濟州柑橘乳酪 IG-able，少少乳酪味都幾香柑橘味，幾好飲。


今日約咗朋友早早地去鰂魚涌K11 Atelier Ruby Tuesday食個早餐順便傾吓偈估唔到嗰度超近地鐵站，地方又大又舒服，下次朋友聚會都可以去Weekend梗係要食佢哋嘅地道美式早餐，早餐套餐包埋飲品會員仲有八五折優惠超級抵 田納西風味炸雞窩夫 炸雞外皮好脆，肉仲係好嫩滑，窩夫外脆內軟，係非常地道嘅美式早餐。


Big Breakfast Burger 係一個超大份量嘅炒蛋牛肉漢堡，如果唔鍾意食炒蛋，仲可以揀煎蛋。牛肉漢堡調味啱啱好，炒蛋亦都幾滑。 Street Nachos 係芝士肉醬喺nachos上面，仲有牛油果醬同埋酸忌廉，配搭一齊食真係好惹味。


今日嚟到觀塘駱駝漆搵食，誤打誤撞去咗一間性價比高隱世cafe，裝修比較簡潔走minimalism  焗泰式香茅配薯蓉   呢個製作時間需時，所以都等咗半個鐘，不過都值得嘅。雞扒都幾大塊，皮燒得香脆雞肉嫩滑，上面有一個芥末醬，酸酸地幾開胃，如果唔夠重，可以再問佢。


下面個薯蓉綿滑，牛油味唔太重。  日本帆立貝明太子意粉 有兩粒帆立貝，係醬油味。明太子意粉入面有啲洋蔥同埋菇，個味教得啱啱好，意粉有咬口。  Tiramisu Cappuccino 我本身好鍾意食Tiramisu，佢呢個幾特別又係甜品又係飲品。


佢哋用咗自家嘅精品咖啡豆同埋意大利芝士做cream，一半係cream一半係Cappuccino，同時有冷熱口感。仲有幾個手指餅俾你，你可以點啲cream嚟食，然後再飲咖啡。


好耐無食燒肉，係銅鑼灣想食燒肉又唔知食咩好就即刻諗起之前去黃埔食過Yakiniku Kakura好高質而銅鑼灣又有分店就即刻上去食座位比黃埔店更加闊落，坐很好舒服  椿   -若雞雞腿雞胸 燒耐咗都唔會好嚡，肉質幾好。


-牛腸 好邪惡入面有啲肥膏，調味亦適中，口感超級煙靭。 -特上牛胸腹肉 雪花比和牛少，但牛味重。 -黑毛和牛腹柳小排 好重油份，啱我呢啲鐘意油香嘅人，不過燒一陣好啦如果唔係因為油份重好易搶火易燶。 -鹽味牛舌 燒完煙煙靭靭幾好食 -大蝦 好大隻蝦，肉質彈牙  活鰻魚  呢款係秋冬限定店員會幫你燒，搽上鰻魚醬好惹味，肉質非常彈牙燒得啱啱好，完全冇腥味。


大判燒黑毛和牛西冷  大過手掌嘅西冷，好重油脂感，食落去好香牛味，燒完之後再點生雞蛋同醬油食好正，果然係signature dish。  涼拌菠菜  清清地有少少芝麻調味，食咁多肉都要食返少少菜。  佐賀紫菜飯  燒肉一定要配紫菜撈飯，好多紫菜仲有隻半熟蛋。


甜品 雖然係免費嘅，但都唔求其，有杏仁布甸同雲呢拿雪米糍，杏仁布甸滑嘟嘟又香杏仁味。


今日過咗嚟灣仔整啲嘢，跟住就去咗QRE plaza搵食，見到呢間餐廳都有好多好評，所以就去咗食，估唔到坐得好舒適刺身亦都好新鮮  午市行政套餐  -日式海葡萄牛油果蟹肉沙律 蟹肉好新鮮，海葡萄有咬口。


-茶碗蒸 正常茶碗蒸味道。  -鮮打𩶘魚湯 好重好鮮甜嘅魚味，我唔鍾意飲湯都飲咗好多  -特上刺身生蠔盛合 有時令生蠔、北海道牡丹蝦、北海道帆立具、三文魚刺身、拖羅，全部刺身都好新鮮，特別係牡丹蝦好大隻同埋彈牙。


-鮮果脆脆雪糕杯 係藍莓加紅豆雪糕同埋加一啲粟米片，食落去成個口感甜甜地又脆脆地，作為一餐嘅總結都幾好。  -熱紅豆薏米茶 因為刺身比較寒涼，所以我就揀咗呢款養生茶幾好有蠟燭俾你熱住啲茶。  蔥碎拖羅鮮味拼盤  -野菜沙律、日式蒸蛋、餐湯 -蔥碎拖羅配三文魚籽 碎拖羅個味啱啱好，配埋三文魚籽同埋飯真係鮮味爆發。


-北海道帆立貝、左口魚裙邊+時令壽司 我自己就比較鍾意食帆立貝，而且都好大粒。  -三文魚及甜蝦刺身 三文魚都幾厚切。  -迷你鰻魚丼 鰻魚如果多啲就更加好，味啱啱好唔會太濃。  -雪米糍 估唔到係芋頭味雪米糍，已經好耐冇食過，之前好鍾意食。


開心大發現係中環開咗一間樓上簡約風高質coffee shop，裝修簡約啱打卡。除咗coffee之外仲有cocktail。一坐低有蓮藕脆片食，個vibe好正  Mini Creamy Mushroom Tart  用上幾種不同菇類整成，重菇菌味又幾creamy。


Snack  雞槌煎得香，用上簡單調味，旁邊有酸甜醬可以點增加層次，最後食返肉桂蘋果片解油膩。  Fragrant Tea Porcini Pasta  牛肝菌mini Gnocchi，用薯仔做成一粒粒，咬落有口感煙煙靭靭。


牛肝菌味香濃，牛肉熟度肉質啱啱好。  日本一保堂抹茶Dirty 用上日本一保堂抹茶做latte，抹茶唔會預先同奶混合，由店員倒入抹茶做layer ，微桂花味唔太苦澀。  The Duckling  芝麻+rum，飲落少少酒味，重芝麻味，仲有用蛋殼放上一少啖泡沫飲完當甜品食。


Secret Tea Tiramisu 重茶味，mousse滑，係特別嘅不過個人prefer traditional tiramisu


今次同咗朋友去尖沙咀The One附近去搵食，蘇媽蘇媽開咗一間chill啲啱傾計嘅bar and restaurant So Bar，又係The One對面所以就去咗試  醬油漬紅蝦  紅蝦好新鮮，肉質彈牙，配埋特別調配嘅醬油同三文魚子食別有一番風味。


炸饅頭配咖央  炸饅頭好mini一口size，咖央甜甜哋幾好食。  馬來亞當歸燒春雞  成隻春雞外皮燒得香口，食落有淡淡當歸味，肉都幾滑。  鴨肉pizza  係北京填鴨味，頗有特色，餅底偏薄，脆口啲仲好食。


Bentong Ginger Fizz  上面嗰啲泡泡係茶味，下面係類似薑味汽水，幾好飲。


今晚天氣涼咗，去咗灣仔後街一間bar and restaurant去食成個感覺都係開放式，我哋坐喺對住嗰街，有勁多鬼佬嚟飲酒同埋chit chat勁chill  Truffle & Parmesan Fries  薯條都好大份，好多黑松露粉同埋芝士粉喺上面，再點埋黑松露醬，用嚟送酒最正。


Cheesy Meatballs 果然係招牌菜，肉丸質感好實在，蕃茄醬入面有蕃茄粒粒，配埋芝士好好食。  Avocado & Bacon Croquettes 炸揸得好香脆但係同時唔油膩，入面有牛油果煙肉同埋芝士，混埋一齊好惹味。


Philly Cheese Steak Bao's Classic 有兩個小包，入面有牛肋肉，肉質唔會太靭啱啱好，配埋紫洋蔥同埋pomegranate調味，啱啱好中和咗油膩感。  Espresso Martini 重咖啡味反而少酒味，發現酒味同咖啡味其實都幾夾，幾特別嘅一款cocktail。


鐘意食Pizza嘅我又走去搵Pizza店呢度有少少難搵係後巷嗰度，同朋友都係搵咗一陣先搵到。CARBS係商業大廈地下，座位唔算多，好似餐廳名咁，好多carbs揀  Pizza Everything Medium  餅底好香脆不過有少少燶，topping多芝士又有辣肉腸，幾惹味。


Chicken Tenders Salt and Pepper  調味幾好，不過肉質乾咗少少。  Baked Potato Fries  好多芝士同火腿粒係面，惹味食唔停口。  Homemade Lemonade  酸酸地好fresh，中和咗啲carbs。


之前都食過呢間鐵板三文治，多款揀又高CP值今日行過見到朗豪坊都有就買外賣返屋企試吓  遊日懶人鐵板三文治  吉列和牛好大同厚身，炸得幾乾身但入面仲有肉汁。麵包烤得幾香，但較普通。份量頗大，一個三文治都好飽。


慢調撕理食肉獸鐵板三文治  好多慢煮肉絲，有肉味加少少油脂香，肉質幾嫩，入面仲有芝士蕃茄同蛋黃醬。不過因為我外賣拎返屋企，所以個包淋曬，下次堂食好啲。  自選沙律  好大份，可以揀五款配菜，我揀咗自家製烤雞肉、煙蜜糖火腿、豬手、西蘭花、核桃。


雞肉唔嚡，煙蜜糖火腿好食，配意大利黑醋醬好健康。  韓式甜辣脆炸蝦  有六粒，炸得好看脆連蝦尾都食到。韓式甜辣醬惹味唔辣。


今晚同老媽子去登龍V Point食中菜，我哋被安排到望住窗口海景嘅位置餐廳座位都好闊落，檯與檯之間都好多空間。我哋叫咗兩個燉湯，兩個小食同兩個小菜已經超飽  脆焗鮮鳳尾蝦多士   蝦多士超大舊，勁好蝦肉喺面，而且炸得香脆，唔太油膩。


蜜汁西班牙叉燒拼燒腩仔  叉燒半肥瘦，蜜汁燒得好香，燒腩仔瘦咗啲，但個皮都好脆。伴碟嘅海蜇都好爽脆。  杏汁豬肺湯  羊肚菌松茸竹笙花菇菜膽燉湯  兩個燉湯都好足料，估唔到係羊肚菌燉湯濃啲。杏汁豬肺湯啲豬肺洗得好乾淨，無豬嘅內臟味，杏汁嘅味好出。


羊肚菌超重菇菌味，湯頭其實好清，有少少薑味調味。  蜜汁銀鱈魚   呢個好食，個汁教得啱啱好唔會太鹹。煎到外脆內軟，入面啲肉仲係滑嘅。  上湯千層波菜  千層係千層豆腐，不嬲鍾意食豆腐嘅我覺得好食。菠菜煮得啱啱好唔會太老。


生磨蛋白杏仁茶  我鍾意食呢個，有好濃嘅杏仁味配上蛋白又唔會太甜。  橙絲清心丸綠豆爽  媽咪就鍾意食呢個，綠豆爽爽地，加上清心丸煙煙靭靭。


我不嬲有食燕窩補身養顏燕窩最主要成分係蛋白質，亦有碳水化合物同豐富礦物質等。佢脂肪比例非常低，得1.3%，可以養生美顏、滋陰養氣我想養生又鐘意食甜品，所以去咗買啖啖燕窩，佢哋甜品係每日鮮製，新蒲崗店pink pink的又可以堂食  招牌椰汁燉雪燕  椰汁味重潤喉唔甜，有好多雪燕，可以滿足我想食甜品得嚟又養顏。


特濃3.6牛乳鮮奶凍  濃濃嘅牛乳味，質感滑嘟嘟。  芝士奶蓋燉蛋 超厚芝士奶蓋，燉蛋有蛋味，夾埋芝士奶蓋好似食緊芝士蛋卷。  蒜香花膠  蒜香味好惹味，花膠整得煙煙靭靭好有咬口。


不嬲我都好鐘意貓貓不過因為屋企人有鼻敏感所以唔養得但係都無阻我對貓貓嘅熱情今日去咗一間我好鐘意嘅貓貓cafe，我之前去過觀塘分店，覺得好乾淨同埋好多貓貓。今次就去荔枝角分店，平日夜晚唔算太多人，貫徹佢一個嘅風格，環境都係好闊落，裝修預咗好多俾貓貓活動同休息嘅地方全部貓貓好活潑好健康，店員都好有心機打理啲貓貓，幫佢哋剪指甲同佢地玩當然啦cafe嘢食都好重要嘅  夏威夷薄餅 餅底尚算香脆厚度適中，餅面鋪咗一層芝士、煙肉同菠蘿，以貓cafe嚟講啲食物都幾好食。


煙三文魚卡邦尼扁意  意粉有咬口，汁夠creamy，而且都幾多蘑菇。  Tiramisu  甜品叫Tiramisu，整體唔太甜，口感算滑，同埋側邊有啲煙煙韌韌嘅mochi幾特別。  熱蜂蜜柚子菜  凍古早冬瓜茶  正常味道幾好飲。


呢度最好嘅係佢無收入場費，只係收食物錢，所以一定滿足到各位愛貓人士。提醒大家，要遵守cafe 嘅規則，溫柔啲對貓貓，同埋唔好俾貓貓食我哋嘅食物


有一日我做咗孤獨嘅美食家，晏晝好想食燒肉，所以走咗去食和牛燒肉呢一間之前都有聽過佢啲肉高質，所以就去咗試吓lunch set  牛魔燒肉盛合 +牛魔拌飯 有六種和牛可以試，睇啲雪花紋就知好食 -A4和牛霜降 油份最重，好肥美 -澳洲和牛西冷 -澳洲和牛胸腹 -澳洲和牛五花 三種牛味濃，中等油份 -和牛牛肩肉 肉質唔會靭，好食 -厚切和牛舌 真係厚，加埋蒜蓉好食  整體肉類質素幾好，而且食完之後唔會成身油煙味，抽風系統都OK，下次想食好嘅和牛燒肉可以再食。


呢間mamaday又係我去咗幾次幾間唔同分店嘅餐廳，嘢食價錢合理味道都好今日就同friend去食lunch，結果飽到一個點Lunch set x2 有湯或者沙律+嘢飲，可以另外再加小食  大阪燒魷魚pizza  個邊位好香脆，餅底加咗薯蓉加好多芝士再配埋炸魷魚好惹味。


安格斯牛扒配黑松露薯蓉 要咗七成熟，肉質唔太靭啱啱好。黑松露薯蓉好重黑松露味。  薯條 炸得好香脆，會食唔停口。  章魚小丸子 出面個皮係脆嘅，不過入面章魚略嫌細粒咗少少。  紫薯窩夫 不嬲都覺得佢哋嘅甜品做得幾好食。


我哋叫埋紫薯窩夫，有兩塊脆口得嚟入面有紫薯，再配紫薯蓉+忌廉+雪糕一齊食好正。  豆腐咖啡 真係有豆腐花喺入面！上面仲有豆腐雪糕，鍾意食豆腐花又鍾意飲咖啡嘅人可以揀呢個。  香蕉朱古力奶昔 初時以為會好滯，但係佢唔太杰所以冇咁滯，朱古力味重啲反而香蕉味就冇咁出。


今日同朋友book咗上嚟呢間玩嘢樓上懷舊cafe同米老鼠食飯，一上到去店舖唔大，但都差唔多full曬，周圍裝修係走懷舊風。  招牌鹽燒牛舌  有六片，燒得外脆內軟肉質有咬口同幾juicy，用咗少少黑椒調味。


呢個估唔到幾高質，有驚喜。  南瓜蟹肉燴飯  用上少少洋蔥同蒜蓉調味，如果有南瓜粒粒加重南瓜味更好，燴飯飯粒煙靭有咬口。因為我唔食得蟹，店家好好人幫我轉咗蝦肉。  喇沙龍蝦汁配大蝦長通粉 蝦肉彈牙，有四粒大蝦。


喇沙龍蝦汁配長通粉好惹味，鐘意濃味可以揀呢款。  Peach1664 Cocktail  係成枝1664俾你自己加落桃味醬嘅特飲，甜甜哋幾好飲。  熱焙茶豆腐花latte 焙茶味幾濃，飲到最後有啲豆腐花，似食緊甜品。


已經係第六次去Inn旗下嘅餐廳佢喺荔枝角同埋尖沙咀嘅分店我都有去過，今次就過嚟觀塘嘅分店同朋友食飯，佢嘅裝修不嬲都係法式花花style，嗰晚去都見到好多朋友聚會同打卡  意大利風乾豬面頰肉鮮茄意粉  風乾豬面頰肉鹹鹹地好惹味，鹹香味配上鮮茄醬，啱啱好中和咗肥膩感，意粉有咬口好食。


蜜糖芥末籽燒西班牙黑毛豬鞍架  有驚喜，食過幾次唔同款式嘅黑毛豬我都覺得佢哋喺處理豬類食物上面係幾好，唔會燒到太韌，個肉質啱啱好。  Mixed Berry Kakigori  呢個係佢哋夏日新出嘅甜品，有超多生果係上面，有士多啤梨、藍莓、藍莓醬仲有mochi。


雪花冰係一道好適合夏天食用同埋打卡甜品。  價錢合理、味道好食、裝修又係法式花花，下次一定會再去


平時成日去試唔同地方小店嘅漢堡包，今次喺銅鑼灣近鵝頸橋發現一間喺轉角嘅漢堡包小店有驚喜入面座位唔多，裝修有少少西式異國風情feel，店員都係外籍人仕，好nice 好friendly今次點咗和牛漢堡餐加一個黑朱古力Gelato French Toast。


和牛漢堡set  和牛漢堡份量唔少，價錢都合理。包乾身香脆，唔會俾啲蔬菜醬汁整到淋曬。蕃茄同生菜都好新鮮，唔會太多醬汁搶咗啲味。有一塊厚厚嘅芝士喺和牛漢堡扒上面，漢堡扒一切開非常juicy，因為用和牛肉造所以食落去油脂味會比較重。


Gelato French Toast Gelato可以揀味，我揀dark chocolate味佢係用Valrhona 朱古力，所以朱古力味好香濃Toast有楓糖味而且煎得酥脆，配上黑朱古力Gelato令口感提升有層次。


Mocktail blackcurrant mango & peach  飲落去唔太甜，好清爽解渴，少少黑加侖子味，不過芒果/蜜桃味就唔太出。


乳酪雪糕Froyo其實係用乳酪整成嘅雪糕，佢比一般嘅雪糕會酸少少、脂肪亦都比較低，所以比較健康經過尖沙咀近佐敦附近見到呢間裝修好靚嘅froyo就即刻衝咗入去試，估唔到仲有好多特別toppings可以揀  酥皮筒+杏仁脆片+無花果+Hidden sauce 酥皮筒脆得嚟又唔油膩，配上frozen yogurt啱啱好。


Frozen yogurt少少酸，冇雪糕咁漏我自己就鍾意食frozen yogurt多啲。自家出品嘅杏仁脆片香杏仁味亦都重牛油味，多啲杏仁會再好食啲。無花果好fresh。Hidden sauce 其實係有酒嘅汁，今次我揀咗桃酒，好重桃味反而冇乜酒味同froyo好夾。


酥皮筒+咖啡蛋白霜糖+麻糬+抹茶牛乳醬  咖啡蛋白霜糖都幾特別，有淡淡咖啡味。麻糬配埋抹茶牛乳醬好鬼夾，而且可以增加口感煙煙韌韌。  整體我幾鍾意呢間小店，下次都想再試吓其他配料


約咗一班好耐冇見嘅朋友食飯，佢哋鍾意食牛扒，做完research之後就揀咗銅鑼灣皇冠假日酒店入面呢一間型格扒房CARVER一入到去座位好闊落好舒適，氣氛係比較stylish嘅感覺   美國45日上等腰肉  比一般肉眼扒多一份肉香味，肉質脂肪比例適中，口感鮮嫩多汁，肉味濃郁   原種番茄及迷你水牛芝士沙律 水牛芝士奶味香濃，配上香草苗及陳年黑醋汁，非常開胃   生蠔 生蠔十分出色，蠔肉肥美、結實而呈彈性，味道鮮甜   法式千層酥 千層酥有濃濃牛油香，非常鬆化，夾着雲呢拿忌廉，微甜焦香，搭配紅桑子雪葩，甜而不膩


今日放工去旺角朗豪坊行街，行過地鐵站嗰層有間新開嘅甜品店Happy Glaze入面有好多大過我塊面嘅薄脆牛角酥仲有唔同嘅甜品杯，蛋糕同埋曲奇。成間舖色彩繽紛，好吸引人去買。最後買咗兩個牛角酥同兩個甜品杯。


Signature XL Pressed Croissant 皇牌特大薄脆牛角酥 Chocolate 牛角酥食落好香脆，本身牛角包就係用牛油造嘅，所以有陣陣牛油香，搣開仲見到有一層層酥皮。酥面有層糖喺面，上面有啲朱古力醬，簡簡單單幾好食。


Apple Crumble 都幾特別，分開兩邊味。一邊係蘋果果乾，另一邊係crumble，一個酥可以試到2種唔同嘅口感。我自己兩隻味都鍾意，但想特別啲可以揀Apple Crumble。  甜品杯 Coconuts Passionfruit Mousse  好多椰子粒粒，配上熱情果酸酸地，味道幾平衡唔會太甜，mousse食落去都幾細滑。


KitKat Mousse 上面有2條kitkat，下面有好濃朱古力味嘅mousse。配上脆卜卜嘅kitkat，一脆一滑，口感獨特。


今日同同事去咗蘇豪區食午餐，天氣同我哋嘅心情一樣，熱辣辣見到有一間好特別叫Uncle Handmade Pizza，就一於試吓佢。  Uncle Jimmy  呢款其實係煙三文魚pizza，首先pizza餅底薄薄的但係有少少厚度，少少脆入面軟身，食落有麵粉香唔油膩，幾好食。


個底有一層厚嘅芝士，同埋睇得出係用咗幾隻唔同嘅芝士做出嚟，所以好香芝士味。配上煙三文魚好食。  Spaghetti Surf and Turf Herb Chicken Breast and Cuttle Fish with Black Ink Sauce  意粉Al Dente，雞胸肉唔嚡口，墨魚汁配意粉好好食，撈咗少少芝士，另外入面有一啲蘑菇、魷魚、蘆筍增加食意粉時候嘅口感。


之前呢間Milu Thai 去銅鑼灣嘅時候已經想去食，成日都見到其他人去食佢招牌嘅火山排骨。估唔到佢而家開咗嚟尖沙咀，所以就帶埋一班朋友去食呢度座位好闊落坐得舒服，仲有室外位，不過當日我哋就坐室內。  火山排骨  真係好大份，四個人都唔係好食得晒，今次揀咗酸辣口味汁另上因為有啲人唔係好食得辣。


排骨肉質唔嚡口，配埋個醬汁酸酸辣辣好好食。  火焰燒雞  會喺你面前即席點火燒着隻雞，好IG-able之後就會幫你分開斬件，雞肉滑雞皮小脆。  咖喱三重奏  入面包括咗紅黃綠咖喱三款，啱晒選擇困難症。


之後有一啲炸魚、蝦、帶子、青口、炸軟殼蟹，同埋有啲西蘭花喺入面。  馬拉盞椰菜苗  好惹味，椰菜苗又唔會太老，份量都足。  泰式蛋包炒金邊粉  金邊粉偏向乾身，但係個味都夠，有三隻炸蝦喺上面。  椰青  凍青檸茶  Chang啤酒  食泰國嘢一定要叫嘢飲，因為本身都比較酸辣，叫啤酒就爽啲，椰青解渴消暑，青檸茶酸酸地消滯。


今日同朋友過嚟銅鑼灣登龍街傾偈食串燒知道上面有一間炭火串燒，而且專食雞嘅唔同部位，所以就想出去食。  雞肝醬多士  唔會腥，多士脆脆又有雞肝醬嘅味道幾好食。  香脆雞皮配香蔥酸汁  超級邪惡，脆脆嘅雞皮加上酸汁啱啱好中和啲油膩感。


串燒 -味噌松板豬  肉質鮮嫩多汁。 -雞腳筋  感覺有啲似雞軟骨，但係其實係筋。 -雞胸軟骨  初時驚會好硬，雖然佢睇落好大嚿，但係原來食落就係大嘅雞軟骨。 -雞心  本身係想食提燈，但係朋友唔想所以最尾叫咗唯一嘅內臟就係雞心，我覺得都幾好食。


-雞腿  估唔到咁juicy同滑！之後先知道原來呢一個係熟成雞肉，呢個可以再encore。 -椎茸免治雞肉  係絞碎咗嘅雞肉同埋雞軟骨放喺冬菇上面炭火烤，好有口感。 -鹽燒牛舌芯  肉質好彈牙，燒得啱啱好。


-鹽燒牛小排  連埋青椒一齊食好好食。 -A4鹽燒和牛三角腩  油脂感重，好香牛味。 -麻糬卷 係煙肉包住年糕，我覺得再燒耐啲，年糕再軟身啲會更加好食。 -鵪鶉蛋卷  外面豚肉入面係包住鵪鶉蛋，好夾。


-炭燒白鱔  白鱔多肉juicy，有炭火香味，如果外皮脆一啲會好啲。 -濃香雞湯素麵 雞湯味加上口感似陽春面嘅素麵同埋蛋花，不過我覺得黑椒落得略嫌太多，反而雞湯味再濃郁一啲更加好。  冷泡白桃烏龍茶 飲唔到酒嘅關係，所以我就叫咗白桃烏龍茶，呢杯好fresh有淡淡白桃味冇加糖啱晒我。


整體調味幾唔會太鹹、食物質素幾好、價錢喺銅鑼灣嚟講都合理，係值得大家聚會一齊去啤啤佢


今日同朋友過嚟尖沙咀食日本居酒屋，一入到去係好別緻嘅日本居酒屋裝修，坐咗一陣已經全間鋪坐滿估唔到食物高質價錢亦唔算太貴，喺尖沙咀想食高質居酒屋可以過嚟食。  嚴選季節特上六款刺身盛合  -我覺得最特別嘅係腦天，即係吞拿魚頭頂鼻骨個位，好重油脂香，輕輕咁樣燒過好香加埋豆苗包住食啱啱好平衡到。


-池魚片加上梅子醬同埋紫蘇葉一齊食，好地道嘅日式味道。 -平政好厚切，口感好好。 -海膽一啲都唔腥，包埋脆脆嘅紫菜食啱啱好。  清酒煮蜆  好香清酒味同時間亦有少少蒜蓉味，啲蜆好新鮮仲有少少海水味。  紐西蘭羊鞍  燒得生熟度啱啱好，肉仲係好嫩，加埋芥末醬加少少黑椒鹽好惹味。


自家製月見免治雞  自家製嘅免治雞肉棒加上濃香蛋黃味嘅夢王蛋，係送酒嘅好伴侶。  手挽塩白鰻燒  白鰻肉好厚juicy，皮燒得好香脆。  海膽三文魚籽釜飯  滿滿嘅海膽同埋三文魚籽，飯吸收咗佢哋嘅鮮味，仲有少少飯焦，飽咗都食到一大碗。


Isquare呢間星馬菜已經聽聞咗好食好耐，今次終於有機會過嚟食飯。當晚仲見到有人包房gathering，好熱鬧  雞肉咖喱酥  有四件，係咖喱角嘅friend，酥皮香脆鬆軟，微咖喱香雞肉，做小食好。


娘惹蘿蔔糕 調味好惹味有少少XO醬味，煎得香，另外我本身鐘意食蘿蔔糕，所以份量再多啲更好。  黑松露香煎鮑魚四隻  香黑松露味，鮑魚切細粒易食，口感煙靭。  新加坡大蝦喇沙麵  湯好濃郁係正宗椰汁加香料味，麵好掛湯，配上三隻大蝦、魚片、半粒半熟蛋同豆卜好惹味。


同朋友去咗觀塘海旁海濱匯cafe，感覺好chill，如果坐窗口位可以望到海海濱匯weekend比較少人，但係呢間cafe都差唔多坐滿，見到佢啲價錢都合理，而且飲品又有七折，性價比算高  玉子燒吉列豬扒三文治 好厚嘅玉子同埋吉列豬扒，吉列豬扒唔會太油膩肉質唔嚡，夾埋玉子甜甜地幾好味，仲有少少沙律菜伴碟。


本身以為三文治唔飽，但係一個人食一份都飽。  南蠻炸雞牛油果醬丼  有成六七粒炸雞啖啖肉，香脆得嚟唔油膩，底部有少少牛油果醬，平衡返成個飯嘅油膩感。另外有個小小嘅頭盤係墨魚咀同埋麵豉湯。  Tarapoto 50% iced  呢個凍朱古力落足料，真係有黑朱古力味，又唔會濃到好似飲緊甜品咁，朱古力控嘅我表示好飲。


Peach 冰搖茶 好清新好peachy，夏天飲就最啱。


今日同朋友去咗Fashion Walk搵食，見到呢間餐廳食物好多唔同選擇裝修又幾好，坐得舒服，所以入咗去食。  意大利布拉達芝士有機雜錦蕃茄沙律  芝士一啲都唔吝嗇，蕃茄又甜又fresh，配埋芝士係好好嘅appetiser。


脆炸有機甜粟米餅配芫荽青檸酸忌廉  炸得香脆粟米好甜有咬口。唔好見到芫荽就以為好臭，其實無乜芫荽味，個醬係酸酸地幾fresh。  脆炸蘇格蘭蛋配風腸及蒜蓉蛋黃醬  有四大粒入面流心蛋，炸得脆唔油膩，足料，加埋蒜蓉蛋黃醬好食惹味。


烤阿根廷牛薄裙肉配布拉達芝士及阿根廷青醬  鐘意食牛嘅牛梗係要試吓牛，牛薄裙肉係橫隔膜，口感鮮嫩帶有咬勁，食嘅時候有濃厚肉香。


嗰日經過The One嘅Lanala突然間好想食蛋糕又想食啲清新健康嘅，就買咗個Super Berry希臘乳酪芝士蛋糕一打開已經聞到好香莓果味，上面仲有幾粒藍莓食落去一啲都唔漏，好重berry味有Greek yoghurt味同少少芝士味，質地好滑，下次都會去買


咁啱係尖東撞到個friend就一齊去咗附近一間bar restaurant食同飲杯嘢入面好多人飲酒傾計又幾好坐。裝修比較藝術風幾靚  蜜糖芥末焗鵪鶉  估唔到有成六隻脾，細細隻但肉質嫩滑，調味幾好。  韓式一口辣炸雞  香脆小辣，啱送酒食，如果多啲肉仲好。


鳳尾蝦意大利飯  蝦好彈牙，有4、5隻，意大利飯有咬口，入面有啲洋蔥增加口感。  Fiesta  淡淡蘋果味，放咗肉桂粉係上面，甜甜嘅酒味，好易入口。


同朋友行街經過見到有Barbie Pink雞翼咁特別就即刻走過去食原來呢間小食店啲小食都幾創新，除咗有basic嘅魚蛋燒賣，亦都有呢啲Barbie Pink雞翼同唔同味道嘅腸粉  Barbie Pink 雞翼 炸雞翼+粉紅火龍果醬，炸雞翼係單骨雞翼方便食用，香脆得黎好juicy。


火龍果醬幾特別，炸雞翼點佢就無咁油膩。  XO醬蛋牛肉炒腸粉  都幾大份，XO醬炒好香口，腸粉唔會好油，牛肉唔靭。  炎上一口和牛  口感同調味都幾好。  拉絲芝士條  會拉絲嘅脆芝士條，不過都好飽肚。


我有另外一位朋友生日佢好鍾意食黑松露所以我特登搵咗中環蘇豪區一間意大利小店佢有提供當季黑松露Alba Summer Black Truffle Tasting Menu，全部嘢食都會有黑松露喺上面  Amuse 唔同年份嘅醋加埋芝士一個細匙羹俾你試，我自己最鍾意25年，唔會太酸但醋香味好濃好醇，配埋芝士去食啱啱好中和。


另外有意大利手工麵包配初榨冷壓橄欖油，橄欖油好清橄欖味好出。  Fassona Sirloin Beef Carpaccio 生牛肉上面鋪滿黑松露+火箭菜，每一道菜侍應姐姐會喺你面前刨黑松露見佢哋落黑松露都唔會手軟，鍾意黑松露嘅人一定好開心。


Japanese Uni Spaghetti Bucatini Amatriciana Pork Spaghetti 一人可以揀一款意粉，我同朋友揀完之後share嚟食。海膽醬意粉好creamy，香海膽味加上黑松露更多層次。


Amatriciana Pork意粉係粗身啲同埋煙靭啲，半肥瘦嘅豬肉煎香咗好香口配埋蕃茄醬，啱啱中和到，成件事好好食。  Organic Fassona Sirloin Steak Organic Piedmont Slow Cooked Pork Loin 慢煮西冷同豬腰肉上面都有好多黑松露，份量都幾多，用一個大鐵板上菜，食嘅時候唔會怕凍咗。


西冷有牛味肉質唔會太靭加上提供四種醬汁俾你點，有黑松露油、檸檬汁、辣椒油同埋黑醋，各有特色。自己就鍾意點檸檬汁比較清新平衡油膩感豬扒都好好食，肉質juicy啱啱好，醬汁係好香嘅藍芝士味。  Dessert 甜品拼盤好特別，首先食心形棒棒糖雜莓雪芭清一清味蕾，之後有一個重酒味Tiramisu、黑松露奶凍、檸檬vodka shot再加上一個好特別嘅白松露gin，我覺得gin超好飲有好香嘅白松露味。


朋友生日話想食啲特別啲嘅omakase，咁啱見到呢間餐廳好似幾特別，係日本同埋意大利fusion 嘅omakase，而且又喺蘭桂坊好近我哋返工，即刻就去試一試。  9 course Omakase Menu  Amuse Bouche Burrata Foam.


Green Peas. Traditional Balsamic Vinegar. Alpine herbs Tarte Cherry Tomatoes Pickles 首先食咗一個開胃前菜，左邊嘅係burrata cheese打成foam，有芝士味得來唔會膩。


右邊嘅係浸過醋嘅車厘茄配上脆脆嘅底，感覺好清新好開胃。  油甘魚+魚子醬+檸檬啫喱，配搭清新得來味道亦都好有層次。  Mazara del Vallo Red Prawn Carpaccio. Amalfi lemon.


Red Orange. Grapefruit - Wasabi Chips 紅蝦切到好薄片，加上檸檬、血橙、西柚同埋Wasabi味嘅脆片，食到好香嘅蝦嘅鮮味，啲汁酸酸地Wasabi唔會好辣，點綴左啲蝦，但係又唔會搶過佢嘅味道。


Slow-cooked Fassona Tenderloin Tartare. Caviar Ossietra. Cauliflower 慢煮牛肉他他令到牛肉保持嫩消嘅感覺之餘，亦都唔會靭。面頭有滿滿嘅魚子，最底層有椰菜花增加爽口感，三層一齊食最感受到唔同層次。


Crystal Bread. Uni. Caviar Sevruga 呢個係我最愛嘅其中一個，滿滿嘅新鮮海膽+海膽打成嘅醬+特別嘅水晶麵包。一食落去好輕盈同埋好脆，配上濃濃又唔腥嘅海膽，整體食落去好好，而且非常IG-able  Hokkaido Scallop.


Guanciale. Alba Black Truffle 薄薄嘅豬面頰肉包住北海道帶子，帶子大隻得來煎完之後仲可以保持肉質鮮嫩，而且帶子吸收咗豬面頰肉嘅油分。加黑松露不會掩蓋豬面頰肉味道，反而會提鮮。


Blue Lobster. Bell Pepper. Passito di Pantelleria 火炙澳洲藍龍蝦肉質非常彈牙結實好有鮮味，用火槍燒過本身已經好食同埋好香，再加上用唔同嘅蝦煮出嚟嘅龍蝦汁，成個味道會更加昇華。


另外側邊嘅配菜都唔好忽略，係浸咗醋嘅甜椒，就算我唔鍾意食甜椒都覺得好好食。  Kuromame Wagyu A5. Porcini. Fassona Bone Marrow A5和牛油脂分布比較多，油分比較重，配上松茸平衡油膩感。


另外再加上濃濃用牛骨髓煮嘅汁，為A5和牛帶嚟一個新嘅口感境界。  IO Umeshu & Macha Tiramisu Tiramisu上面有一陣好細嘅抹茶粉，淡淡的抹茶味加上濃郁嘅cream。入面係梅酒浸過嘅餅乾，食落去淡淡酒味。


呢餐我覺得好高質又好食，服務又好，可以再encore


朋友住土瓜灣附近所以成日都去啟岸搵嘢食今次試一間坐得舒服嘅西班牙菜。  我同朋友叫咗兩個lunch set一個要沙律一個要湯，沙律菜fresh加少少水牛芝士食係開胃前菜湯係creamy嘅甘荀湯。  生牛肉他他多士 生牛肉、蕃茄、辣醬、紅蔥mixed埋調味啱啱好，蕃茄味比較重，驚生牛肉嘅人都易入口。


下面個黑麥包外脆內軟。  香烤帶子海鮮西班牙飯 帶子大粒，西班牙飯入面有魚子、蜆、墨魚，味道濃，口感係比較濕、汁多。  Still Tea Sangria 飲落應該無加糖，水果味好重，呢個好清新好飲。


今日去咗一間街頭小食店，專賣韓國嘅熱狗棒同埋其他小食發現原來呢間都開咗一段時間，不過之前經過旺角冇發現  芝薯拉絲熱狗棒 有薯仔粒粒喺面頭，見到店員即刻炸，熱辣辣咬落去即刻有長長嘅拉絲芝士。  鴛鴦芝士熱狗棒 呢個入面冇腸仔，全部都係滿滿嘅芝士，如果淨係鍾意食芝士嘅人可以食呢個。


牛肉韓式飯卷 有滿滿嘅材料喺入面，食一條都會好飽。  炸雞漢堡 好大舊炸雞，本身朋友以為係mini size，點知原來都好大個，一個人食都飽。  辣炒年糕魚條 呢個辣味就係韓國街頭小食嘅味道，不過我覺得年糕可以再煙靭啲。


韓式粉絲 今次揀啲嘢全部都係澱粉質粉絲加咗醬油同埋麻油提升味道，好食。


屋企人話想食海鮮又唔想咁隔涉，所以去咗美麗華商場搵，原來有間新開喜記蟹將軍就入咗去試吓  叫咗幾款海鮮都高質，等我介紹幾款～  喜記富貴蝦 手掌咁大隻瀨尿蝦，用避風塘調味爆香，食落好惹味。肉質好實在彈牙又啖啖肉。


蒸泥鯭 估唔到細細條好鮮味又多肉，蒸得啱啱好又唔會太熟，肉質唔會太硬太實，而家滑滑的。  黑毛豬叉燒皇 味唔會太濃，叉燒半肥瘦適中，肉質好有咬口又有油份。  估唔到新開都咁有水準，下次可以再同屋企人去


放工同朋友去咗一間好正嘅日本蠔居酒屋  生蠔 北海道Maruemon 爽口，無咁creamy 宮城獨眼竜  手掌咁大又creamy 長崎縣五島列蠔  店家話佢哋自己獨家嘅，肥美又creamy，海水味重，我最like呢隻。


南蠻炸雞  炸得香脆，肉仲係juicy加埋洋蔥食好正。  胡麻油甘魚刺身 油甘魚刺身同胡麻油加洋蔥加wasabi一齊食，提鮮之餘又夾。  天婦羅明太子  薄薄脆脆天婦羅漿，入面係軟糯明太子，咸咸地送酒正。


蒜片欖油生蠔意大利麵  因為太好食同朋友叫咗兩碟，要encore蒜片有味但唔會太濃，意粉煙靭度適中，生蠔肥美夾埋蒜片欖油食超夾。  蒜片欖油生蠔  因為大愛個味所以叫咗呢個，純粹無咗意粉。  沖繩雜果威士忌梳打 佐賀溫洲柑燒酌梳打  配蠔食係正正子。


一定會再去


今日嚟到尖沙咀金巴利道去試新嘢，係一間樓上bar restaurant，一入到去發現裝修好華爾街風而且有個書架打卡位  黑松露薯條  外脆內軟，份量都多，點黑松露醬好惹味好好食。  美國安格斯牛肉眼扒  安格斯牛肉眼扒size都幾大，叫咗七成熟，有牛味，肉質ok。


Lost Star  Mocktail嚟嘅，有好重嘅百香果味甜甜地，嗰日行到好熱飲呢個立刻refreshing。  Mojito  薄荷味，但又唔會太濃，冇乜酒味，飲落去都好舒服。另外配其他嘢食都幾好，因為唔會蓋過其他嘢食嘅味道。


招牌花膠雞米線  好多雞，又有兩舊花膠；雞湯味濃，估唔到啲雞都幾滑。我覺得呢個又健康又好食又飽肚。  限定麻藥雞撈麵  呢一款嘅雞係造成雞卷之後再浸醬汁，撈麵個味會濃啲，因為始終麻藥係用醬油整，雞件都係唔吝嗇而且肉質滑。


麻藥蛋  麻藥蛋係用蔥花、蒜頭、醬油同埋糖浸隻蛋一日，偏向韓式嘅味道，其實我不嬲都好鍾意食蛋，呢一款半糖心又有味道嘅蛋好合我心意。  金磚豆腐  脆脆嘅外皮入面係滑滑嘅豆腐，本身鍾意食炸嘢，所以我不停一粒一粒咁食。


同朋友旺角行街發現有間餐廳店舖入面好乾淨裝修都比較新，唔係普通茶餐廳嘅裝修，牆身仲有好多植物所以就入去試吓。侍應姐姐好好人，好耐心解釋唔同部位俾我哋聽，食完之後又會問我哋意見  秘制五香牛雜配上海麵 呢個湯底比較濃，牛雜好入味唔會有蘇味，配上海麵超夾。


騸牯牛面頰肉蕃茄湯米粉 蕃茄湯底有少少辣，清甜得來有啲過癮，配上米粉比較掛湯會好惹味。騸牯牛面頰肉淋得來有咬口仲有牛味，好食  話梅車厘茄 好清新好refreshing，食食吓麵食呢個可以清一清味蕾。


黃金炸魚皮 超級脆，有鹹蛋黃味得來唔會太鹹，超邪惡，我自己一個人食咗大半碟  山楂酸梅茶 好解渴，酸酸甜甜好開胃。  檸檬薏米水 有少少檸檬味薏米水又去水腫，呢兩個飲品聽返侍應姐姐講都係店舖自己煲，真係好用心  食完之後見到隔離嗰台發現好似仲有得打邊爐，下次再去食


Yoga+少女心cafe   話說上咗第一堂Hoop Flow，佢係連住一間粉紅色少女心cafe裝修好靚好多花花上完堂咁肚餓梗係食咗先走  香蒜大蝦意粉 有成5隻大蝦又好彈牙，意粉味調得幾好，惹味但唔會太咸。


炸黑松露薯條 薯條炸得好香脆，點埋黑松露醬真係食唔停口。  Velvet Latte 紅菜頭latte，健康得嚟味道幾好。  Around the World 打卡專用，但味道都好飲，唔會好重酒味。


朋友帶我去咗一間裝修靚fusion菜餐廳之前佢係銅鑼灣開嘅時候我已經想試 估唔到今次食都有驚喜  咸蛋黃味粟米片 免費小食，本人係粟米片控所以好快食晒  麻辣凍蜆  麻辣汁好惹味，仲有啲魚皮，食到底有啲辣。


牛骨髓配包  好香好好食，配埋包啱啱平衡油膩感，包都脆。  香煎鵝肝配封門柳  封門柳好有牛味，有口感但唔靭，鵝肝香。  迷幻蘑菇  原來個頂係雪芭，下面係mousse+brownie。  丸久小山圓玄米柚子梳打  小丸子微燒過有少少焦糖係面好食，玄米+柚子味道好特別但好飲解膩。


Sangria  朋友話好飲。


今日又去咗另外一間中環嘅Fine dining到食～今次係一間好特別嘅餐廳，從來都未試過泰式fine dining呢間餐廳係以海鮮為主，加入泰式嘅元素，未試已經好期待  今次又係試咗tasting menu，入面有10款食物，試咗覺得有幾款特別值得推介。


Guai tiao ruea  鮑魚泰國野生蘑菇鮑魚肝 船麵汁煮鮑魚，裏面用埋鮑魚肝去做個汁，味道更香濃 咁大個女都未食過鮑魚肝，鮑魚好彈牙好有鮮味。  Plaa 馬友魚椰子白奶油竹筍 個馬友魚好滑，配埋椰子白奶油，好有泰式嘅味道。


Neua Massaman 和牛面頰肉咖喱羊肚菌 和牛面頰肉油脂分布好高，牛肉味好重，咖喱汁唔會太辣唔會搶咗牛肉嘅味道。  Nam prik kapi  日本青花魚蝦蛇瓜 呢個好清新嘅配搭，食得出每一個食材嘅鮮味。


Maan Han Maan Hn  Carissa 雪葩 呢個雪葩真係好清新，喺中間食可以清除咗味蕾上面多餘嘅味道，等我哋可以試下一道菜試清楚啲。  整體我覺得係一餐好特別嘅fine dining


The pearl係其中一間想去好耐嘅餐廳佢係the one附近超方便，走型格全黑路線，又有室外座位飲酒傾計。今晚成八點幾先到都超多人  煙三文魚芝士卷 煙三文魚包住芝士配埋菜食係好fresh嘅appetiser。


香煎北海道帶子 呢個好食，煎帶子上面有啲麵豉，下面有開心果醬，帶子又大粒，一齊食好夾。  燴澳洲牛面頰 好淋同嫩滑嘅牛面頰，下面有塊蘿蔔似食緊牛腩配菜有個牛肉薯餅好脆。  烤澳洲羊西冷 唔會太蘇，羊肉嫩。


First Kiss 係冷泡玫瑰茶+蘋果汁，兩種味道配合得好好又有層次，飲到茶底又有蘋果甜味。  The Pearl Signature cocktail with champagne有花香味同埋甜甜地，女仔易入口之選。


今日去咗一間超打卡超靚嘅餐廳，佈置係歐陸宮廷風好似置身法國一入門口已經係打卡位勁多人喺度打卡鍾意影相打卡嘅女仔一定要去  香草牛油焗田螺  呢個食落去超級香牛油香味，配埋薯蓉同埋田螺一齊食係好好嘅開胃菜。


紅酒牛肋肉扁意粉  反而我覺得蕃茄味重啲，牛肋肉份量都多，意粉al dente。  威靈頓羊架  呢個我要咗七成熟，通常都係威靈頓牛扒，今次係羊假比較特別啲。酥皮好脆，入面有Parma Ham同埋黑松露醬做法係比較傳統，羊架唔會太酥，呢個好食。


Tiramisu  都幾好食，不過可以再濃咖啡味啲。  朱古力心太軟  好流心黑朱古力唔會太甜。  White Orchad & Orange Blossom tea  自己覺得white orchard比較好飲，淡淡的白桃香味唔會太濃。


Orange Blossom係濃一點嘅茶橙味有少少。  下次想過嚟試high tea


龍捲風沙律 估唔到都幾大碗，有蟹柳、中華沙律、脆脆同埋菜。呢個組合好難唔好食仲有夾埋啲醬都係有少少辣辣地嘅。  鹽燒白鰻 個肉幾厚身，燒得幾滑唔會太老，如果個皮脆啲會更好。  蒜香牛油燒帆立貝 帆立貝大大粒又係燒得啱啱好。


秋葵蝦肉天婦羅 聽個名好似有啲怪，但係呢個意外地好食過天婦羅嘅脆醬唔會太厚，齋食秋葵會覺得滑潺潺，但係加埋蝦肉就有蝦肉嘅彈牙中和返。


放工之後喺中環蘭桂坊附近，同朋友一齊去食靚靚日本嘢一上到去發現環境都好chill，係頂樓有景睇。啲檯圍住師傅坐，方便睇Omakase 時睇到師傅準備食物。今次重點介紹幾款刺身同串燒  雜錦刺身 刺身好新鮮，有吞拿魚，甜蝦等等，我最鍾意係吞拿魚，油份重得嚟無筋，又好香魚味。


創作刺身杯 入面有已經調咗味嘅壽司飯，混入咗脆脆嘅香蔥吞拿魚肉，蟹籽，馬糞海膽，上面仲放咗啲食用金箔。一啖食落去既鮮味，又有脆脆嘅口感，唔使再落任何調味都食到唔同層次嘅口感。  紫菜海膽天婦羅魚卷 薄薄嘅一層脆脆紫菜，包著日本魚卷同埋流心嘅海膽。


食得出海膽嘅鮮味，配上抹茶鹽，超級好食。  串燒 雞軟骨棒 燒豆腐 燒牛柳 燒山藥 日本甜薯 明太子雞肉 我覺得最好食係燒豆腐，雞軟骨棒同日本甜薯。日本甜薯軟糯得來好清甜，雞軟骨棒沾上日本蛋黃，令本身燒到好香嘅雞軟骨棒多一層蛋味，味道提升多一層。


燒豆腐都外脆內軟。  嚟開中環可以再嚟食


湯底係掛麵嘅，麵嘅口感啱啱好。另外佢會有紅薑絲同辣芽菜可以配嚟食，如果食得辣嘅話，建議可以試吓辣芽菜因為好過癮。  檸檬拉麵 睇落好似有啲怪，但食落其實一啲都唔怪，佢個湯底加咗啲檸檬汁亦都有幾片檸檬喺上面，個湯底冇咁杰身。


食落有少少酸酸地，但係感覺係比較清新。另外我哋仲揀咗檸檬可樂同埋檸檬茶，一齊食檸檬  煎餃子 個底煎得啱啱好，唔會太過焦黑，幾好食。


朋友好鐘意食燒肉又住九龍區，所以我帶咗佢去呢間好食燒肉試吓  大判燒黑毛和牛西冷 果然係主打油花平均，重牛肉味之餘油香重。燒香之後更加好食。  黑毛和牛上肋骨中肉 調味啱啱好，肉質好淋，好厚肉。  黑毛和牛腹柳小排  無咁重油份，但調味同肉質都幾好。


蔥鹽味牛舌 鹽味牛舌好食，不過燒咗之後肉質淋啲就好。  黑毛豚脛肉 呢個似豬頸肉，唔太肥，點汁幾好食。  雜茸錫紙包 牛油燒雜菌係燒肉必備。  Kakura 沙律 係吞拿魚沙律，撈埋醬係簡單嘅美味。  佐賀紫菜飯 日本米+多紫菜+溫泉蛋+XO醬好好食好送飯。


巨峰提子乳酸梳打 朋友話好好飲。  甜品 免費送嘅不過好食喎係雲呢拿糯米糍+杏仁豆腐。


之前見到呢間cafe已經好想試，所以尋日就同咗朋友去，雖然唔係好大，環境都好精緻，有一度係榻榻米座位仲有好大個熊公仔影相，不過俾人book咗如果想坐就要book定先  明太子薯條 份量都幾多，啲薯條又勁長而且好多明太子醬，基本上茄汁都唔使點，鍾意明太子又鍾意食薯條嘅人，一定會超鍾意呢個。


三文魚子櫻花蝦海膽櫻花素麵 呢個偏向清新，估唔到海膽好鮮味，三文魚子好多，配上有少少櫻花味嘅冷麵，冷麵又唔會黐埋一嚿嚿，我覺得幾好食。  原條龍蝦味牛油果芒果漢堡 龍蝦肉好彈牙，麵包焗到香脆唔會淋，牛油果醬好食，芒果可以再熟少少。


開心果巴斯克蛋糕 香滑嘅cheese cake配上開心果，最近唔知點解好鍾意食開心果  鹽漬櫻花Mojito  飲落去有淡淡的櫻花味，感覺好清新夏天行到好熱嘅時候飲一杯就最正。  開心果latte 就係開心果味嘅鮮奶


放工之後朋友話好想食辣嘢，所以我就帶咗佢去瘋狂小面度食因為喉嚨痛所以今次我自己就冇揀到辣嘢。呢間不嬲價錢合理，味道又好，平時都會行過嚟食lunch  蕃茄牛肉麵加煎蛋 我揀咗唔辣嘅蕃茄牛肉麵，估唔到蕃茄湯底都幾好，真係有蕃茄肉。


牛肉原來係牛𦟌，肉質唔靭。另外煎蛋其實係炸蛋，皮好酥脆，我鍾意。  瘋狂肥腸麵 朋友叫咗小辣，佢話覺得個味好地道，我試咗少少，肥腸好乾淨唔會有怪味，配埋啲麻辣好好食。  棒棒雞 我哋仲叫咗兩個小食，其中一個係棒棒雞，雖然係紅色嘅油，但係實際上唔係太辣，係帶有香味嘅麻辣。


鍾水餃 醬油加麻辣再加水餃仲好食，每一粒水餃都係細細粒，會食唔停口  烏梅汁 解辣得來又好飲。  成都老冰粉 好似係甜品，但係其實又唔係甜品有啲花生有啲芝麻少少糖漿+大菜糕，好地道嘅味道


同朋友去傾計飲嘢最方便就係尖沙咀，今次去咗諾士佛臺一間樓上bar restaurant咕嚕咕嚕，有串燒、西餐又有beer pong玩  布袋芝士伴車厘茄沙律 成舊外脆內軟布袋芝士好邪惡，加唔同顏色嘅車厘茄夠清新，不過再多啲菜就好。


慢煮法式波爾多紅酒燴牛面頰肉伴薯蓉 有兩隻大舊紅酒燴牛面頰肉，兩個人食都夠。味幾好，薯蓉好食。  Red Spider Lily Mocktail之一，cranberry juice 味較重幾好飲。


今日同今個月生日嘅朋友去咗太子一間西餐廳慶祝店員好有禮貌，又係咁換碟幫我哋執咗啲嘢影相好留意客人嘅需要  燒澳洲肉眼扒8oz set dinner 包甘筍餐湯、沙律同埋餐茶其實都幾抵。肉眼扒要咗七成，肉質啱啱好，而且點少少鹽已經好好食。


墨魚忌廉汁虎蝦意大利飯 有兩隻大虎蝦入面有啲墨魚，朋友話覺得呢個味好，好好食，我覺得份量都比較大，幾個人share都OK。  Chocolate brownie 聽講呢個係自家製甜品，我覺得好好食，好重朱古力味，外脆內軟。


又去咗啟岸嗰度搵嘢食探朋友，因為晏晝時間，一眼就見到呢間所以就入咗去食。搵咗呢間鳴虎石頭燒，周圍都幾闊落環境幾舒服。晏晝多數都係定食，以前好似係石頭燒而家夜晚好似而家轉左可以打邊爐。  燒牛肉定食 有啲燒牛肉定食全部都係肥膏，但係佢肉嘅部位比較多，汁嘅味道啱啱好唔會太過鹹。


全部訂食都會有湯有沙律同埋飯。  鯖魚定食 鯖魚都好大條，油份好夠，所以食落都好香，魚皮都燒得好香脆，不過就要小心啲有幼骨。


今日去咗九龍城探親戚，經過一間茶餐廳勁多人排隊，啱啱見人少少，所以就排埋一份，想試吓佢有咩好食等咗一陣就有位，佢哋嘅速度都幾快。  炭火叉燒滑蛋飯 份量都好大，叉燒有少少半肥瘦，啲肉好淋唔會柴。啲滑蛋比一般茶餐廳滑蛋深色，好香蛋味炒得都滑。


西多士 估唔到都幾大份，係即叫即整，熱辣辣咁樣上枱。淋埋糖漿加牛油，中間仲有花生醬，嗰邊好脆，好邪惡。  熱杏霜 個味道係懷舊茶餐廳嘅味道，我自己就鍾意飲熱杏霜，因為檸茶嗰啲有啲普通。


行去上環搵嘢食，搵到呢間文青cafe，裝修簡潔，估唔到平日lunch時間已經幾多人，估計假期最好book定位除咗室內，室外仲有幾個位亦都有壁畫啱打卡，不過夏天熱所以我都係坐室內。  彩虹乳酪 用咗幾種唔同顏色嘅生果扮沙灘同藍色yoghurt扮海，超健康配搭。


帶子黑松露蘑菇意粉 份量都幾足料，黑松露味好濃又creamy。  木糠布甸牛角包配雪糕 近年好興嘅croffle，木糠布甸味好得意，又幾好食喎唔會太甜。  Hojicha latte + matcha latte 兩個都有好濃嘅茶味。


好耐無食韓國嘢，今次食豪啲去食咗間中環米芝連一星韓式fine dining食tasting menu  首先環境空間感好大好闊落，坐得舒服服務態度好，好耐心講解菜式。整體味道都好，因為tasting menu都有唔同菜式，所以只係揀幾個介紹吓  Fish Jorim  個魚好滑唔腥，配上醬汁好好味。


Abalone and chicken skew 燒得好香，肉唔太老，雞肉嫩滑，鮑魚彈牙。  Onban, Chicken Soup rice with abalone and snow fungus 呢個我最鍾意，湯飯但唔普通，有鮮味鮑魚又有爽口雪耳。


Korean Fried Chicken 好邪惡，皮好脆，肉juicy，調味都啱啱好。  Rice ice cream, cheese snow, red bean n paste 樣平平無奇，但食落好fresh，三樣嘢配合得好好。


成個experience好好，會下次再去。


今日突然間大雨到喊經過太子見到一間好chill嘅手工啤酒即刻入咗去避雨兼傾吓計一入到去發現原來有好多唔同嘅手工啤酒款揀，店員好有耐性，每一款都會解釋又會問吓我哋嘅喜好，然後推介啱我哋飲嘅手工啤酒另外佢都有講到手工啤酒可能因應返供應量就會有唔同，嗰度裝修都係適合有傾偈happy hour  小麥啤酒煮藍青口配酸種麵包 我覺得呢個好好食個汁係有啤酒香味，唔會太鹹，藍青口好鮮味。


如果酸種麵包點啲湯就最好食，不過今日佢哋冇晒麵包，所以就用薯條代替，一樣好香脆好食。  啤酒慢烤香麻手撕豬肉漢堡 豬肉好香椒麻味，慢烤所以keep到啲肉汁之餘唔會嚡。  IPA啤酒 呢款啤酒小麥味比較重，啤酒濃度比較高，味道係會有少少苦澀，但係如果配一啲重口味嘅小食會好正。


Mango Mochi Kombucha 我仲試咗一隻健康飲品，佢其實係普洱茶發酵幫助腸道健康健康，呢隻味好特別係芒果糯米糍。飲落去唔會太酸，但係又有小小嘅芒果味。  另外仲有唔同嘅酒可以揀，下次會再過嚟試吓。


最後店主應該係愛貓人士，每一個枱上面都有一隻小小嘅貓公仔


成日經過尖沙咀喺厚福街都會見到福岡漢堡扒，但係一次都冇入過去食，今日終於同friend去咗旺角舖頭試吓佢哋嘅和牛石頭燒雖然我好驚啲油不停咁彈，但其實都好好玩我哋叫咗個二人餐+兩杯特飲，估唔到份量都好多，個飯都食唔晒  菠蘿煙肉和牛漢堡扒 和牛好juicy，油份都比較重，所以配菠蘿食就啱啱好平衡返。


小技巧係煎嘅時候一定要用個pan仔壓實佢，如果唔係啲肉好易散開。  芝士蛋蒜和牛漢堡扒 呢個好重蒜頭味，啱晒重口味嘅人。好彩佢有個小抽氣吸返啲煙，如果唔係就成身勁大浸味。  芝士泡豚丼飯 呢個好大碗，好多芝士好多泡菜好惹味


朋友介紹去咗旺角一間樓上cafe玩boardgameCafe近油麻地多啲嘅，記得要打電話去book如果唔係可能會摸門釘。一入去好多boardgames，同朋友玩咗好耐層層疊  韓式牛肋條螺絲粉 個味有少少咖喱汁味，但係整體係好食嘅。


有兩大條牛肋條，唯一我覺得可以試吓用其他菜代替生菜  卡邦尼碎煙肉三文魚螺絲粉 好creamy，個人鐘意呢個多啲，三文魚份量都唔少。  熱蘋果玫瑰花茶 雖然睇落好似清水咁但其實有味，可以自較浸幾耐味幾濃，用真蘋果玫瑰花唔係用調味劑。


水蜜桃梳打 呢個自己加soda water，朋友覺得幾好。  當日平日夜晚都有好多一大班人去玩board games傾計，啱鐘意board games嘅人。


約咗朋友去銅鑼灣食飯，突然好掛住台灣嘢食，見到呢間包場好多人排隊一定冇死，所以就入咗去食  芋泥起司蛋餅 呢個爆多芋泥，夾埋半溶芝士同埋少少肉鬆，真係超級邪惡我覺得點埋佢本身跟住嘅醬汁仲好食，感覺係有少少鹹，有少少點綴，味道更加平均。


我覺得要自己食晒一份先夠滿足，下次好想試薯餅起司蛋餅。  半筋半肉麵 好大碗，好多肉好多牛筋，麵係彈牙嘅，啲湯又係味道啱啱好唔會太鹹。  鹽酥雞 份量都好多，然後炸得香脆朋友覺得好好食。  鳳梨綠茶 好香鳳梨味，真係用鳳梨汁同埋鳳梨肉，配埋綠茶啱啱好。


檸檬愛玉 呢個我要咗微糖，所以好清新唔係好甜酸酸地，如果多啲愛玉就好。  價錢相宜，份量都好多，如果想食台灣嘢嘅可以過嚟試吓。


尋日經過油麻地，一地鐵站出口就見到呢一間海南雞飯舖頭，反正都要買嘢返屋企食，咁就去睇吓。老闆娘超好人好耐心咁介紹，所以就買咗嘢食返屋企，估唔到性價比咁高  半隻海南雞 估唔到半隻海南雞都咁多，又有雞翼又有雞髀，加上我最鍾意食嘅雞胸，雞肉嫩滑雞胸都唔會鞋。


兩碗油飯 佢啲油飯入面有少少薑味，唔會話太淋，又唔會話好油膩，係乾爽得來又有味道嘅油飯。  泰式酸辣鳳爪 味道啱啱好，唔食辣嘅人其實都會食到因為佢只係少少辣，鳳爪多肉好爽。  花膠碗仔翅 呢個好足料，有好多舊花膠，啲獻唔會太杰。


喺公司附近亂咁行，發現海味舖附近有間隱世西餐八蠔吧，入到去裝修幾好。見到啲相原來好多明星幫襯過，JJ都係度慶祝生日  同同事叫咗兩個lunch set + dessert  牛肝菌汁雜菌risotto  Risotto 口感煙靭，入面有洋蔥增加咬口，少少蒜味，夾埋好食。


西班牙伊比利亞豬扒配炸薯條 睇落好似好厚，食落有驚喜豬肉厚得嚟唔靱又勁juicy，薯條好脆，想再去食  Dessert of the day  係芝士蛋糕，原本諗住係嗰啲普通無乜味嘅芝士蛋糕，但估唔到都芝士味好rich又唔膩


有得揀芝麻醬或者醋汁，同埋分開上，自己鐘意落幾多都得。  原條鰻魚滑蛋飯 成條鰻魚好正，汁都味ok唔會太咸，滑蛋都夠滑，配珍珠米好滿足。  紅棗latte +奶茶，感覺多啲奶會比較好


同朋友去尖沙咀行街之後去厚福街搵食，去咗藍馬商業大廈一間居酒屋座位闊落乾淨，好啱一大班friend食串燒飲sake傾計  鵝肝多士 鵝肝同多士都好脆，鵝肝口感rich，如果加少少甜甜酸酸嘅醬汁平衡油膩感會再好食啲。


魚子同吞拿魚蓉壽司 魚子好juicy，吞拿魚蓉好新鮮，壽司亦都已經加咗味所以唔加豉油都可以。  一方堂奈良卷 綠色係豆紙可以食，有吞拿魚、三文魚、蟹籽同芝士，成個口感有層次同豐富，好食  雲糖壽喜燒牛小排鍋 壽喜燒除咗有醬油味，signature會有甜味去balance返，佢哋用棉花糖放上面等佢慢慢溶入湯，好有趣。


湯底可以再濃味啲。牛小排有牛味唔靭。  櫻花水信玄餅 唔甜，但口感好特別，好食。


之前去過幾次銅鑼灣mamaday同朋友食飯，估唔到原來佢改咗名叫Zipzip，入面啲裝修都改埋。佢啲嘢好食，裝修夠搞鬼又係pet friendly當晚見到好多人帶埋寵物去，超多狗狗好得意  酸酸辣辣自家製粟米香煎帶子沙律 呢個沙律好似泰式沙律嗰隻味好清新。


三重芝士粉雞翼 好多芝士粉，雞翼都炸得好香脆，如果多啲雞翼就好。  黑到爆炸白飯魚魷魚墨魚滑墨汁飯 呢個都好好食而且好多墨魚滑撈咗喺啲飯入面，上面嘅白飯魚又炸得好脆。  紫薯蛋糕 每一次佢都要食呢一個，因為我勁鍾意食佢好香紫薯味，但係一啲都唔甜又有幾層唔同口感，最上面係有啲紫薯蓉，之後好似有啲啫喱狀，跟住有一層紫薯凍餅，最底層係曲奇餅底。


黑芝麻你個牛奶 好濃黑芝麻味，我以為自己飲緊芝麻糊  尤達的體液 呢杯係cocktail，個杯好搞鬼有個火龍果cup住，朋友話好fresh唔重酒味。


去咗一個超級IG-able打卡餐廳，周圍都係花花又有鳥籠俾你打卡，非常超級少女心雖然係打卡餐廳，但係嘢食都好食而且坐一陣都已經full house  香辣海蝦意粉lunch set連蘑菇湯 蘑菇湯都好濃郁。


香辣海蝦意粉啲蝦好大同彈牙，意粉都好食，都幾大份，如果辣啲仲好。  小熊粒粒草莓牛奶 上面嘅熊仔好IG-able唔會太甜亦都有草莓味。  芝士雞軟骨 好脆同埋好邪惡，如果再多啲芝士就好了。  招牌粉紅甜心心waffle 好少女心嘅粉紅色waffle  熱綠茶latte 所有餐具同埋呢個杯都超級靚，呢個朋友話好飲。


今日同咗一個好耐冇見嘅同學去觀塘傾偈食飯，去咗食西餐除咗APM之外, the wave 嗰度嘅Mini Friday都好啱朋友聚會同埋傾偈坐得舒服一坐低就送上脆片俾我哋食，口感類似Doritos咁，我覺得送啤酒啱啲  我地叫左喇沙帆立貝意粉餐連飲品，有三大粒帆立貝喺上面，意粉唔會太過淋有咬口，味道重喇沙味少少辣，唔食辣嘅人都食到  跟住叫咗一個皇牌威靈頓牛扒，好大份食完之後都飽咗，一切開就見到牛扒係5-7成熟，肉質食落去唔會太過靭亦都唔會太過淋，不過我覺得中間嘅菇菌可以再重調味少少酥皮好脆，我係好鍾意食酥皮嗰啲人  佢都有幾間分店，我記得之前都有去過銅鑼灣，朋友傾偈食西餐最啱


同同事一齊去食lunch,最後決定去飲茶，方便又可以多人食～去到都勁多人等，好彩有book，等咗陣就入去啦～ 點心好cute，外形取勝，款式新派又多選擇味道都好食 豬豬叉燒包皮略嫌有啲厚，叉燒酥好好食！


黑松露伊麵正，流沙包我覺得入面流沙可以濃啲～ 春卷超脆，入面魚香茄子夠special~ 蝦腸夠大粒同texture爽身，腸粉ok滑～ 粉果就普通啲，皮都有d厚~ 白桃烏龍茶香唔濃 整體ok會再去！


特登book咗呢間Thai式餐廳裝修靚又可以揀坐tatami同friend食飯，食足成晚都好坐食物味道都幾好，頭盤吞拿魚米餅清清地又脆脆地幾好食我最鐘意食帶子耳朵意粉，意粉彈牙，帶子唔會煎得太老。甜品正常質素，泰式奶茶偏甜。


好少入屯門見呢度有間茶餐廳啲嘢食特別啲，所以就去試叫咗鮑魚咖央西多士，上面有一粒罐頭鮑魚下面西多士比較普通，都係鍾意食奶醬西多士多啲另外朋友叫咗生炸雞脾配薯條雞髀夠熱唔太油，肉唔會太鞋，薯條就普通。


又去食煲仔飯呢間幾年前已經去食咗好多次，好多脆飯焦臘味蝦乾好食，有油份得黎又唔太肥黃金墨魚餅好邪惡，炒得乾身唔油膩又香噴噴菜乾豬肺湯夠潤同試到係老火湯炒蜆同雞就比較普通啲，但都係好味嘅好彩有book，特別冬天係超級多人等位～價錢合理，多人但上菜幾快所以食物新鮮。


去咗同同事食lunch，估唔到都有好多人 ，不過好快就有位。同事話佢哋個貓耳朵粉好好食，所以兩個都叫咗貓耳朵。我食辣肉醬貓耳朵意粉，味道啱啱好惹味得來又唔會太辣。同事個個黑松露意粉都好好食，如果鍾意黑松露嘅人一定會好鍾意。


係佐敦想食牛扒，見到呢到food court有，價錢又唔貴就試吓 order咗之後大約等咗15分鐘就即刻有，但結果超失望一食落去塊牛扒凍嘅又無牛肉味，肉質都唔係太好，唔知係咪我唔好彩薯條係有幼身少少脆，但只係微暖配菜就一般冇話好唔好食。


之前從facebook得知中環有一間漂亮的high tea小店Antique Pastisserie,早前見到有復活節special high tea set,就立定決心去試了!我reserve了星期六的3-5pm,3pm去到就只有兩對情侶,後來有更多的情侶到達,我才知道不用這麼準時.


.....我們一去到就帶我們坐下,室內整個就是走優雅千金風,我也很想坐窗口位置,可能是要預先reserve的.就是說碟和桌布也是蕾絲花紋的之後就有很多小小的盒子給我們選自己喜歡的茶,其實我聞過每一款茶也好香,今次我選了berry味的茶,下次要選jasmine tea.


建議大家選清一點的,因為tea set有很多甜點.隔一會主角easter special tea set終於出來了!很漂亮的樣子~最頂的十字包軟硬度剛好,其他的包點也很好吃,不過很飽.中間的三文魚有淡淡香草味,我最喜歡.


牛肉襯上提子包一起吃甜甜的很特別.蟹肉沙律不過不失.底層的是easter特別復活蛋macaron,胡蘿蔔蛋糕和可愛的兔子朱古力cake特別復活蛋macaron-我喜歡紫色的那一個,是芋頭味的.胡蘿蔔蛋糕裡面真的吃到胡蘿蔔絲!


讀了新假期對上海佬的介紹後滿心歡喜的去打算一嘗摩登上海菜地點不難找,就是和red mr.同大廈一去到reception姐姐和我們說'180一位無問題呵?'原來是搞錯我們去red mr.,誤會弄清後就上樓梯到了上海佬.


上海佬裝潢型格,燈光較暗,和一般上海菜有別.茶有用火保持溫度,是細心表現.首先我叫了一杯桂圓杞子茶,上茶時只見一兩粒桂圓,顏色好淡.喝下更加是和水一樣,沒味道,之後要求侍應更換,他說因為是一煲煲出來的,所以只可更換其他飲品.


3.醬爆蝦仁粉槳過厚,但醬汁酸酸辣辣調得幾好吃.4.炒雜菜沒什麼特別,只記得份量好少..........5. 小籠包小籠包多汁皮薄,但入面肉料不夠鮮味.6.炸銀絲卷普通.7. 黃金高力流沙球最驚喜是這個黃金高力流沙球,一咬下去,有蛋黃流沙餡流出,香甜而不膩,多吃一個也不會太濟.


剛過了的星期六想過一個慵懶生活,所以睡到日上三杆,之後再施施然到銅鑼灣想嘆一個法式crepe目標餐廳是fleur de sel怎知道去到竟然沒開因為當時已經是下午三點,肚已在打鼓,所以我和友人便隨便進了旁邊的cafe my dear店子小小的,但頗寧靜舒適因是較靜的時段,只有一pair情侶和幾個外國人,是hea的好地方但是全間cafe只有一個人做菜,收錢,帶位,所以上菜較慢,我們都等到肚餓扁了我叫了一個三文魚辣肉腸焗螺絲粉+凍榛子朱古力友人叫了一個三文魚沙律+熱咖啡三文魚辣肉腸焗螺絲粉略嫌不夠芝士,三文魚是普通貨色亮點可算是辣肉腸和白汁辣肉腸肚瘦相間,微辣的十分惹味白汁充滿香草味,不太黏/heavy,送螺絲粉一流凍榛子朱古力則是一般樓上cafe之水準試了少許友人的三文魚沙律生菜爽口,醬汁調配得很好很開胃如果想靜靜的於銅鑼灣鬧市找地方hea這是個好地方,但食品水準可以再改進啊走的時候見到fleur de sel已開下一次一定要試!


話說剛過左個星期四得氣溫11度仲要返工真係極之想請假所以放工之後就決定去食蛇王二!食左佢最大路的蛇羹套餐一碗蛇羹、一碟油菜和要了一個义燒潤腸飯蛇羹足料而且又很香菊花味,但薄脆薄脆不夠呢!我可是十分喜歡吃薄脆的人!


潤腸很富油光,吃下去感受到鴨潤豐富的油份,較我吃過其他的潤腸更齒頰留香.义燒是半肥瘦而且有燶邊,雖然知道燶邊對健康不好,會易有癌症,可是也禁不住要把它吃下去.油菜則是平平無奇.餐廳感覺是吃完就要立刻走,因為很多人等候,而且地方不是很寬敞.


雖然如此,我想我下一年冬天還是會來的.


那天看見雜誌介紹,便一行人去了試浙江軒環境挺好,又不是太逼,較留園雅敘 靜訂座時預定了金元寶&金魚餃,兩樣也是雜誌推介的一座下的小菜是酸辣無骨鳳爪,酸酸的挺開胃和入味前菜叫了燻蛋和鎮江肴肉燻蛋很入味!


是我最愛吃入味和流心的燻蛋!鎮江肴肉不過不失再黎一個'如意卷',說穿了就是松子肉碎米通卷松子肉碎炒得入味,米通卷更是奇脆,兩者配合就成了一道香口小吃另一道介紹菜哈哈大笑,其實是辣炒蝦仁&清炒河蝦辣炒蝦仁-不太入味,但蝦仁大隻爽口,我還是吃較喜歡黃金蝦清炒河蝦-我反而較喜歡吃清的蝦仁預定的金元寶,據說是家鄉傳統菜之一,上面有六隻金元寶,下面全都是菜金元寶咬開有少少湯汁流出,內裡的肉有肥肉和馬碲挺好吃的另一道預定的金魚餃最後先上菜,雖然上菜時間有d搞笑,皮薄,內裡的肉吃得出是夾雜一些瓜,較我期待的普通,如果多一d肉汁會好d高力豆沙-普通貨,可是這裡是用黃糖的寧波湯圓-芝麻香得很,很流心,可是我還是喜歡褔元湯圓多d以這價錢,總括是滿意的,希望不要因新開張才有這個水準.


等左半粒鐘有多,終於等到!因為有好多人都話好食,所以有勁大期望,不過有時期望越大反而失望越大.入到去有d逼,旁邊的人還要把她的袋擺到過去我個位..........叫野食先!我一直都是蒜容愛好者,所以二話不說就叫左黑武骨一聞落去都不是太大蒜容味,食落更似吃緊普通豬骨湯底.


.....而且我鐘情於杰&濃的湯底...反而呢到湯底清左d小食我叫左一個餃子都幾好吃另一個係煎銀雪魚呢個好好食!好滑好香配埋d配菜更加有助提升味道另外我有飲一個日本果粒橙汁,好飲過香港d果粒橙汁好多至少d味道會真d未食過可以食下,但唔好expect太多.


諗住臨畢業同friend 去食返次sandwich in a bowl叫完個bowl 之後仲好開心咁同 friend 一路食一路傾計去到差唔多食完諗住撈勻d沙律醬見到有d紅色野仲好奇怪點解會有d煙肉o係個 tuna bowl 入面望真d原來係一係手掌咁長蠕動中既蚯蚓!


!!!!!我嚇到傻左於是同個職員講同佢換左個飛碟就算好後悔當時點解咁易就算數連相都無影今次之後我以後都唔會去李慧珍食野


星期六和老公到尖沙咀Tipsy Tap吃晚餐。餐廳環境挺舒服的，不會很吵，聊天也比較方便。芝士蟹肉釀蘑菇這個搭配不常見，喜歡芝士、蟹肉、蘑菇的人一定會喜歡。酒漿炸魚薯條炸魚蘸了醬吃起來很像魚柳包的魚柳，外皮炸得頗脆，魚肉是嫩的，配上大量的幼薯條。


芝士煙肉安格斯牛肉堡漢堡包挺厚的，特別是漢堡扒有一定的厚度，加上香脆的薯條，就是要這樣吃。叫了一杯420ml的Space Rock啤酒，入口挺順的，口感很滑，不錯。


星期四約了舊同事一起到中環吃午餐。我們叫了兩個Lunch Set，再叫了兩杯cocktails來喝。Soup of the day這個湯真的有種中東感覺的味道。Sambousek Spinach中東菠菜餡餅是炸的，裡面包著菠菜，外皮脆脆的。


Hummus Beiruti鷹嘴豆蓉口感綿滑，配上軟熟的中東包，好吃。Saniyet Samak 烤盲鰽魚魚肉嫩滑又無骨，蔬菜份量多到遮蓋盲鰽魚。Mashawy阿拉伯式烤羊肉串及雞肉串，羊肉有兩串，一種是羊肉，一種是免治羊肉，兩種都沒有羊味，羊肉那款很嫩，而雞肉也是不會柴的，不錯。


星期日和老公到上環稍息吃晚餐。京葱牛柳壽喜燒汁忌廉蓋飯這個叫了定食，配以茶碗蒸、枝豆，茶碗蒸很水潤，還有魚籽在上面。 牛柳軟嫩，撈勻蛋黃和壽喜燒汁吃，味道更豐富，很驚喜的是居然是忌廉飯，很creamy，很讚。


雞湯卡邦尼伴烏冬這個卡邦尼因為用上雞湯，所以是有湯汁的，和烏冬更搭配，好吃。 豚肉卷 豚肉片包著鴻喜菇，燒得很juicy，多汁美味。 紫薯可樂餅 挺大塊的，外皮很脆，包著綿綿的紫薯蓉，不錯吃。 稍息昭和布丁 布丁不是表面有層焦糖，而是整個布丁浸在焦糖醬裡，雞蛋味突出，口感幼滑。


星期六同老公行完紫羅蘭山同孖崗山之後，係中環Abbraccio食晚餐。 我地叫左個4 courses dinner set再另叫一個pizza。Polpetoni 係前菜揀左肉丸，調味基調係番茄，味道酸酸鹹鹹，同肉丸好夾，肉丸大大粒，肉質又好好。


Salmone e Panna 三文魚意粉好creamy，奶味好出，三文魚嫩滑。 Punta d’anca  牛扒煎得好靚，肉質軟腍，好正。 Cannolli  好少有得食，煎餅脆身，包住ricotta cheese，唔會好甜。


Margherita DOP Pizza餡既部分係薄批，批邊好軟熟，好似食緊麵包甘，pizza一定要叫，好好食。


星期四約左舊同事慶祝佢生日，去左銅鑼灣Little Fresh Cafe & Bar食lunch。我地各自揀個lunch set，包前菜、主菜、飲品。田園沙律大大兜，沙律菜唔會唔新鮮。是日餐湯係粟米忌廉湯，配有兩小塊蒜蓉法包，粟米湯味道濃郁，好飲。


瑞士汁德國鹹豬手意粉 鹹豬手已經切成一片片，方便進食，肉質軟腍，唔會過鹹，意粉滑身。 慢煮三文魚扒配香蒜奶油汁 三文魚煎得幾好，個汁唔錯，鍾意有唔少蔬菜伴碟，份量又足夠飽肚。 飲品叫左凍美式咖啡同熱檸茶。


星期一和老公到銅鑼灣Hungry Monkey吃晚餐。芥辣八爪魚好濃wasabi味，有殺菌的感覺。吉列北海道豚肉串熱騰騰，外皮炸得脆，味道有點像麥樂雞。厚燒牛舌牛吞燒得很爽口，不會難咬。蟹盛御好燒欣賞它不像其它的下了很多醬汁，變得只吃得到醬汁的味道，這個真的能吃到本身的味道。


鐵板日本原隻活帆立貝挺大隻的，新鮮彈牙。鐵板蠔蠔很肥美，好吃。松葉蟹肉海膽炒飯蟹肉和海膽的份量很多，炒飯炒得乾身。飲品叫了檸檬威士忌割水和三得利啤酒。


星期一和老公到銅鑼灣Coast Seafood & Grill吃午餐。慢煮鮑魚薄切配蘆筍法邊豆沙律鮑魚慢煮十六個小時，煙韌彈牙，蘆筍和法邊豆新鮮，整個是冷盤，冷吃也不違和。 香蒜橄欖油浸墨魚片墨魚片不會難咬，油浸在蒜片裡，變得更有香氣。


忌廉蘑菇濃湯配以蒜蓉包，湯裡也有麵包粒，蘑菇湯果然很濃郁，很好喝。 烤阿根廷牛簿裙肉配普拉達芝士及阿根廷青醬 部位比較瘦，吃得是牛本身的味道，肉質不會柴，配上普拉達芝士和青醬，不錯。


星期日晚和老公到天后六両三吃台灣菜。炸花枝蝦扒便當便當很豐富，有多種配料，炸花枝蝦扒炸得很脆口，很香口，好吃。三寶牛肉麵三寶有牛腱、牛筋、牛肋條，都煮得很軟腍，麵選了粗麵，挺煙韌的。可以用優惠價加小食吃，份量小小的，可以多嚐一點。


溏心蛋非常流心。涼拌小黃瓜酸酸地。麻辣鴨血豆腐夠麻辣。滷甜不辣普普。台灣香腸不錯。桂蜜躺雪山有桂花蜜、仙草、紅豆、芋圓、香草冰淇淋，味道頗甜。滷肉燙青菜油麥菜新鮮爽脆。飲品叫了黑糖珍珠奶茶和薑母茶。


星期六同老公去中環Moodie Wine & Dine吃晚餐。Fresh French Blue Mussels in French Style 由blue cheese同garlic整個醬汁，非常好味，青口又好嫩，好正。


另外會跟薯條，熱辣辣，好食。Tomato Rigatoni with Chicken Breast雞胸好難得一啲都唔鞋，非常嫩滑，長通粉索晒啲汁，味道微辣，好惹味。Tagliatelle Bolognese芝士粉成座山甘高，肉醬意粉基本上無得輸。


星期五和同事吃Farewell Lunch，我挑了銅鑼灣ZipZip，之前吃過叫Mamaday的時候，現在改叫ZIPZIP，也換了裝修，記得不錯所以挑了這家。裝修同菜名都玩味十足，就算改名叫ZipZip，都和前身Mamaday一樣走趣味路線。


我們叫了兩個Lunch set，包前菜和餐飲，還可以以優惠價要小食或甜品。Lunch set包沙律或餐湯。是日餐湯是忌廉蘑菇湯，不錯。甜甜的味醂野菌大啡菇本地製造蝦籽麵大啡菇夠軟腍，不以港式方法來製作蝦籽麵，意想不到挺搭的，我覺得比港式的還好吃。


麻藥溏心蛋手切牛腹肉冷烏冬溏心蛋賣相很好，烏冬彈牙，牛腹肉夠軟嫩。焦糖窩夫配以海鹽雪糕，窩夫脆脆地，作為飯甜品剛剛好。飲品叫了花生醬咖啡沙冰和法式焦糖咖啡，兩杯都好喝，都不失咖啡味。


星期三lunch約了老公在中環CHUTNEY 吃印度菜。我們叫了兩個Set lunch一起吃，外加兩杯飲品。印度脆片一坐下就會送上，有三個醬汁可以蘸來吃。Tandoor Octopus & Keema PavKeema Pav超級好吃，麵包又脆又軟，配上惹味的羊肉碎未，絕配。


Tandoor Octopus八爪魚一點也不難咬，配上粟米粒，不錯。Achari Beef Short Rib & Fish Moilee CurryAchari Beef Short Rib牛肉煮得很軟嫩，調味夠濃。


Fish Moilee Curry咖哩帶椰香，甜甜的，魚也嫩滑。Butter Baan & Plain Baan沒想到那麼巨大，有兩隻手掌那麼大，蘸著吃就對了。Pandan Cake小小的班蘭蛋糕不會膩。


Chutney’s Iced Tea & KingfisherIced Tea 好喝，很清新，Kingfisher是印度啤酒，味道比較淡。


星期日同老公去旺角Black Coffee食晚餐。自家製蘑菇忌廉汁貓耳朵配慢煮口水雞扒 口水雞扒好有驚喜，估唔到雞扒都可以整到口水雞味，味道麻麻地，好好食。貓耳朵好似麵筋甘，煙煙韌韌，蘑菇忌廉汁又濃味。


香煎三文魚配檸檬汁忌廉芝士意大利飯三文魚外皮煎得好脆，意大利飯好creamy，忌廉汁落得好足。 蜂巢奶油日式梳乎里班戟蜂巢奶油口感脆脆地，梳乎里班戟蛋味好香，口感鬆軟，唔錯。 髒髒提拉米蘇 Tiramisu入口即化，質感好幼滑，好味。


飲品叫左凍宇治抹茶鮮奶同熱檸檬薑黃茶。


星期六和老公到家裡附近的AGE Cuisine Express吃晚餐。我們叫了一個Dinner set和散叫一個意大利飯。 是日餐湯是南瓜湯，配一個小小的芝麻包。 香草燒紐西蘭羊架伴薄荷番茄汁要了七成熟，三支羊架都很肥美，有羊肉又有肥膏，還有熱騰騰的香脆薯條和配菜，不錯。


烤魷魚, 自家制墨魚汁意大利飯魷魚彈牙，意大利飯有嚼勁，份量十足。 甜品有brownie同tiramisu，擺盤很精緻，小小的一份作為飯後甜點剛剛好。 餐飲要了熱檸茶。


星期六等老公係會展考完試，去附近既The Corner Coffee食個late lunch，意想唔到甘多人。ALLmakase Day Breakfast廚師發辦全日早餐好豐富，有煙三文魚、牛油果、炒蛋、沙律、薯角、腸仔、穀物包，穀物包好有驚喜，包皮非常脆又唔會𠝹口，真正既外脆內軟。


澳洲和牛芝士漢堡配黑松露醬薯條和牛非常多汁，一路食一路漏汁，好juicy，薯條香脆可口。 野飲叫左1+1同桂花拿鐵。 1+1係一小杯espresso同一杯cappuccino，揀了要nutty同巴西豆。


桂花拿鐵都ok。


星期六同老公去屋企附近既焱一食晚餐。脆辣炸芝士 炸得夠脆，入面係熱溶既芝士，都幾辣下。 海膽溶岩魚餅 黑色既墨魚餅包住海膽，特別得黎又好食。 菠蘿豚肉卷、白蘑菇平時食荔枝豚肉卷就多，菠蘿就未食過，比起荔枝多左少少酸味，味道更突出，白蘑菇燒得幾好味。


酸薑紫蘇豚肉卷、風箏雞翼、芥末牛油果配蝦三款都唔錯，紫蘇有獨特既味，雞翼juicy，芥末牛油果配蝦幾清新。 焱一炙燒蟹膏飯 蟹膏連埋芝士一齊燒，再撈飯食，非常鮮，好正。飲品叫左熱柚子蜜同晴王麝香葡萄梳打。


星期四放工後同老公去大角咀Easy Joe食晚餐。避風塘魷魚鬚份量唔算好多，落足調味料，重口味之選。 二世祖特濃卡邦尼扁意粉 望到都知夠creamy，忌廉汁好濃稠，煙肉落足份量。 自家製冬蔭功虎蝦闊條麵兩隻虎蝦大大隻，蝦殼容易剝，方便食用，而冬蔭公同意粉類既都幾夾。


二世祖超級窩夫配雪糕 即整既所以要等陣，雪糕可以揀玄米茶或豆腐味，揀左前者，窩夫估唔到有夾住麻糬，口感變得軟糯，而且好香蛋味，好鍾意有麻糬既窩夫，另外有抹茶蛋黃醬同士多啤梨乳酪醬可以蘸黎食。


星期三是結婚2周年，lunch和老公一起去了尖沙咀Mulino吃地中海菜。Shrimp Scampi 蝦子新鮮彈牙，配以酸種麵包，作為Starter不錯吃。Squid ink Linguine with Crab Meat扁意粉比起一般的較厚身，蟹肉份量足夠，每一口都吃得到，好吃。


Grilled Chicken Skewer 雞肉不會柴，保有肉汁，而且調味惹味，單吃或用餅皮包起來吃都很美味。Chocolate Temptation Cake由朱古力慕絲和榛子脆脆蛋糕組成，口感豐富，味道像金莎，很喜歡。


飲品叫了Gin Pivot和Irish Coffee，兩杯都甜甜地，Gin Pivot比較清新，Irish Coffee酒味比較重，都好喝。


星期日和老公到上環Oldish吃晚餐。餐廳環境佈置得很有特色，可以慢慢打卡。Oldish Hot Wings 雞翼炸得很香脆，配上辣醬更加惹味。Apple Vinaigrette Chicken Salad沙律新鮮，配以沙律醋，雞肉亦很軟嫩，健康的選擇。


Wild Mushroom Risotto 奶香味十足，雜菇沒有草味，非常creamy，好吃。Oldish Tiramisu 以冬甩的造型呈現，很特別。Tiramisu是冰得硬硬的，加一小杯暖暖的espresso下去，就會慢慢軟化，很特別。


星期六同老公食完晚餐之後，去屋企附近既東隅Sugar飲下cocktails relax下。Sugar位於32/F，好彩今日天氣好好，夜晚燈光好明亮，望住甘靚既香港夜景小酌一番，真浪漫。女廁個view都好得。


一坐低就會送上花生。 Mercury呢個好特別，有一杯飲落好純但易入口既酒，另外有個用月球形狀既器皿裝住oreo碎同奶凍，俾你一啖甜，一啖酒，幾特別。 Doctor’s Note 呢杯味道比較複雜，兩種whisky加埋薑、蜜糖、檸檬，仲有兩粒甜得黎帶辣既薑糖，好濃味。


烤北海道帶子叫左個小食黎到送酒飲，帶子嫩滑，好味。


星期三下班後和老公到尖沙咀海港城Tea Moment吃東西。煙三文魚牛油果可麗餅餡料豐富，醬料塗了蜜糖芥末，除了有煙三文魚和牛油果外，還有滑炒蛋，餅皮軟熟，挺飽肚的。茉莉花茶雞蛋仔雞蛋仔偏軟身，茉莉花茶融入雞蛋仔裡，甜度適中。


桂花寒天軟雪糕軟雪糕口感幼滑，牛奶味道很濃郁，下面有厚厚的桂花寒天，像實一點的果凍，煙煙韌韌，喜歡。茉莉花茶燕麥奶、羅漢果珍珠菊普洱茉莉花茶燕麥奶茉莉花茶加燕麥奶很搭，像拿鐵，不過把咖啡換成茉莉花茶，好喝。


羅漢果珍珠菊普洱喝起來有養生的感覺。


星期六趁天氣好和老公行大東山看芒草，先在東薈城吃午餐。我們叫了一個嚐吃套餐。前菜是醃蘿蔔和青瓜。醬油白切肉蛋包飯白切肉有咬口，不會柴和難咬，蛋包飯一切就化開，很讚。 五花肉玫瑰燉飯五花肉和白切肉基本上是一樣的，所以也是好吃的，燉飯辣辣地，很惹味。


烤牛肉配雜菜包牛肉用的是肥牛，份量十足，足以成為一道主菜，配生菜一起吃比較清爽。 伯爵茶布丁牛角包窩夫牛角包窩夫即整，熱熱脆脆地，布丁是口感順滑，但偏結實那種，伯爵茶味濃。 餐飲選了凍濟洲綠茶和熱鮮奶伯爵茶鮮奶咖啡，兩杯都好喝的。


星期六同老公去左銅鑼灣Groovy食晚餐。我地叫左兩個dinner set一齊食。素食雜果沙律雜果有橙、士多啤梨、藍莓、青提，好清甜，沙律菜亦都好新鮮爽脆。 是日餐湯 今日係粟米湯，飲到啲粟米蓉，味道濃郁，好飲。


慢煮安格斯封門柳配阿根廷青醬&炸薯條封門柳肉質軟腍，有牛味，而且好厚身，薯條亦都熱辣辣，好味。 炙燒北海道帶子配蒜香明太子扁意粉扁意粉軟硬適中，帶子嫩滑，明太子增添味道，好食。 意式伯爵奶凍佐雪糕伯爵茶突出，奶凍幼滑，配以甜甜既雲尼拿雪糕，好夾。


巴斯克芝士蛋糕蛋糕體偏結實，但都軟滑。 飲品叫左熱焙茶拿鐵同熱檸茶。


星期三是結婚兩周年，為了慶祝，我選了尖沙咀秋田鐵板燒刺身專門店和老公一起吃晚餐。季節沙律沙律新鮮爽脆，加了不少的沙律醋。雞泡魚乾很好咬，不會乾巴巴的，不錯吃。魚籽鵝肝蒸蛋蒸蛋裡加鵝肝沒有違和感，蒸蛋滑溜溜的。


鮮活龍蝦半隻龍蝦很新鮮，配上脆脆的牛油麵包，好吃。原隻鮮活南非鮑魚鮑魚彈牙，不會咬不動。季節時令海鮮海鮮是螺片，炒得挺香的。香煎頂級鵝肝鵝肝肥美，配上蒜蓉麵包，別有一番風味。香煎北海道帆立貝帆立貝夠厚身，煎得剛剛好，和紫菜一起吃更好吃。


和牛厚燒厚燒的和牛油脂感十足，入口即化。和牛薄燒和牛薄燒包著蒜片和蔥，多了不同的味道。炒野菜不同種類的蔬菜用牛油和蒜蓉炒。秋田炒飯可以要求不要加蔥，炒飯本來就有火腿、櫻花蝦、雞蛋，不失香氣。龍蝦清湯用火燒龍蝦頭，再來煮湯，很鮮甜。


精選甜品第一次吃即整的銅鑼燒，熱熱的，豆沙餡不太甜，配著黑芝麻雪糕吃更好吃。


星期五約了一個快移民英國的朋友到銅鑼灣喫茶ちょうぼ吃晚餐，幸好早來，晚一點已經要等位。炸七味雞軟骨雞軟骨挺好咬的，加了七味粉更惹味。特大海老蛋包飯吉列蝦非常大隻，蛋包飯一切即刻化開，看着很治癒，包著不是白飯而已，而是加了很多種蔬菜的炒飯。


牛肉芝士漢堡漢堡扒超級厚，根本不可能一口咬，因為還有芝士、生菜、番茄，麵包還塗了牛油，薯條挺好吃的。南瓜芝士蛋糕外層是真的南瓜，裡面是南瓜蛋糕，挺特別的。飲品叫了紅豆牛乳和焙茶麻糬沙冰，前者就是紅豆冰，後者焙茶味很出。


星期日做完facial，和老公到北角匯Briketenia吃晚餐。我們叫了兩個Set Dinner一起吃。餐包 餐包外脆內軟，配以自家製銀魚柳蛋黃醬，挺特別的。巴馬火腿蜜瓜沙律蜜瓜清甜，巴馬火腿不會鹹，還有大量沙律伴碟。


法式白酒煮青口 青口小小隻但量多，肉質滑溜溜的，不錯。 油封法國鴨腿配薯菜, 紅莓汁 鴨肉軟嫩，鹹鹹地，美味可口。 香煎鱸魚伴蜆肉忌廉汁鱸魚很嫩，配上蜆肉忌廉汁，很好吃。 餐飲叫了凍檸茶和熱咖啡。


星期日下午和老公來到灣仔Zero One Coffee & Roastery，來朝聖烘焙咖啡冠軍。我們外賣了一杯Iced Coconut Latte和Pistachio Scone走。Pistachio Scone店員已經幫你塗滿開心果醬，而且也有幫忙加熱scone，開心果味很濃郁，因為連scone本身也是開心果口味的，開心果粉會喜歡的，而scone口感鬆化，挺好吃的。


Iced Coconut LatteLatte很好入口，每一口都喝得到淡淡的椰子味，味道不錯。


牛肉湯飯跟一碗白飯，湯底送飯好唔錯，牛肉份量十足，食極都仲有，另外仲有韓國粉絲。 海鮮刀切麵 刀切麵口感煙煙韌韌，而且好大碗，清清地幾好。


星期日晚同老公到尖沙咀Burger Mate食漢堡包。呢間漢堡包店主打美式手工漢堡，所有食物都係即叫即整，所以需要等下。車打芝士安格斯牛漢堡漢堡扒用上美國優質牛肉製成，咬落去非常juicy，不停漏汁，好正。


黑松露蘑菇安格斯牛漢堡黑松露味好出，蘑菇亦都好多汁，配上靚漢堡扒、生菜、番茄、洋蔥、酸瓜，口感豐富，而且超級大個。黑松露薯條黑松露俾得好多，絕不吝啬。日式炸雞粒雞粒炸得好脆口，熱辣辣，香脆可口。野飲叫左雀檸同梳打水。


星期五和老公陪他爸去了將軍澳Riverside Grill吃晚飯。話說他們還沒到時我先下單，沒想到侍應主動說會等到人齊才幫我們上菜，真貼心。 香濃芝士大蝦意粉每條意粉都沾滿忌廉，非常濃稠，蝦子大大隻又彈牙，十分邪惡。


雞⾁蘑菇燴意⼤利飯非常足料，很少意大利飯的份量有那麼多。 意⼤利芝⼠薄餅夏威夷薄餅Pizza皮是薄脆的餅乾那種，脆脆地，夏威夷pizza的搭配沒得輸，好吃。 西冷扒12安⼠牛扒高質，有牛味，不柴不韌，薯條香脆而且夠多，不錯。


蘋果⾦寶熱熱的蘋果金寶配上朱古力雪糕，冷熱交融，而且充滿肉桂味。 飲品叫了Howgaarden和紅酒，happy hour星期一至五做到八點。


星期日晚同老公去銅鑼灣Peek-A-Chill食泰國菜。我地叫左兩個晚市套餐，再加啲其它野食，滿足甘飽住走。泰式一人海鮮特種部隊鍋 以冬陰公湯做湯底，唔同既海鮮做配料，主食係公仔麵，勁夾勁好食。 大蝦炒金邊粉金邊粉炒得好惹味，大蝦新鮮彈牙，味道鹹鹹甜甜甘，好味。


蟹肉奄列 奄列卷成一層層，包住洋蔥絲，大量蟹肉鋪係上面，蟹味好鮮。 秘製泰式生蝦 生蝦新鮮，醬汁都幾辣下。 泰瘋雞翼 雞翼外脆內軟，好香口。 泰式馬拉盞通菜 通菜幼嫩，唔錯。 甜品有椰汁西米糕同椰子雪糕，椰汁西米糕煙煙韌韌，椰子雪糕質地黏稠，有啲似gelato 既質感。


餐飲叫左泰式奶茶同泰象生啤。


星期六和老公到觀塘森．湯咖哩吃晚飯。飛驒和牛漢堡北海道湯咖喱用上自家熬制的北海道湯咖哩，再配以蔬菜和日本珍珠米，飛驒和牛漢堡調味很香口，加上咖哩亦很濃味，很好下飯。 香煎帶子咖哩湯烏龍麵帶子大大隻又彈牙，烏冬和咖哩也挺搭的。


星期六和老公到銅鑼灣MOO MOO Plus 吃晚餐。我們叫了Classic Combo for 2，直接了當。是日餐湯是番茄忌廉湯，香料味很重，很惹味。牛油果柚子沙律醬汁很加分，尤其是加了柚子和橙皮，酸酸甜甜的，起了開胃的作用。


MM+黃金蟹餅蟹餅的餡料飽滿，外皮炸得夠脆。 卡邦尼扁意大利麵 卡邦尼夠creamy，還加了Parma ham，變得高級起來。 西班牙黑毛豬肩肉配無花果醬豬肉軟嫩，有沙律伴碟，不錯。餐飲叫了凍檸茶和熱檸茶。


若琵布甸是Yorkshire pudding，英式的甜品。


窩夫充滿蛋香味，外脆內軟，三文魚牛油果他他吃起來似乳酪，紅酒燉牛肉味道濃郁，不錯。Lotus Caramel Coffee Mochi Waffle麻糬窩夫夾著麻糬，口感軟糯，豆腐味雪糕配著餅乾碎吃，像吃豆腐花，很讚。


Buzzed Tiramisu是酒味很濃的tiramisu，口感入口即化。 飲品叫了Cappacino和Chocolate Latte，咖啡豆是屬於fruity那種。


星期六和老公到北角鐵花村吃晚餐，像去了一趟台灣夜市。南瓜起司蛋餅南瓜加芝士的搭配很特別，比起吃過的蛋餅清新，沒那麼油膩，很好入口。 關山炸臭豆腐臭豆腐很久沒吃了，外皮是脆的，有椰菜和醬汁一起吃變得沒那麼乾，不錯。


夜市鹽水雞 雞肉很嫩滑，還有很多其它的配料，充滿鹹香味，很惹味。 夜市無骨鳳爪 微辣屬於香辣那種，鳳爪已去骨，方便食用。擔仔米粉配料有肉燥、貢丸、蝦、雞蛋、白蘿蔔，肉燥很香口，和米粉撈勻來吃，很讚。 番茄紅燒牛肉麵 牛肉有六大塊，都很軟腍，麵條是扁身闊的，煙煙韌韌。


飲品叫了招牌珍珠奶茶和冬瓜檸檬，大大杯，又可以調冰度和甜度，好喝。


星期六晚同老公到北角匯Harbourview Grill食西餐，當晚有唔少枱客人慶祝生日，眼見侍應會一齊唱生日歌，好有氣氛。招牌忌廉青口青口浸晒係滿滿既忌廉汁到，忌廉汁唔係好稠個種，反而似湯，可以同青口一齊食。


澳洲烤羊排叫左五成熟，羊排無羶味，肉質軟腍，肉既部分佔多數，唔會得好大舊肥膏。朱古力心太軟雲尼拿雪糕超好味，好幼滑香甜，心太軟切開啲朱古力漿就好似瀑布甘流出黎，非常出色既甜品。


星期一放工和老公到銅鑼灣御鐵吃鐵板燒。Otetsu Dinner Set D鮮蝦青木瓜沙律蝦新鮮彈牙，配以柚子醋，很開胃。香煎西班牙蠔蠔煎得很香，配櫻花蝦和蔥，但因為我不吃蔥，廚師很好地幫我免掉。蘇格蘭蟶子王蟶子配牛油雜菇和蘆筍，蟶子很鮮甜。


南非活鮑魚配海苔醬我忘了拍照，遺憾，因為鮑魚彈牙軟腍，很好吃，擺盤又美。澳洲龍蝦配海膽龍蝦膏醬龍蝦美味可口，和海膽龍蝦膏醬很搭，讚。熊本縣產A5和牛王煙燻厚燒會有煙霧的效果，煙燻味很出，和牛就是好吃。


薄燒則是搭配櫻花蝦，兩者都有香煎野菜 配田樂醬。清酒煮蜆湯蜆大大顆，湯底是鏗魚湯。海膽烏魚子炒飯炒飯粒粒分明，足料好吃。柚子雪葩和黑糖雪糕雪糕也有擺盤，不錯。飲品喝了巨峰提子梳打、手工啤、凍熱檸茶。


Quesadilla揀左牛肉，有八小件，雖然細細件，但充滿餡料，仲有兩款醬蘸。Burrito揀左雞肉，份量十足，餡料豐富，仲有nachos，絕對係飽肚之選。


星期日和老公到尖沙咀Mul Hayam Glatt Kosher Restaurant吃猶太菜。Mezze PlatterPita包非常好吃，很鬆軟又有一定的厚度，配上四款醬料，十分美味。Falafel  & Moroccan Beef Cigars 春卷包的是牛肉，很特別，另一個是炸蔬菜，炸得很脆。


Grilled Chicken Fillet/Steak with French Fries雞肉軟嫩，配的是扭紋薯條，還有一些蔬菜。Classic Chicken Schnitzel with Steam Rice咋看以為是炸魚，但其實是吉列雞，吃起來不會有違和感。


飲品叫了Fanta和Regular Tea。


星期六和老公到銅鑼灣究極堂吃晚餐。它有另一家分店在炮台山，兩家都有VIP房可以訂，適合大班朋友聚會。薯蓉廣島蠔 薯蓉和廣島蠔一起進烤箱焗烤，蠔不是小小隻的，薯蓉吃得到馬鈴薯的本體，更有口感。 黑松露牛油果軟殼蟹卷 黑松露很香，卷物很大塊，有軟殼蟹的關係所以有脆脆的口感，很豐富。


究極丼刺身有三文魚、油甘魚、大蝦、帶子、三文魚籽、海膽、吞拿魚蓉等等，都很新鮮肥美，配上醋飯，很讚。滑蛋吉列日本黑豚飯  雞蛋很滑，吉列豬扒外脆內軟，很厚肉，好吃。


我知道IG shops Miss Pisces Creations雙魚小姐在尖沙咀開了實體店，星期三下班去買了些回家。招牌松露芝士奶油卷上面鋪了一層松露芝士奶油，味道香濃，整體鹹鹹甜甜，挺鬆軟的，還吃得到肉桂的味道。


焦糖脆餅榛子朱古力軟心曲奇口感鬆化香甜，味道濃郁，絕對是邪惡之選。威士忌Tiramisu巴斯克芝士蛋糕分了兩個層次，上面是Tiramisu，很濕潤，下面是巴斯克芝士蛋糕，口惑幼軟。香烤伯爵鮮奶茶味道甜甜地，入口順滑，挺好喝。


星期三和老公到K11 Musea Ukiyo吃晚餐。煙三文魚︱手撕慢煮法式油浸鴨髀︱凱撤沙律份量十足，沙律菜新鮮爽脆，含有大量鴨髀肉、沙律醬和芝士粉，好吃。日式牛肉可樂餅外脆內軟，餡料軟綿綿，夠飽滿。


和風煙熏辣茄汁配慢煮澳洲和牛面頰手工意大利寬帶麵有點像肉醬意粉和千層麵的混合版，第一次吃不是煮到腍的和牛面頰，反而是用煎的方式，更能吃到它本來的味道，不錯呢。海鹽焦糖比利時朱古力麻糬窩夫由海鹽焦糖醬、黑糖蒟蒻、朱古力雪糕、麻糬、窩夫組成，窩夫走軟糯路線，麻糬是鋪在窩夫上的，很Q，能拉絲，朱古力雪糕很濃郁，窩夫有4塊，非常飽肚。


星期二放工去左屋企附近新開既外賣店港楓味買外賣返屋企。楓味無骨海南雞飯白飯可免費轉藜麥紅米飯，我當然轉食健康野啦。海南雞肉質嫩滑，無骨方便食用，雞皮亦都滑嘟嘟，仲有大量既蔬菜。香煎慢煮牛柳沙律沙律醬可揀培煎胡麻醬或泰式酸辣汁或千島沙律醬，我揀左培煎胡麻醬。


牛柳有好多件，唔會鞋口好韌，沙律菜新鮮，有蛋白質又有纖維，絕對係減肥keep fit之選。雪耳椰子雞湯甘岩新開張跟餐送飲品，無湯水飲既我梗係揀湯啦，雖然係雞湯，但唔油膩。


星期日和老公到天后順日本料理吃晚飯。這間餐廳主打牛舌，吃完果然非常出色。關東風慢煮牛舌素麵有3塊超厚的牛舌，雖然厚，口感卻非常軟嫩，素麵像麵線，還有一塊白蘿蔔。 厚燒牛舌便當有3塊厚燒牛舌、煙三文魚、雜菜沙律、冷蕎麥麵、味噌湯、雪糕。


這塊牛舌風味又不一樣，比較惹味，因為有調味，但同樣軟腍，帶一點爽口。雪糕可選海鹽或豆腐味，選了豆腐。 沖繩風燴豬手 有兩件，煮得夠腍，滿滿的骨膠原。 廣島蠔鍋 蠔很肥美，還有大量旺菜和其它蔬菜。


星期日同老公出銅鑼灣Couch Club食lunch，無意中黎到呢間寵物友善餐廳，呢到環境舒適又寬落，所以有好多人都帶寵物黎chill下。 野食同飲品方面都好岩打卡，味道都唔錯。 雞軟骨爆谷桶 雞軟骨外皮炸得比較深色，但係脆口架，爆谷主要係桶既底部，擺盤方式好有趣。


唐揚炸雞配楓糖漿班戟 首先有隻流心蛋，跟住有件香脆惹味既雞扒，再黎有兩件厚鬆軟既pancake，鹹甜鹹甜甘。蟹黃芝士通心粉 芝士通心粉絕對係邪惡既代表，又點會唔好食。飲品叫左Dirty同Baileys Latte。


Baileys Latte好igable，味道有啲似tiramisu，好飲。 Dirty比較fruity。


泡菜煎餅 比我想像中的大，煎餅煎得很脆，加了洋蔥，增加脆脆的口感，好吃。 炸醬麵 份量十足，麵體就是韓國QQ的麵，很正宗。 辣牛肉粉絲湯 材料很多，牛肉不柴，配白飯吃最棒。


台北夜市小食拼盤有鹽酥雞、花枝丸、台灣腸，全部都好香口又惹味。蜜汁排骨便當塊排骨超大塊而且厚身，外皮炸得夠脆，配料相當多，有肉燥、鵪鶉蛋、蔬菜、榨菜、紅薑等，真係份量十足呀。香蔥紫菜牛肉飯唔駛講又係大大碗，絕對唔會有唔夠送白飯呢回事。


飲品叫左全手作芋頭鮮奶加特濃奶蓋芝士同珍珠奶茶，前者係將幼滑既芋泥加係鮮奶度，上面加層鹹鹹既芝士奶蓋。


星期五和朋友到尖沙咀Library Restaurant and Bar一起吃lunch，慶祝他生日。午餐可配湯或沙律。是日餐湯是椰菜花忌廉湯，味道很濃稠，有一塊麵包可以配。Parma ham沙律新鮮。


新蟹肉牛油果．酸種多士蟹肉和牛油果很搭，很新鮮，份量又足，多士夠脆，很好吃。香烤牛肉裙肉．自家醃製沙律．香滑薯蓉牛肉有牛味，薯蓉很幼滑，非常creamy。香烤時令魚．羅蘭蒔蘿忌廉汁．炒雜蔬菜今天的魚是盲鰽魚，魚肉嫩滑，炒雜蔬菜不錯吃。


是日甜品是布朗尼，沒想到有2塊brownie之外，還有雲尼拿雪糕和馬卡龍，擺盤也很精緻，很驚喜。餐飲叫了Iced Mocha和Iced Rose Latte，都挺好喝的。


北海道帆立貝用牛油煎帶子，鋪上大大顆的三文魚籽，浸在仙海苔清湯裡，好吃。香煎鵝肝伴藍莓醬鵝肝大塊且肥美，配藍莓醬比較不膩，多士脆脆的，還有兩顆黑豆。美國牛柳、牛肉薄片叫了五成熟，牛味十足，還很嫩，伴碟有洋蔥沙律。


星期二七夕和老公到尖沙咀樂酒場吃lunch。午市有定食提供，我們選了兩個來吃。每個定食都包味噌湯、蒸蛋、沙律、前菜，今天的前菜是胡麻凍豆腐。豐洲壽司刺身盛有三款刺身、六件壽司和兩件軍艦，刺身有海膽、油甘魚、吞拿魚、壽司有三文魚、帶子、熟蝦等等、軍艦有三文魚籽、蟹膏，全部都沒有雪藏味。


日式甜醬牛肉鍋配烏冬湯底是壽喜燒那種，甜甜的，有三大片牛肉燙熟後蘸生雞蛋吃，而鍋裡本身已經有不同種類的蔬菜，最後再煮烏冬吃，便能吸收各種材料的精華。


星期日和老公到尖沙咀上海婆婆336吃上海菜。在人流不多的iSquare竟然很多客人光顧，吃完就明白為什麼了，真的高水準。 上海小籠包小籠包皮夠薄，湯汁夠多而且不會過鹹，是出色的小籠包。 紅油抄手 六粒都很飽滿，調味也好，好吃。


婆婆擔擔麵 湯底很濃郁，花生醬和辣味融合得很和諧，麵條又很掛汁滑溜，是我們心目中第一名的擔擔麵。 叄叄陸酸菜魚魚肉滑嫩，配料比魚多，有酸菜、蓮藕、馬鈴薯片、黑木耳、木著粉等等。 豆沙鍋餅 餅皮很脆，包著甜甜的豆沙，豆沙很綿密，作為甜品很讚。


星期六和老公到銅鑼灣燒肉酒場吃燒肉。首先會上一個裝滿洋蔥、椰菜、菇的鐵盤，還會有麻醬椰菜絲沙律。 叫了牛肉和羊肉大盛來燒，搭配燒肉拍檔來吃，即有印度薄餅、羅文生菜、蒜蓉、青瓜絲、秘製辛辣醬。 燒肉酒場牛肉大盛 有牛肉片、牛肋條、厚牛舌、牛板腱、橫膈膜、牛小排。


我最喜歡牛小排，很軟腍，其它牛肉亦不會柴。 有羊卷肉、羊腩、羊柳、羊後膝、羊頸柳、羊腿。羊肉則最喜歡羊後膝，都沒有什麼羊羶味。主食叫了羊湯茶漬飯，有兩大片羊肉，茶漬飯像湯飯，清清地。飲品叫了雜果燒酎和桂花烏龍水果茶。


星期五同老公一齊去尖沙咀焱丸水產食lunch。我地叫左兩個午市套餐、炎丸活貝特盛同飲品。每個午市套餐包味噌湯、茶碗蒸、沙律、前菜，今日既前菜係胡麻凍豆腐。豐洲壽司刺身定食魚生無雪藏味，解凍得唔錯，而且有唔同種類，相當豐富。


炎丸號配烏冬賣相好澎湃，食完幾飽肚，烏冬就夠彈牙。炎丸活貝特盛有蟹噌甲羅燒、鮑魚、白蜆、牡蠣、帆立貝，會有專人燒俾你，唔駛自己動手，燒得保留到原有既鮮味，好食。飲品叫左蘋果乳酸梳打同白桃玉露茶燒酎，兩杯都係甜甜的。


星期六和老公到天后高S拉麵小籠包吃晚餐，新開張已經客似雲來，證明有質素，又沒有加一服務費。招牌小籠包小籠包最重要皮要夠薄，多湯汁，這個絕對做得到，好吃。 麻婆豆腐 豆腐很滑，味道很濃郁，超適合配白飯吃。


砂鍋雲吞雞半隻雞已份量十足，雞肉嫩滑，還有很多小棠菜和大白菜，當然少不了大大顆的菜肉雲吞。 孜然羊肉羊肉沒有羊羶味，很多孜然粉，很惹味。 招牌xo醬擔擔麵湯底花生味很香，湯汁很濃郁，很出色。 高力豆沙 豆沙餡很足，而且甜度適中。


飲品叫了凍豆漿和鹹檸七。


星期六晚和老公到尖沙咀明乾小館吃點心。提供不同種類的茶，叫了一壺高山雲霧綠茶。彩虹蝦餃飲茶必叫蝦餃吃，但蝦餃呈現彩虹顏色還是第一次見，不僅有賣相，還很好吃，包著的蝦大大顆，很飽滿。 米網鴛鴦腸吃起來脆脆的，也有蝦包在裡面，很讚。


豚肉叉燒包真的有一塊豚肉在包裡，包體鬆軟，不黏牙，味道甜甜的。 鮑魚糯米雞糯米雞除了有雞肉，還有鮑魚，糯米軟硬適中。 口水雞 份量十足，雞肉嫩滑，麻麻辣辣，很惹味。 担担麵 白麵條很滑溜，充滿麻醬和花生味，不錯。


星期日和老公到尖沙咀臺北棧吃晚餐。髒髒鹹蛋黃芋泥蛋餅蛋餅十分足料，非常飽滿，芋泥幼滑，夾著鹹鹹的蛋皮，很飽肚。招牌魯肉飯用上肥肉的部分就是香，而且不會不夠撈白飯吃，吃得津津有味。招牌牛肉麵麵類可以選手工刀削麵或台灣寬粉絲，選了後者，寬粉絲滑溜滑溜的，牛𦟌軟腍入味，好吃。


手工鳳梨酥麻糬蛋撻比我想像中大很多，撻皮是曲奇皮，脆脆的，包著一層布丁、一層麻糬、鳳梨，熱熱地吃非常美味，驚豔到我，必叫。桂花冰火湯圓刨冰刨冰很綿，沒有顆粒感，單吃很像豆腐花，想增加甜度就連桂花糖漿一起吃，湯圓是流心的芝麻湯圓。


蜂蜜苦瓜汁真材實料，很下火。


星期六做完facial會合老公吃lunch，去了附近的Studio Caffeine。卡邦尼 豬面肉 意式煙肉 藍紋芝士 巴馬臣這家主打手工意粉，意粉粗一點點，相對更能掛汁，卡邦尼十分creamy，煙肉又香又脆，很好吃。


慢煮牛肋肉醬 芝士薄脆 紅酒 這款搭配闊條麵，咬起來煙煙韌韌，很有口感，牛肋肉很軟腍，喜歡芝士薄脆，很棒。 House Tiramisu叫了個甜品，和一般的tiramisu不一樣，Churros外脆內軟，先蘸espresso，再蘸mascarpone cheese，口感更豐富，美味又特別。


飲品叫了接骨木•特濃冰搖和啡墨，Elderflower Shakerato甜甜的，喝起來像果汁，很特別，Dirty就是好喝的咖啡。


青花椒蒸斑件麻度剛剛好，不會過於刺激，吃完嘴唇會麻得微微抖動，魚肉則很滑。台州豆腐春菜煲清清地一道菜也很好。薑蔥焗乳鴿乳鴿味道惹味，充滿油香，肉的部分不少，好吃。果皮紅豆沙、金絲脆麻花紅豆沙煮得沙沙地，紅豆份量很多，後者則是脆脆的。


星期六和老公一起到觀塘break吃午餐。餐廳下午茶時段堂食特別多優惠，飲品免費添飲，且每杯送是日蛋糕一件，可惜我們不是下午茶來。另外break Friday! 逢星期五黑白咖啡買一送一，都與我們無緣。


玉子燒吉列豬扒三文治 即叫即做，所以熱辣辣，豬扒炸得很脆，而且不是薄豬扒，沒肉吃的那種，玉子也很厚，加上方包烘得超脆，就是美味可口。蘑菇滑蛋牛角包滑蛋果然夠滑，牛角包夠大，還有沙律伴碟，比想像中飽肚。


提拉米蘇卷蛋 蛋糕體非常鬆軟，tiramisu味又濃郁，喜歡蛋糕比例比cream多，卻不會很乾，是數一數二好吃的卷蛋，讚。 飲品叫了橫濱黑蜜拿鐵和焦糖拿鐵，飲品可享半價優惠。


星期日和老公去尖沙咀牛匠石燒吃晚餐。前菜是牛蒡，味道甜甜地，而且不會難咬。安格斯牛小排看到豐富的油花分佈就知道好吃，吃下去肉質軟嫩，牛味十足，油脂豐富。 鹿兒島無激素雞頸肉 雞頸肉挺嫩的，不會像雞胸那樣柴，不錯。


追加了生菜蒜片來包著燒肉吃，可以解膩。 鹽蔥燒牛舌盛丼 牛舌切薄片，口感爽口，炒飯加了泡菜，味道甜甜地，美味。牛匠彩虹水果茶 超大一杯，很貼心地用菠蘿結成冰當作冰塊用，而且有很多水果，甜度適中，又喝得到茶味。


草莓乳酸 氣泡很夠，像草莓味的可爾必思。


星期六同老公食完lunch之後，經過呢間Tiramisu’ Lab，被吸引左入去。呢間專門賣唔同口味既Tiramisu，我作為Tiramisu愛好者，有咩理由唔買，最終揀左三款口味。Tiramisu' 1960' Classic 經典1960'原味提拉米蘇由mascarpone cheese同手指餅組成，手指餅好濕潤，成個口感軟綿綿，好正。


Matcha Misu 抹茶提拉米蘇由抹茶味既mascarpone cheese加手指餅組成，上層仲有一粒粒既忌廉，抹茶迷一定好開心。Strawberry Misu 士多啤梨提拉米蘇都好濕潤，有士多啤梨切成片同士多啤梨醬在裡面，充滿士多啤梨味。


星期二下班後和老公去海港城花圖吃晚餐。脆皮和牛配香橙柚子醬即是和吉列和牛，和牛很嫩，很滑，配上甜甜的香橙柚子醬，和蜜汁叉燒有點類同，非常美味。爵士湯不單是龍蝦湯那麼簡單，裡面還有花膠和螺片，好喝。流沙黃金銀雪魚銀雪魚炸得很脆，鋪滿鹹蛋黃，十分香口。


星期三約了朋友在銅鑼灣茶涮涮吃lunch，預祝她明天生日。我們叫了兩個lunch set，分別是牛肉照燒定食和雜錦刺身定食。前菜有蟹肉沙律、漬物、味噌湯。蟹肉沙律很鮮甜，味噌湯不錯，不會鹹又多料。牛肉照燒定食配蕎麥麵，另外可以選新潟縣產白米飯或烏冬，牛肉是薄切的，口感不會柴，不會韌，好吃。


雜錦刺身定食配烏冬，烏冬是扁烏冬，滑溜彈牙，刺身厚切，新鮮又肥美，正。最後奉送的甜品是曲奇雪糕，挺滑的。


知道中環街市開了間Asok Thai Cake，專賣很有泰國特色的甜品，於是星期五下班後買了四個回家吃。蛋糕櫃琳琅滿目，每個蛋糕的造型都很生動，會捨不得吃。 榴槤 外面是一層頗甜的榴槤慕絲，包著一層蛋糕一層麻糬，口感豐富。


班蘭 和榴槤的結構差不多，也是一層蛋糕一層麻糬，但換了班蘭慕絲。香蕉煎餅整體充滿香蕉味，有香蕉蛋糕又有香蕉慕絲，外層香蕉煎餅皮挺像的。 泰式咖啡杯子是黑朱古力，裡面是咖啡慕絲和蛋糕，甜度適中。


Happy Friday同老公去左走過十萬八千里找到你係杏花邨新開既分店食晚餐。呢間分店都有花花裝飾係頂，仲有蛋糕同麵包櫃。到現場都要等一陣間先有位，新開張好旺場。 我地叫左兩個set dinner。


是日餐湯係南瓜湯。帶子蟹膏蟹肉意大利飯 帶子有兩粒，幾彈牙，意大利飯充滿蟹肉同蟹膏，好容易每一啖都食到。 溫泉蛋海膽汁蟹籽意粉 意粉非常creamy，食到最後仲有剩好多醬汁，所有材料撈勻食，意粉變得好滑溜。


飲品兩杯都要凍檸檬茶，不過一杯少冰走甜。


星期三出去堅尼地城POPMAZE吃lunch。Avocado Scrambled Eggs Croissant牛角包鬆脆，夾著牛油果和炒蛋，還有沙律伴碟，牛油果新鮮，炒蛋嫩滑，好吃。Scallop Anchovy Pasta大大顆的帶子有兩粒，挺彈牙的，意大利粉簡單地用橄欖油炒過。


Oreo Croffle少不了有飯後甜點，有兩大塊牛角包窩夫，口感軟糯，還有大量的忌廉和吉士醬，很滿足。飲品叫了Flat White和Iced Americano。


星期六和老公去完赤柱正灘走走之後，坐小巴到銅鑼灣饗11吃晚餐。現在4 course dinner set menu有75折優惠，比較劃算。 廚師精選沙律 吞拿魚肥美新鮮，蘸了黑白芝麻增添口感和香氣。 是日精選餐湯是南瓜湯，除了濃濃的南瓜湯外，還有南瓜蓉呢。


酥皮龍蝦湯 龍蝦湯味道濃郁，酥皮很好吃。 蟹籽蟹肉牛油果番茄沙律 非常足料，很多層次的口感，每一口都很滿足。 法國鱸魚三文魚籽意大利飯 意大利飯很正宗，鱸魚魚肉非常嫩滑，非常出色。 烤法國春雞 保留很多肉汁，雞肉軟腍，很讚。


甜品是伯爵茶慕絲，裡面有一些朱古力蛋糕，不會過於單調。


星期日和老公去炮台山Pause It吃晚餐。Cafe有咖啡拉花課程，難怪咖啡的拉花那麼美麗。紅酒燴西班牙豬軟骨意大利飯 意大利飯的味道酸酸的，很開胃，豬軟骨不是很難咬那種，整體不錯吃。 法式多士配楓糖漿法式多士即叫即製，所以要等一下下。


賣相擺盤很吸睛，忌廉打發得很輕盈，配多士吃很搭，還有不同種類的水果，有藍莓、草莓、無花果、香蕉，很飽肚。 飲品叫了黑芝麻拿鐵和伯爵茶朱古力。 黑芝麻拿鐵的拉花是企鵝，太厲害了。 伯爵茶朱古力的拉花是馬，不止拉得好，味道也好喝。


星期六同老公食完lunch，經過呢間專門賣Churros既舖頭，即刻心心眼入去食。除左有原味Churro，仲有升級糖衣Churros、Churro新地杯同爆漿Churros，亦有奶昔提供。我地叫左一個原味Churro同Churro新地杯。


原味Churro我好鍾意食Churros，仲要係原咪個種，簡簡單單，外脆內軟，外面蘸滿肉桂砂糖，已經好好食。S'Mores牛奶雪糕配以半熟香烤綿花糖及朱古力醬，仲有塊朱古力餅乾，雪糕加上朱古力醬形成脆皮雪糕既效果，而Churro同樣好脆，外面蘸滿烤過既綿花糖，甜度相對低啲。


星期六做完facial，同老公一齊去附近既coffee shop食lunch。Bunphant Plate  有櫻花蝦炒蛋、牛油果醬、慢煮雞胸肉、沙律菜、焦糖南瓜、迷你牛角包、乳酪配鮮果及果仁，材料好健康，好適合想食all day breakfast但又怕肥既選擇。


松露芝士法式吐司法式吐司食開甜既，鹹既版本係初嘗試，食落係夾架，如果都想食甜既口味，都有一兜蜜糖俾你蘸，鹹甜都兼顧晒。 開心果軟心芝士蛋糕芝士蛋糕好幼滑，仲有少少流心，開心果味好濃郁，開心果愛好者一定會好鍾意。


愛爾蘭咖啡 係加左酒既咖啡，酒味好出，但又甜甜地，容易入口。


星期日同老公係大角咀食完晚飯之後，我想食甜品，經過一間好pink既甜品店，於是入去買黎食。甜品店以粉紅色為主，好少女風。我地揀左Set A同D。 甜品好colourful，每啖都係脆脆既口感，因為有好多脆口既配料，加上滑身既吉士醬，而底層有大量既菠蘿同黃桃，呢種甜品第一次食，有特色。


Set A有LOTUS焦糖餅 、LOTUS 焦糖餅碎、七彩脆麥片、焦糖醬、閃粉、黃桃、自家製招牌英倫吉士醬、招牌CRUMBLED脆脆。 Set D有麻糬、七彩脆麥片、朱古力醬、針筒、黃桃、自家製招牌英倫吉士、招牌CRUMBLED脆脆。


飲品叫左朱古力同開心果牛乳，後者好飲。


星期五下班後和老公去吃晚餐。我們到了重慶大廈的SUPPE覓食。我們叫了2個C套餐，含湯+飲品+2x配菜，再追加小食。牛油南瓜肉碎湯 有粟米、南瓜、豬肉碎、雞湯，質地比較濃稠，所以一碗350ml是會飽的。


超甜粟米海鮮湯有粟米、薯仔、海鮮，質地相對像湯，粟米味很濃厚，好喝。粟米蕃茄青瓜沙律加雞肉粒 清清地叫個沙律來平衡一下。 酸種麵包配牛油 麵包不會硬得很難咬，會損口那種，反倒是鬆軟的。 紫菜飯 紫菜加飯的搭配很好吃，要點。


烤芝士三文治芝士會拉絲，三文治烤得脆脆的，很讚。香烤香腸 怕不飽所以加了個香腸，但其實不加也夠飽。 飲品叫了冷泡麥茶和冷泡桂花烏龍茶。


星期日同老公去遠啲到大角咀COBALT食晚餐。呢間餐廳除左有普通座位之外，仲提供vip房同麻雀房，係gathering既好地方。 我地叫左兩個小食同兩個主食。 西班牙辣肉腸炸薯條配溫泉蛋 薯條甘食法都幾特別，比起蘸茄汁食，更增添鹹香味，而薯條係我地鍾意既幼薯。


香脆炸雞翼 揀左水牛城雞翼，辣味好出，非常惹味。 香辣蒜片欖油意大利粉 簡簡單單用一啲菇、紅椒、蒜、欖油黎炒意粉，再加少少調味，就已經好食。 蟶子皇海膽意大利飯 蟶子新鮮彈牙，意大利飯好creamy，有啲洋蔥、菇係入面，好味。


去完上海旅行，星期一沒飯帶，和老公一起吃lunch，去了老公公司附近的一家咖啡店。牛肉紫菜包飯每一塊都很大，一口塞不下，紫菜包著牛肉、蛋卷、紅蘿蔔、黃蘿蔔、青瓜、紫米飯，材料很豐富，味道酸酸地，很開胃。


半半炸雞挑了甜辣和辣味，雞肉炸完也是很嫩滑的，甜辣味很有韓國的感覺，辣味不太辣，但很惹味，還有薯條，蘸檸檬醬不錯吃。士多啤梨芝士蛋糕牛角包窩夫牛角包窩夫外脆內軟，另外有芝士蛋糕、忌廉、士多啤梨，口感多層次又好吃，而且賣相很精緻。


飲品叫了咖啡三部曲和忌廉黑朱古力咖啡，每款都配有花煎餅，包著豆沙餡。咖啡三部曲由濃縮咖啡、意式濃縮、鮮奶咖啡組成，咖啡屬於fruity的。忌廉黑朱古力咖啡的朱古力味挺突出，口感順滑。


星期日同老公去觀塘Four O Five Coffee & Eatery食晚餐。蒜香白酒蜆肉意粉蜆肉份量好多，蒜片加洋蔥一齊炒，好香又好食。 黑松露雜菌燴飯忌廉汁好似唔駛錢甘，啖啖飯都好creamy，雜菇份量十足，飽肚又好味。


原味梳乎厘班戟配蜂蜜糖漿梳乎厘班戟比起一般既大一倍，有手掌甘大，大概要等半個鍾新鮮上碟，班戟鬆軟，唔會得一啖空氣甘，加埋蜜糖，甜度上升，好食好多，好正。 飲品叫左凍山政小山園一番焙茶鮮奶同熱朱古力咖啡，兩杯飲品都好好飲，難得食物同飲品都同樣出色。


星期日同老公睇完巨鴨之後，去中環何蘭正食午餐。我地都好鍾意餐廳裝修充滿本土味，又不失老土。 24小時慢煮伊比利亞叉燒｜豬油撈飯｜日本溫泉蛋｜紅洋蔥漬｜大豆芽｜韓國紫菜 叉燒口感軟腍，慢煮果然係唔同啲，豬油撈飯第一次食，又無想像中油膩喎，撈埋隻蛋食就最正。


川味烤紅毛豬肋骨 | 薑味柚子醬烤美國雞胸 | 炸美國薯仔 | 蟹籽甜酸汁 豬肋骨啖啖肉，雞胸一啲都唔鞋，薯仔同蟹籽甜酸汁都幾夾。 花生味焦糖燉蛋｜煉奶鬆脆包｜露絲瑪莉菠蘿｜熱帶果醬 焦糖燉蛋幾嫩滑，焦糖片唔會黏牙，配煉奶鬆脆包食幾特別，滿足。


星期六同老公入左去東涌覓食，入左一間叫Mint & Basil既餐廳食晚餐。傳統咖喱羊肉 羊肉份量都幾多，羊肉唔算羶，肉質好腍，咬開係一絲絲既羊肉，咖哩好正宗，越食越辣，越食越惹味。正宗烤餅 食咖哩就梗係要配烤餅食啦，真係好正。


印度黃雞飯 飯係印度個種幼長既飯，整體辣辣地，雞肉嫩滑，我地撈埋剩低啲咖哩汁食，好食好多。 泰式鹽焗燒魚 條魚好大條，魚肉鮮嫩，唔會腥，啖啖肉，又無乜魚骨，仲有類似生蝦既醬汁蘸住食，唔錯。


Happy Friday和老公到家裡附近的PizzaExpress吃晚餐。現在有一個Small Plate Combo，我們挑了香烤芝士椰菜花和Peroni Nastro Azzurro。 香烤芝士椰菜花 椰菜花與三種芝士一起烤，芝士味香濃，蔬菜也變得好吃。


Peroni Nastro Azzurro 啤酒很好入口，好喝又好爽。 煙燻燒烤醬牛肉薄餅 批邊是薄批，牛肉非常軟腍，燒烤醬味很濃郁，而且pizza很大，不錯。肉醬千層寬麵 千層麵真的很難會不好吃，一層軟軟的麵皮，一層牛肉醬，再加上芝士，超好吃。


焗麵包球配朱古力榛子醬 沒想到麵包球有那麼多顆，外脆內軟，蘸上無敵的Nutella，吃得津津有味。


星期日和老公到旺角一間cafe吃晚餐。 想在旺角找一間打卡cafe吃美食，90s Lazy絕對可以滿足你，環境舒適，和食物飲品都能打卡。 墨魚汁魷魚意大利粉 魷魚份量足，意粉軟硬適中，吃到整個嘴都是黑的，好玩。


安格斯牛肉芝士漢堡 鬆軟的包夾著安格斯牛肉、生菜、番茄、芝士，牛肉很多汁，另配有薯條和沙律菜。 鮮忌廉雜果班戟 有五塊班戟，大量的忌廉，還有雜果，配以楓糖醬吃，班戟變得比較濕潤。 特濃朱古力 拉花不錯，喝完不會很膩。


星期三下班後和老公到觀塘The Hunt Coffee & Roastery吃晚餐。餐廳最近推出了新菜色，就來嚐嚐和少不了吃Tiramisu。Bone Marrow & Duck Breast Linguine骨髓整塊上，用湯匙挖來吃，整個精髓都吃得到。


鴨胸厚切，啖啖肉才夠滋味，味道吃起來像在吃燒鴨，扁意粉和南瓜醬一起吃，不錯。South Africa Abalone Orzi Pasta南非鮑魚彈牙，米型意粉和鹹蛋黃作搭配挺合的，還有脆脆甜甜的核桃和芒果，很好吃。


Grilled US Baby Back Ribs豬仔骨塗上惹味的辣椒醬，肉質軟腍，啖啖肉，番薯條香脆清甜，讚。Hunt Signature TiramisuTiramisu果然是招牌，入口即溶，手指餅浸得很軟，帶點酒味，非常出色。


星期六和老公去一間露營的餐廳吃晚餐，夏天不想熱又想露營，來這裡就對了。餐廳無論是桌子、椅子、裝飾都是露營風。這裡用手機掃QR code下單，很方便。我們叫了兩個主食和兩杯飲品。欖油蒜片蟹肉墨魚扁意粉調味很重，重鹹還有辣，墨魚份量挺多的，適合重口味人士。


巨型豬扒配薯菜扒菜豬扒的確很巨型，但肉質不會柴，反倒挺嫩滑的，還很多汁，薯條是幼薯，炸得很脆，還有些蔬菜。飲品叫了O’HARA’S和戀愛預告，前者是黑啤，後者酸酸甜甜的。


星期日同老公出銅鑼灣Little Bao食晚餐。LB凱撒沙拉 沙律菜爽脆，用炸蒜代替麵包粒。 黑松露薯條薯條係幼薯，炸得脆，黑松露醬好香，份量十足。 紫菜炸墨魚脆脆墨魚丸幾彈牙，熱辣辣。 慢煮牛腩骨煎餃一咬就流汁，牛肉嫩滑，非常多汁。


LB美式牛肉包 由安格斯牛肉、洋蔥木魚沙律醬、車打芝士、番茄、大蔥紫蘇葉組成，用中式包夾住，別有一番風味。 擔擔辣雞包呢個係每月限定既包，由炸三黃雞、擔擔辣醬、煙燻蒜辣醬、旺菜組成，食落口真係有擔擔麵既味道，辣雞炸得香脆，要注意真係非常之辣，嗜辣人士可以挑戰下。


鹽味雪糕包個包似炸饅頭，唔油膩，加左焦糖醬，雪糕好快溶，要快啲食。 綠茶雪糕包細細個，食兩個都得，岩晒做飯後甜品。 飲品叫左1842 Island同Chrysanthemum Lemonade。


星期六同老公去上環無敵家食晚餐。明太子玉子燒玉子燒加埋明太子好食左好多，味道層次豐富左，玉子又夠嫩滑，好正。 吉列忌廉蟹肉薯蓉餅 入面包住軟綿綿既薯蓉，外皮炸得香脆。 安格斯頂級牛小排 叫左五成熟，食得出係靚牛，有牛味，又唔韌唔鞋，幾嫩口。


串燒飯糰 揀左味噌味，燒到外面脆卜卜，入面依然係飯既口感，味噌同飯都幾夾，令白飯無甘寡。 胡麻雞絲冷麵天氣熱想食啲凍野，材料好豐富，撈埋胡麻醬一齊食，好惹味。 蕎麥冷麵 呢個更加透心涼，簡簡單單就已經好好食。


星期五放工後和老公、老爺一起外出吃晚飯，來到銅鑼灣新開的So rich so lonely，連老爺都讚不絕口。 這家餐廳貫徹趣味的風格，無論是佈置還是餐牌名字，都玩味十足。 青檸凍的蜆 沒吃過這樣煮法的蜆，意外的非常好吃，是泰國風情的味道，很清新，很開胃、蜆也很大隻，沒有沙，超讚的。


蟹肉抹茶白咖哩米通 很有驚喜，原來咖哩和米通是十分合的，咖哩不是辛口的，是帶椰醬味的，超級好吃。 燒牛肉沙律 沙律菜新鮮，留意這個牛律是辣的，很惹味。 蜜味酸辣豬肋骨 這是我吃過數一數二好吃的豬肋骨，比一般的多肉，而且非常軟嫩。


椰椰麻麻燒牛扒 牛扒不韌，是泰國風味的牛扒。 黃咖哩軟殼蟹披薩 披薩是薄批，像餅乾，軟殼蟹炸得香脆，不錯吃。 巴斯克芝士蛋糕 芝士蛋糕口感非常軟滑，喜歡用焦糖面代表平時巴斯克芝士蛋糕的燶面，更上一層樓。


泰奶焦糖布丁 布丁Q彈，泰奶味突出，喜歡。 有請今日的特別嘉賓 這天是芒果糯米飯奶凍，芒果很甜，又能吃到芒草糯米飯，又能吃到奶凍，一舉兩得。 飲品叫了芝麻煉奶奇怪組合、牛油果蜂蜜沙冰和香蕉朱古力奶昔。


星期四下班後和老公去尖沙咀居酒屋吃晚餐。首先吃點刺身和壽司，叫了伊佐木壽司、拖羅壽司、金目鯛刺身、竹籤魚刺身，全部都很新鮮，很好吃。接著叫了一埋串燒。秋葵不會黏黏的。牛舌芯厚切，肥美爽口。燒冬菇、燒翠肉瓜、大蔥雞肉串、黑豚肉蘆筍卷、自家製免治雞肉棒雞肉很嫩滑，黑豚肉蘆筍卷口感爽脆，自家製免治雞肉棒很綿滑。


手羽先、燒雞胸軟骨、燒雞軟骨、鹽燒黑豚腩肉、美國安格斯牛小排、鹽燒白鱔喜歡軟骨類的，很有咬口，白鱔很肥美。油甘魚鮫有點像三文魚頭，魚肉軟嫩。南非活鮑魚不會硬硬的，是軟的，吃得出來的新鮮。季節野菜燒挺大一盤，口感爽脆。


白飯魚苗高菜炒飯飯炒得很乾身，粒粒分明。在居酒屋吃飯，當然要喝啤酒啦。


星期四晚上和老公到銅鑼灣新開的亀井鮨吃日本菜。亀井鮨是日本老店，開業已經超過百年，香港是它在海外開的第2間分店，而且加入了香港元素，除了使用各地空運到港的刺身食材，部分料理更使用香港的海鮮製成。由5 月1日開始，全場食品做8折優惠，所以我們趁此優惠來吃。


炸八爪魚炸得香脆，不會很油膩，八爪魚爽脆，好吃。刺身盛有油甘魚、三文魚 、間八、鯛魚薄切、魷魚海膽卷 、帆立貝、甜蝦，全部刺身都挺厚切的，而且新鮮，不會不過癮。北海丼有三文魚、帆立貝、蟹肉、蟹籽、日本海膽、甜蝦，刺身鮮甜，白飯份量夠多。


鍋燒烏冬保持著熱度，烏冬滑身，清清地挺好。


星期日和老公到中環時光逆流吃晚餐。餐廳座位不多，小小一間，卻裝潢別緻。 每個定食均配有烏冬、漬物、關東煮、溫泉蛋、芝麻醬。熱熱的烏冬很彈牙，把溫泉蛋、芝麻醬撈勻吃，更加香口和滑溜。 澳洲和牛漢堡定食 和牛漢堡很厚切，口感不會很結實，比較鬆軟，加上太陽蛋，更加滑身，好吃。


酒釀雞卷定食  雞卷滲透酒味，酒味濃厚，而且雞肉嫩滑，很讚。 日式大阪燒 裡面包著的材料有煙肉和椰菜，加了超多日式的醬料，很重口味。 經典蘋果撻 肉桂味突出，香香的蘋果加上朱古力醬，甜度爆棚。


星期六同老公去銅鑼灣Little Fresh Cafe & Bar食晚餐，之前食過旺角個間，知道佢係銅鑼灣開左分店，唔駛過海都有得食，於是去食下分店。我地叫左兩個Set Menu。前菜可以揀是日餐湯或田園沙律，我地當然各一，就可以食晒啦。


是日餐湯係法式洋蔥湯，配以法包，洋蔥已經煮到勁腍，湯清清地帶胡椒味。田園沙律幾新鮮。Today special 係紅酒燴牛尾肉，牛尾煮到非常腍，一切就開，加上creamy既薯蓉、番茄仔、菇，好吃。蟹肉忌廉汁燴意大利飯蟹肉有煎過既香口，意大利飯充滿忌廉汁，夠邪惡。


飲品叫左兩杯凍檸茶，好飲喎。


星期四約左老公一齊食lunch，食韓國菜回憶下岩岩去完濟州島既片段。附送既前菜有泡菜、薯仔、油麥菜，估唔到lunch有三款前菜甘多，都幾好食。水冷麵今日熱左好多，當然要叫返碗水冷麵黎降下溫啦。除左有煙煙韌韌既幼冷麵之外，仲有半隻蛋、牛肉片、雪梨絲、青瓜絲，味道酸酸地，食完涼左好多。


牛肉拉麵不嬲都覺得韓國拉麵好Q彈，呢碗拉麵既配料仲要好多，有嫩滑既牛肉，蔬菜份量都好多，仲有隻半熟蛋，辣辣地，好惹味。泡菜湯除左有泡菜，仲有豆腐、豬肉，有一碗白飯跟，味道酸酸地，唔會辣。紫菜包飯雖然只係用紫菜同白飯包住幾種食材，但簡單就係好食。


星期日有得免費搭叮叮，於是同老公去左跑台山食晚飯，我地揀左間冰室。我地叫左精選晚餐二人餐，可自選菜式兩碟，仲有白飯兩碗、是日燉湯/例湯、熱飲兩杯，一定夠食。我地都要是日燉湯，好夠熱，飲到尾都係熱架，加左紅棗，味道好清甜，好好飲。


啫啫雞煲出晒煙甘，雞肉唔鞋，份量幾多，送飯一流。沙嗲粉絲牛肉煲我欣賞佢用既係鮮牛肉，而唔係肥牛，加左菠蘿令牛肉嫩滑啲，仲有金菇同粉絲，好足料。白飯兩碗，菜式太好送飯，一碗唔多夠，哈哈。飲品叫左凍檸茶同熱柑桔蜜。


星期二和朋友相約一起吃午餐，去了銅鑼灣的凡高廚房。我們叫了一個精選午餐和一個健康午餐。是日頭盤是沙律加蛋批，沙律新鮮，蛋批也不錯。健康午餐的是蘋果田園沙律，名副其實夠健康。雜菜湯清清地，很健康，配上兩款健康餐包，讚。


意大利青口、魷魚海鮮汁千層麵千層麵份量很多，夾著肉醬和芝士，非常邪惡，而且千層麵不會硬硬的，好吃。烤加州爐魚柳紅橙蜂蜜汁伴意式雜菜爐魚很嫩滑，還有沙律和雜菜作配菜，很棒。是日甜品是草莓奶凍，而健康午餐的是Natvia法式焦糖燉蛋。


奶凍和燉蛋的口感都很滑，我更喜歡後者。餐飲叫了玫瑰花茶和凍檸茶。


星期日和老公去iSQUARE吃新開的泰國餐廳。 看餐廳名字都知道它主打泰式船麵，湯底天天新鮮製造，而且廚師全部都是泰國人，一定夠正宗。泰式炸蝦餅熱騰騰上碟，外皮炸得很脆，內餡很飽滿，很讚。泰式燒豬頸肉不會燒得過乾，肉質不韌。


泰式船湯河選了河粉，另外可以選金邊粉，河粉比一般的粗，湯底很濃郁，牛肉片很嫩，炸豬皮脆卜卜。泰式海南雞飯油飯帶香茅味，雞肉嫩滑。泰式街頭椰子粟米雪糕 除了有椰子雪糕，還有椰子片、粟米、花生，底層有糯米飯，多種口感，不錯。


星期六晚同老公去灣仔ULURU食晚飯，呢間之前食過，覺得相當唔錯，於是再encore多次。是日餐湯係意大利雜菜湯，清清地幾好，而且仲有塊包送。阿根廷紅蝦刺身配番茄沙沙多士紅蝦大大隻，蝦膏又多，而且新鮮，多士夠脆，相當好食。


煎帶子龍蝦汁蟹籽意大利飯帶子煎得好軟腍，意大利飯幾creamy。Uluru特色燒肉拼盤有肉眼、豬扒，雞扒、香草腸，名副其實既雜扒，食肉獸最愛，仲有沙律平衡下，當然唔少得熱辣辣既薯條啦。甜品叫左Uluru二次元立體夢幻蛋糕同嚕嚕米-森之家。


嚕嚕米-森之家賣相好精緻，完全就係蘑菇，個頂係草莓慕絲加海綿蛋糕，下層係慕絲加草莓醬，被朱古力脆皮包住。Uluru二次元立體夢幻蛋糕頂個粒草莓好得意，入面係海綿蛋糕加草莓醬，好似生日蛋糕既味。飲品叫左Mocha同Lavender Dream，兩杯都係熱飲。


牛油粟米北海道十勝豚丼採用由日本專家嚴格評級為最優質珍稀的十勝豚「かみこみ豚 」切片，軟稔美味。豚肉片燒至微微焦香後仍保留豐富肉汁，混合融化的金黃牛油及香甜的日本粟米，增添馥郁香氣，加上宮城縣產特 A 級「一見鍾情」米，令人回味無窮。


附加優惠定食選擇，包括前菜、日式湯、甜品及果茶，豐富的定食組合物超所值。「豚丼のぶたはげ BUTAHAGE」店舖主要鄰近車站或位處購物集中地，如太古和九龍灣德福廣場，十分方便。


每一口都感受到濃濃的豚骨湯底，即使是辣拉麵都同樣濃郁和惹味。而惠顧任何拉麵/丼飯，都可以加配一款小食，還包檸檬南非茶，相當抵食。這次要迷你牛肉飯和叉燒角包，還另加了燒魷魚鬚。香港一風堂分店眾多，當中不少分店鄰近主要車站或位處購物集中地，如尖沙咀、銅鑼灣、金鐘等，實在非常方便，購物之餘也可品嚐到正宗的日本美食！


星期二無帶飯，約埋老公一齊係尖沙咀食lunch。餐廳使用Qr code落單，午市套餐有好多選擇，最終揀左壽司拼叉燒湯烏冬同鰻魚飯。每枱都有抹茶粉自己沖抹茶飲。午市套餐均配有茶碗蒸同麵豉湯，茶碗蒸口感幾細滑，麵豉湯鹹度適中。


去英國旅行回來當然要吃本地東西啦，星期六晚和老公去樓上大排檔吃。餐廳裝修得很有香港特色，有大排檔風味，而且是由喜記炒蟹的前總廚主理。 招牌脆皮乳鴿 叫了一隻，外皮很脆，味道很香，肉質也不會柴，果然是招牌。


樓上小炒皇 很多材料一起炒，有韭菜花、腰果、蝦、珍珠帶子、魷魚、蝦乾、紅椒、黃椒，炒得很有鑊氣。 金沙脆魚皮 魚皮蘸上滿滿的鹹蛋黃，非常香脆，兩者也很合。XO醬肉碎芥蘭煲熱騰騰地，一直在冒煙，芥蘭沒有苦澀味。


黑蒜蝦仁炒飯炒飯味道不錯，蝦仁挺多的，充滿鑊氣。 飲品叫了凍檸茶和凍奶茶。


星期三晚上和朋去吃拉麵，選了這家霸嗎拉麵，因為是日本正宗拉麵，而且在廣島是最大的拉麵品牌。我們點了兩個不怕單一人前，再加日本柚子雪葩。 雞叉燒雞白湯拉麵 這碗是我的，雞叉燒即是雞卷，雞卷很嫩滑，拉麵是細的，叫了硬麵、少油、走葱，吃完不會很口渴，不錯。


炙燒豚肉拉麵 這碗是朋友的，我嚐了豚肉，比較肥的部位，非常軟腍，入口即化的感覺，朋友很喜歡。沙拉炸餃子 炸得很脆，裡面包的是菜和肉，沙拉醬挺多的。 唐揚炸雞 兩件都挺大塊的，炸皮不會很厚，所以肉的部分挺多的，還保有肉汁。


日本柚子雪葩 柚子味突出，不會很假，雪葩透心涼。 套餐還包了汽水呢。


星期一同朋友一齊食午餐。我地叫左2個Lunch Set，1個pizza同甜品，因為無食早餐，所以叫左好多野食。自家製餐包外脆內軟，送湯一流。是日餐湯係南瓜忌廉湯，湯入面仲有啲粟米粒，幾creamy。自家醃製洋蔥西班牙火腿田園青瓜沙律西班牙火腿幾好食，唔會過鹹又軟熟，沙律菜新鮮。


慢煮紅酒牛面肉配薯蓉牛面肉煮得夠腍，薯蓉非常綿滑，擺盤又靚，正。慢煮三黃雞卷配普羅旺斯雜菜雞卷好少食，肉質幾嫩滑，值得一試。開業期間跟餐免費送甜品，3款唔同口味，細細件既甜品。千島夏威夷薄餅批邊脆脆地，餡料充足，最緊要有菠蘿，配千島醬都好食。


法式焦糖燉蛋另外叫多個甜品，焦糖味突出，甜度十足。野飲叫左凍泡沫咖啡同洋甘菊茶。


星期六和老公去銅鑼灣豚王吃拉麵。我們點了兩碗不同的拉麵，再加溏心日本蛋、豚王餃子王和惠比壽全麥啤酒。 黑王 湯底是由墨魚汁和黑蒜油做成的，比較稠身，叉燒可以選腩肉或者肩肉，我選了肩肉，儘管比較瘦，但依然是很嫩的，另外選了椰菜和硬的幼麵。


赤王 這碗拉麵是辣的，選了葱和軟的太麵，辣得很香，湯底濃稠，腩肉的叉燒也好吃，很軟腍。 溏心日本蛋 溏心蛋是分開上的，切開來有流心，不錯。豚王餃子王  熱騰騰的，包的是菜和豬肉，充滿肉汁，很讚。 惠比壽全麥啤酒 杯子是冰的，很貼心，而且是很好入口的啤酒，真好喝。


星期五去眼科覆診前食個lunch先，自己去食burger。Burger只要揀Combo或Tasting set就會有埋薯條。因為Gelato Honey Toast好吸引我，於是揀左tasting set，以免食唔晒。


和牛漢堡Tasting set既份量幾岩女仔食，個包細左，但所有材料加埋一樣甘厚身。全部都係即叫即整、所以上枱熱辣辣，漢堡扒唔係結實個種，而且鬆軟個種，薯條係幼薯，夠脆。Gelato Honey ToastGelato揀左Rose Mulberry Cream味，無乜玫瑰味，反而莓味好出，而Toast好似食緊提子麥包既方包版。


飲品叫左Iced Coconut Black，幾大杯，加左椰子水令齋啡無甘苦澀，好飲左好多。


星期六同老公去銅鑼灣磯野水產吃lunch，lunch都要吃得好一點，吃完前往紫羅蘭山。前菜 一坐下來，侍應就會送上來，醬料是用沙甸魚和多春魚製作而成的，魚味濃郁又鹹鹹地，配上生的蔬果添鮮味。 磯野壽司盛盒 分別是赤蝦、吞拿魚、磯煮鮑魚、油甘魚、三文魚、黑松露帶子、海膽、鹽燒拖羅，賣相很吸引，味道也不錯，最喜歡帶子。


火炙左口魚迷你丼飯 左口魚燒過後更加肥美，充滿油脂。 活帆立貝浜燒 清酒的燒法比較清，而黑松露牛油則是很濃味，各有各的好。汁煮赤睦 魚質結實但也軟腍，醬汁甜甜的，挺開胃。


星期日晚和老公去銅鑼灣牛惣居酎屋吃串燒。生野菜沙律首先吃沙律墊一下胃，有椰菜、紅蘿蔔、白蘿蔔、青瓜，生的蔬菜蘸麵豉醬吃會更好吃。鹽燒蟶子皇這個是是日推介，果然沒介紹錯，蟶子非常新鮮，調味很惹味，很好吃。


牛心管、牛骨髓、雞肝第一次吃牛心管，咬起來像更煙韌的魷魚。牛骨髓則是軟綿綿的，雞肝沒有腥味，處理得很好。雞翼 燒得剛剛好，雞皮很脆，充滿肉汁，很出色。橫間肌Set 醬料分別是黑芝麻、蜜糖芥辣、wasabi、蒜香，牛肉不會很硬，四種醬料各有千秋。


牛沙瓜是牛的第四個胃，吃起來像牛腩，是腩汁的味道，又軟腍，很喜歡。燒飯糰是牛肉和明太子飯糰，燒得外面很香脆，是填肚之選。飲品叫了無花果酒和Suntory Draft。


星期六同老公去銅鑼灣滿天星食晚餐。星期六有現場live表演，另外星期四同五都會有表演，好有氣氛。粟米忌廉湯 原來忌廉係晒底部，記得要撈勻晒佢先好飲，正常發揮。美國牛肉芝士漢堡配煙肉、煎蛋、大啡菇及薯條 呢個漢堡真係好大個，夾住太陽蛋、脆既煙肉、厚身既漢堡扒，仲有大啡菇、芝士、番茄、沙律菜，薯條亦都好香脆，好滿足好正。


香煎蒙古羊架配焗茨仔及野菌燒汁羊架有兩件，無咩羊羶味，羊架夾雜啲肥膏，伴碟有唔少蔬菜同薯仔。


星期日晚上和老公去觀塘吃西餐，浪漫一番。老公選了有紅白酒任喝的套餐，我不喝酒，選了普通的套餐。西班牙鬆脆包，香蒜希臘芝士醬，油浸番茄，初榨橄欖油包外脆內軟，番茄很甜，配上芝士味濃郁的醬，好吃。爽脆青沙律配香蒜吞拿魚油醋汁沙律菜超級新鮮，很爽甜，能把沙律做得那麼好吃，真不容易。


烤甜粟米瓜湯用小杯子裝著，很有趣，粟米味很濃，完全沒有粉粉的口感，超好喝。烤法國鱸魚配甜茄香草檸檬橄欖油廚師已經把鱸魚的魚刺起掉了，魚肉嫩滑，檸檬可以有出鮮味，讚。美國1855安格斯肉眼牛扒叫了七成熟，牛味出，不會韌，蒜片非常脆，像吃薯片。


任食香辣薯條薯條用一個暖的碟子裝著，保持熱度，非常香脆，重點是可以任吃，真的很好吃。紅酒侍應看到快喝完，就會主動再斟。意大利芝士蛋糕溶岩Tiramisu很大一個，淋上奶蓋，非常幼滑，裡面也很濕潤，回味無窮。


星期日同老公去尖沙咀食晚餐。餐廳環境同裝修好別緻，又睇到維港景色，打卡一流。KABOOM Sharing Platter有單骨雞翼、雞尾酒蝦、雞肉串、枝豆、蒜蓉多士，非常豐富，全部都整得好惹味，好食。


Kaboom Special Prawns有啲似避風塘炒蝦既感覺，好香口，蝦大大隻，亦好新鮮彈牙。Tom Yum Gong Risotto with Seafood Galore and Lotus Root Chips意大利飯整成冬蔭公味都幾夾，帶子大大粒，又有蝦，炸軟殼蟹好香脆，好正。


Chargrilled Beef Strips with Roasted Vegetables and Gravy牛扒好有炭燒味，肉質唔韌，有好多蔬菜伴碟。Cocktails叫左Kaboom同I need to keep fit，前者造型好得意，甜甜地，後者係健康啲既味道。


同老公去完旅行返黎無煮飯，於是返工一齊相約食lunch。我地去左地點方便既The One，餐廳環境優美，有Lunch Menu提供，我地都揀左3 course。法式龍蝦濃湯跟一塊外脆內軟既包，龍蝦湯入口順滑，幾好飲。


炭燒八爪魚路易斯沙律難得八爪魚整到唔韌，仲好好咬，好新鮮，仲有唔同種類既沙律菜。炭燒野雞仔有半隻雞，個醬汁係微辣既BBQ醬，雞皮燒得都脆，另外有薯仔、番茄仔、蘆筍。燒安格斯西冷扒叫左五成熟，肉質唔會鞋口，亦都唔會韌，伴碟相當豐富，唔錯。


飲品叫左Mixed berry smoothie同Chocolate banana smoothie，整到幾似奶昔既口感，有雲尼拿定牛奶既香味，少少冰粒感，兩杯甜度岩岩好，好飲。


星期日同老公去尖沙咀食晚餐。呢間酒吧餐廳近來重新裝修過，幾有特色。 蒜香一口牛 牛切到細細粒，調味ok，食落唔會鞋亦唔會韌。 三味炸雞球 味道有啲似麥樂雞，不過佢係球體狀既。 白酒忌廉青口白酒味唔算出，但忌廉好多，夠蘸滿每個青口，青口唔會霉，唔會好細隻。


星期六同老公去中環星橋居酒屋食晚餐。 我地叫左五樣野食，居酒屋果然要食串燒，串燒真心正。燒日本河豚乾 因為未食過河豚乾，所以叫黎食下，連我唔鍾意食魚乾既人都覺得唔錯，完全無乾淨淨，好難咬既口感，味道甜甜地，燒得好好。


牛舌芯 牛舌非常爽口彈牙，而且保留肉汁，十分出色。 活白鱔魚皮燒到好脆，魚肉好彈牙又肥美，好好食。 辣炒牛肉烏冬 烏冬食得出係靚烏冬，牛肉微辣，加埋少少蔬菜一齊炒。松葉蟹膏蟹肉炒飯炒飯入面有好多蟹肉，一定要趁熱食，先食到濃濃蟹肉既鮮味，炒飯亦到炒到粒粒分明。


星期六和老公到尖沙咀Mokumoku Yakiton吃串燒。蒜子番茄沙律這是一道前菜，番茄新鮮，味道清新。生蠔刺身生蠔大大隻，蠔肉特別肥美，又很新鮮，超棒的。皮蛋紅薑卷豬肉片包著皮蛋紅薑，第一次吃覺得很特別，是好吃的。


鹽燒牛小排用上A5和牛橫隔肌，牛味突出，肉質軟腍，很讚。西班牙產夾心肉充滿肉汁，而且夠嫩。活白鱔魚肉彈牙無骨，鹹香味十足。免治豬肉釀冬菇這個也很特別，沒想到冬菇可以包免治豬肉，挺不錯的。芝士翠肉瓜翠肉瓜多汁，加上大量邪惡的芝士，變得更加好吃。


豬喉軟骨串口感像吃炸雞皮，很有咬口。豬頭肉串像是吃硬版的豬腩肉。燒菠蘿菠蘿很多汁，焦糖不會黏牙，甜甜的。京姬柚子x檸檬酒、中村-薩摩芋燒酎兩杯都好喝，前者甜甜的，很容易入口；後者是醇醇的酒香味。


星期三晚和老公到朗豪坊吃晚餐，這是我們一直想去吃的餐廳，今晚終於吃到了。令和怪物套餐即開日本生蠔，是我吃過數一數二最大隻的生蠔，味道也十分鮮甜肥美，配一杯香檳，很讚。水牛芝士番茄風乾雜肉盤沒想到那麼多料，很大一盤，有四種風乾雜肉，芝士也有兩種，還有小番茄、草莓等等，眼花撩亂。


烤特色雜腸盤伴薯條也是很大一盤，有三種腸，都很肥美多汁，薯條不會軟掉，還有些沙律菜，可以解膩。看到套餐買一送一，覺得很劃算，於是叫了一個。芝麻脆衣雞翼、洋蔥圈炸得夠香口。西班牙黑豚風腿、蜜瓜柚子沙律黑豚風腿鹹度剛好，蜜瓜很清甜，好吃。


南瓜湯南瓜磨到保留一些南瓜蓉，還加了點洋蔥。日本和牛味噌燒配芝士焗茄子、燒玉子、番茄本菇意大利飯，和牛油脂感很豐富，不會很韌。日本和牛威靈頓配芝士焗茄子、油封櫻桃番茄、松露薯蓉，和牛以威靈頓的方式呈現挺好吃的，軟腍的和牛配上酥皮吃很棒。


Tiramisu小小的一件甜品。餐飲叫了咖啡和凍檸茶。


星期三請左下午假，約左朋友係尖沙咀霸王川莊食lunch。呢間位於25樓，可以飽覽維港海景，好寫意。我地叫左主廚精選午餐for 2。怪味鮑魚 味道微辣，鮑魚切成一粒粒，口感彈牙，係冷盤黎既，幾開胃。 松露帶子賽螃蟹 蛋白炒到非常之滑，加左松露令味道更加香，好好食。


四川雙椒燜豬手 豬手燜得幾腍，越食就越辣，好惹味，食到滿滿既骨膠原。 重慶黑糖糍粑糍粑本身唔甜，靠黑糖帶出甜味，口感軟糯，外層又有少少脆，唔錯。 絲苗白飯2碗，食呢啲要配白飯。 八寶茶一早已準備好，自己再加熱水。


星期六同老公去觀塘食晚飯，我地叫左四樣野食，唔駛加一。 日本黑毛和牛可樂餅 可樂餅比我想像中大件，上碟超級熱辣辣，外皮炸到好脆，餡料口感軟綿綿，好好食。烤飯糰 我地叫晒明太子鮭魚同植物牛肉兩款，飯糰又係大大個，外層烤到微焦既口感，入口味道唔會好寡。


關東煮 有大根、蒟蒻、水煮蛋、年糕、炸魚片、獅子卷、鮮冬菇，熱辣辣又清清地，正。黑松露溫泉蛋忌廉稻庭鳥冬 烏冬唔係湯烏冬路線，而係新穎既西式路線，整到類似忌廉意粉甘，整體都唔會違和。


星期五同舊同事慶祝生日，我揀左同佢食星馬菜。 柚子沙律 柚子幾juicy，沙律菜爽脆得黎唔苦，味道都幾辣下。南洋班蘭咖央多士 鬆脆既多士夾住厚牛油，好驚喜牛油好滑身，口感有啲似食緊雪糕，絕對係邪惡之選。


串燒 豬、雞、牛各一串，配以沙嗲醬，夠惹味。新加坡海南雞飯 油飯偏腍，海南雞好嫩滑，啖啖肉，正。 特級北海道帶子鮮蝦喇沙麵 味道微辣，帶子好大粒又彈牙，鮮蝦都有好多隻，麵條亦好滑身又掛湯汁，唔怪之得有三個手指公。


星期日同老公去食西餐，餐廳環境好舒適。Set dinner包餐湯、餐包、主菜、甜品、餐飲。餐湯係西蘭花忌廉湯，真材實料，每啖都飲到西蘭花蓉，好健康。餐包係蒜蓉包，焗得非常之脆。芝士菠菜龍蝦蟹肉意粉卷 意粉卷上有炸龍蝦肉，整到好似天婦羅甘，好香脆。


意粉卷包住既餡料夠飽滿，真心好食。烤焗香草保雲蘇紐西蘭西冷羊扒 羊扒叫左七成熟，完全無羶味，肉質軟腍，佢有個酸酸地啫喱狀既醬同羊扒好夾。芝士蛋糕 芝士味濃，蛋糕質地好軟滑，好易切，好好味。餐飲叫左英式奶茶同洋甘菊茶，滿足既一餐。


星期六和老公去中環食個早dinner，吃完去看陳奕迅演唱會。 Tom Yum Bouillabaisse with Crispy Rice冬蔭公湯用另一個壺裝著，入口很順，辣度適中，而且沒有我討厭會喝到的香料、碗底除了有青口、蜆，最特別是有米通，和冬蔭公意外的合，每一口都有脆脆的口感，很讚。


Red Prawn Sashimi with Thai Sauce紅蝦刺身很大隻，入口很creamy，回味無窮。 Hokkaido Scallop with Salmon Roe and Uni 帶子、海膽、三文魚籽的組合只要新鮮就沒得輸。


Thai Lettuce Wrap in Taco Style 將平時的生菜包豬肉再多包一層卷餅皮，多了層口感，很好吃，還有乾冰的效果。Gado Gado Grilled Chicken with Rice Ball 雞腿排很大，啖啖肉，鎖住肉汁又很嫩，調味也很棒，另外還有一碗炸的飯，很特別。


Grilled Wild Octopus  八爪魚烤得剛好，不會很難咬。 Coconut Mascarpone Parfait with Mango Jam吃起來像雪葩，椰奶味重，芒果醬像芒果乾的味道。


Pecan Tart With Lime Sherbet端上來熱騰騰的，是胡桃派，旁邊的檸檬沙冰令人驚艷，酸酸的，讓人一口接一口。


星期六2022年最後一日，我同老公揀左去旺角食最後一餐。 首先送上忌廉薯仔蜆肉湯，幾好飲。刺身拼盤有三文魚、油甘魚、吞拿魚、帶子、北寄貝、八爪魚、甜蝦，帶子最好食，其他都可以。炸南瓜餅 南瓜餡好飽滿，味道清甜，質感幼滑，外皮炸得好香脆，超好食。


雞腎串 細細粒，幾有咬口。 燒原隻魷魚 魷魚幾彈牙，唔係個啲膠到咬唔到個種。咖哩吉列和牛蛋包飯 吉列和牛整得好食，有牛味而且嫩滑，熟度岩岩好，蛋包飯大碟，飽肚之選。卡邦尼烏冬 醬汁非常濃稠，每條烏冬都蘸滿忌廉汁。


星期五lunch同老公去灣仔一間新開既coffee shop食飯。Classic Carbonara意式卡邦尼意粉同一般既卡邦尼意粉好唔同，似係肉醬意粉，煙肉非常脆口，而且入口即化，意粉亦都好滑身。Sunset Egg Benedict第一次食紅菜頭班尼迪克蛋呢種配搭，無違和感，蛋做到流心效果，紅菜頭整成蓉，整到粉紅色甘，打卡一流。


Earl Grey Scone with clotted cream and jam伯爵茶味好出，scone質感鬆軟，clotted cream好難得非常幼滑，加上士多啤梨果醬，好食呀。Banana Bread無香蕉果種香精味，係真實香蕉既味，加左少少nuts，唔錯。


Brazil Mocae 62% Dark Chocolate飲得出係高級朱古力，味道香濃。


星期三同老公去銅鑼灣新開既昼月食飯。我地叫左兩個昼便當，再加三款食物同甜品。昼月雞肉玉子丼每個便當都附有味噌湯。便當由生雞蛋、玉子燒、雞肉餅、白飯組成。生雞蛋同醬油加到白飯到撈埋食，雞肉餅好有咬口又厚身，而玉子燒就甜甜地。


日式昼月串燒飯串燒有甜薯、雞串、翠肉瓜、西班牙豬腩、雞翼，味道唔錯，燒得岩岩好，另外白飯可以揀轉烏冬，仲附有牛蒡。刺身三點刺身新鮮，有蝦、三文魚、帆立貝，追加既份量都唔會太少。吉列生蠔都係細細件，有兩件，一人一件。


照燒雞扒細細件，醬汁濃稠，雞扒亦唔鞋。 可麗露外脆內軟，又唔會好甜。


今日提供既係日本生蠔，即場開殼，所以相當新鮮，隻隻都好大隻。蝦同螺絕不遜色，都好鮮甜。Encore左一次，好滿足。主菜揀左美國西冷牛扒同紐西蘭羊架，都係五成熟。美國西冷牛扒肉質軟腍，仲有薯菜伴碟。羊架帶少少羶味，都夠腍。


星期日係旺角交收完，就去食晚餐。 一入門口就見到琳琅滿目既蛋糕，款款都好精緻，好吸引。 我地兩個人叫左兩個飯同一個甜品。純素大蘑菇燴飯 看似平平無奇，點知好有驚喜。燴飯充滿牛奶忌廉既味道，每啖都可以食到菇，而且熱辣辣，非常出色。


車打肉醬煎蛋飯 篤穿蛋黃撈勻食，另外加左肉醬同芝士係飯到，調味幾惹味，呢個都好食，估唔到呢間既主食無比甜品比下去。 培茶麻糬蛋糕 幾經艱難，我終於揀左培茶麻糬蛋糕。切開有幾個層次，甜度適中，口感豐富，無令人失望。


星期六晚上和老公去吃特別的南美菜。傳統秘魯檸檬漬魚生魚生不是蘸醬油吃的，而是配好像泰式生蝦的那種醬汁，但以酸為主調，非常開胃。 特色南美烤肉飯材料很豐富，除了有雞肉、牛肉，還有牛油果、豆、烤香蕉、紅椒、太陽蛋、飯。


飯食得出來下了鹽巴調味，豆的調味則很有印度風味，配青番茄醬，整個搭配都很新奇。雙色辣肉腸手工披薩雖然是經常吃到的pizza，但弄得很好吃，下了超多芝士，辣肉腸又不會過鹹，批底薄，批邊脆，吃得非常過癮。


粟米芝士蛋糕配日本雪糕新地芝士蛋糕屬於偏實那種，裡面有粒粒粟米，很新穎又不會很衝突。雪糕有牛奶味雪糕和藍莓雪葩兩種味道，而且挺大杯的。飲品叫左了凍班蘭味泡沫咖啡同和熱朱古力，我比較喜歡前者。


星期六夜晚同老公食西班牙菜。Welcome drink飲到橙同菠蘿味，仲有少少酒味，幾清新。西班牙豬, 牛迷你漢堡包兩個漢堡真係好迷你，左邊係牛肉，右邊係豬肉。夾住既材料好特別，有炸豬皮，另外仲有番茄同生菜。


雖然好迷你，但舊肉都算厚。馬薩拉炸雞髀仔炸得好香脆，而且雞肉好嫩滑，充滿肉汁，好好食。BB魷魚, 墨魚, 大蜆墨汁燴飯海鮮幾新鮮，魷魚彈牙，大蜆無沙，燴飯濕得黎做到粒粒分明，食落又煙韌，入面仲有煙肉、紅椒、洋蔥。


西班牙油炸鬼波, 朱古力雪糕平時churros係長條形狀，呢間整成波波，肉桂味突出，口感軟糯，入面仲有啲朱古力醬，朱古力雪糕都好濃滑。


揚州大煮干絲 干絲原來係豆干切成絲，幾特別，而且擺盤好有排場，可以打卡。 蒜頭白菜仔 本身唔鍾意食白菜仔既我都覺得唔錯，無澀味，夠味又帶鮮味。 桂花小丸子 小丸子煙韌得黎腍腍地，甜甜地，作為飯後甜品幾好。


星期日夜晚同老公去左屋企附近新開既餐廳食晚飯。法式龍蝦沙律多士 每一啖都係滿滿既龍蝦沙律，多士非常酥脆，同龍蝦沙律係perfect match，推薦。軟殼蟹墨西哥夾餅軟殼蟹幾脆身，咬落去唔會成口油淋淋，而墨西哥夾餅要自己夾住啲配料食，口感幾煙韌。


扇貝·明太子意大利麵醬汁呈現粉紅色，好少女，食落十分creamy，扇貝好嫩滑彈牙，仲有魷魚添，好食。香蒜和牛粒炒飯和牛粒唔會韌唔會鞋，炒飯用左泡菜、菇粒、蒜片黎炒，都幾惹味，份量夠飽肚。


星期日夜晚同老公去太子一間酒吧食飯。我地係甘叫Tapas，另外剩係叫左pizza一個main食。Nachos 坐底會呈上一碟Nachos ，配自家製既醬，重點係可以無限refill，食到夠。香煎和牛舌配番茄莎莎牛舌煎得夠香又爽脆，清新既番茄莎莎中和左牛舌既肥美，好正。


燒烤醬雞肉芝士薄脆 雞肉配燒烤醬十分惹味，而且薄脆好香脆，一齊食非常夾，好好食。西班牙炒辣肉腸辣肉腸份量頗多，鹹香感十足，好岩做下酒菜。煙三文魚忌廉芝士波煙三文魚包住忌廉芝士，忌廉芝士好軟滑，呢個好飽肚。


墨西哥傳統牛肉餡餅餡料係芝士咖哩牛肉，食落好有印度或巴基斯坦個種風味，幾好食架。蘑菇帕爾瑪火腿自家手打薄餅Pizza 9吋，批邊係薄脆邊，係餅乾既口感，我加埋西班牙炒辣肉腸一齊食，增添味道。


星期日同老公去中環食晚餐。蘇格蘭蛋之前係香港曾經食過一次蘇格蘭蛋，覺得好好食，難得見到餐廳有得食，即刻叫左個黎食。無令我失望，蛋做到流心效果，外面包住肉碎，炸到好脆，而且調味非常惹味，好好食。招牌香草焗雞配有燒粟米，粟米好甜好味。


焗雞焗到岩岩好，保持到肉汁，好juicy，肉質又嫩滑，好正。卡邦尼意粉煙肉好夠份量，有隻流心蛋，非常creamy，係好食既卡邦尼意粉。檸檬伯爵茶配雲呢拿雪糕班戟叫左呢隻味，特別啲。班戟比較厚實，似蛋糕口感，伯爵茶加左檸檬幾夾，唔膩，雲呢拿雪糕又香滑，好滿足。


星期日同老公食日式串揚，香港比較少有，我搵到呢間岳川串揚，當日去食晚飯。首先叫左三款冷盤。日式辣酒煮東風螺螺肉幾彈牙，味道辣辣地，好惹味。日式磯煮鮑魚伴蘿蔔鮑魚同蘿蔔一齊食都係第一次，蘿蔔夠腍同埋好入味，鮑魚都好彈牙。


酒盜芝士即係將cream cheese切成細細粒，送酒一流。串揚叫左三款。紐西蘭牛柳牛柳好腍，即使炸左都有牛味，靚牛。鹿兒島黑豚肉五花黑豚肉唔會鞋唔韌，都好好食。秘製年糕食落煙煙韌韌，唔會黏牙。再叫左四款燒物。


豚肉車厘茄車厘茄爆汁，正。燒白鰻幾肥美，調味唔錯。鹽燒紐西蘭頂級羊架無羊羶味，而且肉質軟腍。燒日本蠔蠔好大隻，鮮甜多汁。主食叫左兩款。和風冷烏冬烏冬唔會一夾就斷，用上日本烏冬。櫻花蝦湯蕎麥麵天氣開始凍，食返碗熱既蕎麥麵，好舒服。


星期六下午肚餓，同老公去食下午茶，需要食啲甜野補充能量。我知道呢間既窩夫好出色，所以必食窩夫，另外再叫左磅蛋糕同咖啡。Black Tea Apple Crumble Waffle with Ice Cream窩夫賣相精緻，窩夫外面好脆，配以好多crumble碎碎同一球雲尼拿雪糕，雪糕好軟滑，好味。


Tieguanyin Crumble Pound Cake第一次食鐵觀音味既磅蛋糕，淡淡既鐵觀音味，蛋糕幾鬆散，唔會甜膩。Honey Cold Brew Soda好少飲甘新穎既咖啡，冷萃咖啡中加左蜜糖，苦中帶甜，幾特別。


星期六同老公行完孫中山紀念館，行去上環食晚飯，再搭免費叮叮返屋企。我地叫左黑松露帶子蘑菇忌廉意大利麵、荷香蒜蓉海鮮蒸珍珠米同兩杯飲品。黑松露帶子蘑菇忌廉意大利麵一上枱望到就已經知道好creamy，每條意大利麵都掛滿忌廉汁，而且充滿濃濃既黑松露味，帶子亦都彈牙，好好食。


荷香蒜蓉海鮮蒸珍珠米呢間餐廳除左有西式菜式，仲有中式菜式，乜都有。海鮮有帶子、蝦球、珊瑚蚌，全部都整得幾好食，珍珠米淋左唔少醬油，充滿鹹香味，同樣好食。瑪琪朵特濃咖啡細細一杯，咖啡苦中帶酸，飲完好醒神。


特濃生椰拿鐵應該係落左椰漿，所以椰子味好出，另外有椰子片，一啖椰子片香甜又脆既椰子片，一啖咖啡，中和左咖啡既苦澀味。


星期日和老公去銅鑼灣吃晚餐，這家我們曾在某一年的倒數日吃過，今天再去吃一次。原來經Sevenrooms book位，可以有7折，那很划算呢。燒美國安格斯肉眼扒配黑松露薯蓉這塊是我近期吃過最好吃的牛扒，好感動。


牛扒燒得很香，很有牛味，而且肉質一點都唔不會韌，還有很多肉汁，很讚。廣島蠔芝士煙肉蘑菇薯仔批看起來平平無奇，卻帶來驚喜。表層是芝士，夾著新鮮的廣島蠔、薯仔片、鴻喜菇、洋蔥，絕對邪惡。78%朱古力心太軟心太軟一切立刻爆漿，濃濃的朱古力苦甜苦甜的，配一球曲奇味雪糕，人生一大樂事。


星期六同老公係銅鑼灣攞完驗身報告，夜晚係返銅鑼灣食飯。慢煮香草雞胸牛油果雜菜沙律伴熱情果油醋汁雞胸肉質唔會柴，牛油果同雜菜沙律一樣新鮮，熱情果油醋汁酸酸地，食完開左個胃。手撕法國油封鴨腿肉牛肝菌意大利飯鴨腿肉嫩滑，意大利飯軟硬適中，牛肝菌汁同意大利飯好夾，好食。


地中海燴海鮮有虎蝦、藍青口、大蜆、八爪魚、海魚，海鮮唔會霉，都幾新鮮，而且數量都足夠，調味都唔錯。金莎朱古力咖啡咖啡味比較出，甜度適中，好似飲緊mocha甘。芝麻豆腐沙冰好似食緊芝麻豆腐花甘，又唔太甜，冰粒好幼滑。


星期六約左朋友黎西營盤既coffee shop一齊食個brunch，chill下。All Day Breakfast 有黑松露炒蛋、薯餅、炒菇、脆皮腸、煙肉、番茄、茄汁焗豆、麵包，非常豐富。黑松露炒蛋嫩滑，薯餅夠脆，麵包係多穀物個種，食完好滿足，而且唔駛一百就食到甘多野，抵。


三文魚子明太子扁意粉意粉加左明太子令味道變得惹味，加上忌廉汁同芝士粉，每一啖都好creamy，唔錯。自家製巴斯克芝士蛋糕芝士味濃郁，口感軟滑，面頭焗燶個層都唔會苦，好食。Hot Latte & Hot Matcha Latte 兩杯拉花都好得意，好似好難整甘，味道都唔差。


星期二下班後和老公去上環吃一頓浪漫西餐。環境很好，服服優質。餐前麵包吃得出來是黑糖包和黑芝麻包，兩種都很鬆軟，我更喜歡前者這種甜甜的包。香煎鵝肝伴砵酒燴梨鵝肝肥美可口，砵酒燴梨甜甜的，配上草莓，整個擺盤令我以為這道菜是甜品。


香煎北海道帶子藜麥沙律伴柚子橙香醋汁帶子軟嫩且彈牙，煎得很香，柚子和橙又甜又多汁，沙律也很新鮮爽脆，而且很大一盤。虎蝦海鮮濃湯味道非常濃郁，虎蝦很好吃，還有青口和帶子。慢煮美國頂級牛柳裙邊配青草醬牛柳外脆內軟，充滿牛味，除了有蔬菜之外，還有Dutch baby pancake，很特別。


柚子蜜燒春雞這是新菜色，雞皮很薄，甜甜地，雞肉燒得剛剛好，不會很柴。甜酒和玫瑰花茶都是甜甜地。


之前試過walk in full左，星期六晚同老公再去多一次，今次得左啦。烤法國原條野生多佛龍脷魚皇 平時食龍脷柳就多，今晚第一次見龍脷魚既真身，原來甘大條，屬於薄身既，但魚肉係嫩滑既，魚肉同魚骨一下子就分拆到，配有烤時令蔬菜、法國新薯、檸檬牛油汁，好味好香。


暴龍薄餅 12吋分到八件，有三款辣肉腸甘多，非常足料，有少少中東風味，批邊算係屬於薄脆個種，好惹味。 經典卡邦尼意大利粉 同平時食開既唔同，佢既醬汁好稠身，應該係正宗既卡邦尼意粉既做法，幾特別。


星期三晚同老公黎呢間花花餐廳食飯，係甘靚既環境底下食飯，心情都好啲。燒美國安格斯牛腹肉‧薯條‧沙律 我見到餐牌寫住無限添加薯條，即刻心心眼，梗係叫個牛扒黎食啦。牛腹肉有牛味，唔會好韌，五成熟鎖住肉汁。


薯條非常之脆，就算擺耐左都無損佢既脆度，好犀利，我地refill左一次，都係滿滿一兜。西京燒三文魚三文魚燒得岩岩好，肉質好嫩滑，亦有大量沙律菜伴碟，好味。焦糖麵包布甸上碟係熱架，布甸包住濕潤既麵包，面頭有一層焦糖，配以朱古力雪糕，作為飯後甜品唔錯。


星期日同老公去完橋咀島，夜晚去左WM酒店既餐廳醫肚。 Cajun Prawn Aioli Chips 奇尊粉蝦&香蒜蛋黃醬薯條熱辣辣上碟，薯條即炸好香脆，三隻蝦既調味好食，薯條蘸香蒜蛋黃醬都幾夾喎，正。


Waffle Benedicts 呢個班尼迪蛋有別於平時個種，佢都有流心蛋同荷蘭醬，但多左煙肉、牛油果、沙律菜，而且用好脆既窩夫取代muffin，有新意。Tom Yum Gong Risotto 冬蔭公意大利飯直情好似用晒冬蔭公湯既材料去整大利飯甘，硬身既飯入面有冬蔭公啲香料，仲有蝦、魷魚 、菇，超級冬蔭公。


Honeycomb Butter Pancake 好耐無食過梳乎厘班㦸啦，空氣感得黎又唔會得啖風，蘸楓糖醬食最好味，忌廉打得好輕盈幼滑，仲有唔同既水果，睇得又食得。


薑蔥手撕雞飯真係爆多蔥同薑蓉，無骨既手撕雞同所有配料撈勻食最正。芋泥肉鬆蛋餅賣相吸引，芋泥綿滑帶甜，同肉鬆幾夾，蛋餅幾脆口。拉絲芝士火腿蛋餅芝士好大舊，真係拉到絲，呢個組合無得輸。台北夜市小食拼盤有鹽酥雞、台灣腸、花枝丸，鹽酥雞惹味，台灣腸好食，花枝丸彈牙。


飲品叫左中size既古早奶茶同雙檸冬瓜茶。


星期四請假同老公去行屯門海濱花園，夜晚去返近屯門站附近搵野食。我地好耐無食過港式鐵板扒，見到金鳳大餐廳就二話不說入左去。我地七點前到都座無虛席，好彩都仲有位。我地叫左個美國牛小排餐同每月特選晚餐。餐湯叫左一紅一白，配牛油餐包。


羅宋湯同忌廉湯夠大碗，餐包好大個，而且夠鬆軟，可以蘸湯一齊食。每月特選晚餐包頭盤，即係蟹籽胡麻醬沙律菜，食材幾新鮮爽脆，唔錯。美國牛小排叫左五成熟，跟鐵板上，配黑椒汁，好耐無食過咋咋聲既鐵板扒啦。除左有份量好多既牛小排之外，仲有薯格、粟米粒、翠肉瓜。


蜜味燒春雞拼西冷牛扒，配蒜蓉汁，都係叫左五成熟。西冷意想唔到甘大塊，燒春雞半隻都唔細，大食怪一定好歡喜。每月特選晚餐仲有精美甜品，係雲尼拿雪米糍。餐飲叫左凍檸茶。


星期日同老公去尖沙咀樓上酒吧食晚餐。Friday Bar & Restaurant有得唱K，成晚播住啲流行歌曲好開心，仲有燒烤間，環境幾舒適，好岩包場同成班朋友一齊黎玩。炸薯條新鮮即刻炸起上碟，所以好夠脆，亦都好夠熱，好好食。


泰式豬頸肉豬頸肉非常爽脆，好有口感，相當出色。雞腿肉&雞心各自有三串，配沙嗲汁幾好。麻辣雞腎真係幾辣架，但相當惹味。碳燒羊架配黑椒汁，三隻羊架都好厚身，食到好多肉既部分，滿足。番茄肉醬意粉雖然肉醬唔算多，但味道搭救，唔錯。


星期六晚同老公去跑馬地新開既Le Grande Bleu食浪漫西餐。我地叫左Signature Set，有六道菜，再叫左汽水。羊肚菌忌廉蘑菇湯 蘑菇湯好濃稠，飲到一粒粒既口感，好飲。手工黑松露帶子酥 酥皮包住黑松露同帶子，酥皮好鬆化，帶子彈牙。


慢煮鮮鮑魚 鮑魚軟腍得黎又煙韌，伴鮑魚肝汁一齊食更濃味。白花膠 花膠腍到唔駛用刀都分開到，一定要伴法式藜麥白汁食，同花膠好夾。新派意大利飯有魚籽醬、燒汁鮑魚、三文魚籽三款，要順次序左至右食，分別用上忌廉汁、鮑魚汁、自家製白汁，亦採用正宗既意大利飯，比較硬身有咬口。


手工鵝肝雪糕 一入口好滑身，跟住鵝肝味就會出現，最後留有餘韻，好特別。 汽水叫左Zero同雪碧。


星期日同老公出尖沙咀食餐好既。餐廳格局好有日或既感覺。池魚碎切我地第一次食，將池魚刺身撈埋薑蔥一齊食，我老公鍾意食薑蔥，覺得好正。雜錦壽司有吞拿魚腩、油甘魚、三文魚、鯛魚、帶子、池魚、海膽、三文魚籽、青瓜卷，壽司已加芥末係入面，魚生無雪味，吞拿魚腩最好食。


雜錦天婦羅有3隻大蝦、紫薯、冬菇、魚、茄子，炸皮卜卜脆，炸得好香口。日式炸雞雞應該用左薑同黑椒去醃，好濃味，而且即炸既好夠熱。吉列黑豚肉炸粉薄薄地又夠脆，黑豚肉都夠厚，幾多肉汁。鹽燒小鯛魚肉嫩滑，無乜魚刺，好食。


牛肉網燒牛肉唔鞋唔韌，好軟腍，個汁同牛肉好夾，好出色。燒白鱔白鱔肉質結實，燒得岩岩好。帶子牛油燒同鴻喜菇一齊燒，帶子好新鮮，食到有酒味。


星期日同老公一齊去cafe食lunch。 我地叫左四樣野食，醫飽個肚。Truffle Egg Toast 賣相好吸引，炒蛋加左好多黑松露，黑松露味好出，炒蛋亦都好嫩滑，麵包用上sourdough，仲有大量既沙律菜。


Mushroom Pasta with Garlic 以橄欖油炒意粉，最簡單既方法最好食，菇既份量都唔少。 Lobster Croissant 牛角包夾住牛油果蓉同蟹肉，亦有大量沙律菜，整體幾新鮮。Souffle Omelette with Ice-cream好有心思寫上Happy Sunday，梳乎厘奄列蛋香味非常濃郁，入面好軟熟，雪糕揀左朱古力味，估唔到有兩球甘多。


星期六帶老公去我以前食過lunch既餐廳食晚飯。環境幾型格，整飲品區俾人一種好professional既感覺。呢間係coffee shop，咖啡好有名，但係我地驚夜晚飲咖啡會瞓唔著，所以無叫到，最後叫左兩個Main course就夠。


Crab & Burrata Cheese Pizza蟹肉芝士薄餅既餡料好特別，從來冇食過加左蟹肉、三文魚籽、芝士、蘆筍、車厘茄等等既配搭，高級既食材令到個pizza都貴氣左，而且配料都好match，而pizza係薄脆批個種，接近餅乾個類。


Siu Wan Rice銷魂飯用上日本蘭王蛋，蛋黃好深色又濃味，叉燒唔係港式蜜汁叉燒個種，而係鹹既，個醬汁甜甜地，加埋流心蛋撈埋食，扒多幾碗飯都仲得。


有朋友介紹說這間西班牙餐廳好吃，於是星期六約了朋友去吃。Pastas Bravas 炸千層薯角將一片片的薯仔組成一塊去炸，入口很有層次感，兩種醬都不錯，我更喜歡紅色那種，辣辣地比較惹味。 Gamble al Ajillo  西班牙蒜油蝦配以幾片薄脆片，淋了些橄欖油，蒜油蝦吃得出挺新鮮，肉質彈牙，好吃。


Fideua De Pescado 第一次吃精選魚塊西班牙短麵，魚塊是三文魚，麵剪成一條條短的，整體有吃豉油皇炒麵的感覺，挺特別。Churros 西班牙油炸鬼外脆內軟，有一球綿滑且好吃的雲尼拿雪糕，油炸鬼蘸滿肉桂粉，蘸朱古力醬吃更讚。


飲品叫了西瓜汁和Maeloc Apple Cider, Spain，西瓜汁真材實料又夠甜，Apple Cider比起平時喝的，啤酒味更突出。


星期日同老公黎旺角食晚餐，呢間我地曾經有一年平安夜黎食過，覺得唔錯，決定再食多次。燒西班牙脆皮乳豬南瓜意大利飯 見好多人都會叫脆皮乳豬食，好彩我地都有叫，真心好食。乳豬皮卜卜脆，擺耐左都依然保持脆度，意大利飯軟硬適中，充滿甜甜既南瓜味，必叫。


炭烤美國黑安格斯西冷扒 叫左五成熟，有10oz，西冷扒質素唔錯，有牛味，而且唔韌。 法式忌廉芝士焗薯 叫牛扒會跟一個配菜，我地揀左法式忌廉芝士焗薯，一片片薯仔鋪住芝士一齊去焗，好味。


星期三請左假，同老公一齊懶懶閒係cafe食個brunch，之後一齊免費去香港故宮博物院。Cafe裝潢行型格路線，落單要去counter落order，所以唔收加一，仲有個自助斟水區同餐具區。 餐牌有唔少選擇，我地第一餐唔想食得太飽，於是剩係叫左兩樣野食。


玉子燒早餐有日本蛋製玉子燒、南瓜薯餅、沙律菜、車厘茄、雜菌、香草豬肉腸、酸種麵包配日本柚子醋，非常豐富。南瓜薯餅同玉子燒最好味，其它都唔錯，南瓜薯餅甜甜地又夠酥脆，玉子燒軟綿綿，整份食晒都好飽。雞胸·羅勒醬·長通粉 雞胸整得一啲都唔鞋，肉質唔係柴，而且夠鹹香味，長通粉軟硬適中，羅勒醬佈滿所有長通粉，好食又飽肚。


星期二同老公去K11食晚餐。Awesomeism CAVE係Awesomeism既一個餐飲品牌，係K11比較隱蔽既位置，裝潢好型格。花生醬鹹蛋黃單骨雞翼 單骨雞翼食用好方便，炸到好香脆，鹹蛋黃味幾出，超級惹味。


酸梅BBQ醬單骨雞翼 味道酸酸甜甜，好開胃，同樣好食。 冬蔭公奶油大蝦意大利粉 估唔到真係超級冬蔭公，完全融入晒意粉到，辣到嘴咀發麻，好刺激。自家製英式鬆餅配果醬及奶油忌廉 水準拍得住五星級酒店出品既scone，上碟係熱架，scone最忌係凍晒食。


口感鬆化，牛油味重，回味無窮。飲品叫左元宇宙同皮皮。 元宇宙比較清新，似蜜瓜梳打。 皮皮椰味出，亦有菠蘿味，係沙冰黎既。


星期日晚同老公去銅鑼灣再一次食Sleepless，食物水準依然保持到。Avocado & Salmon Salad一整個牛油果切成片，煙三文魚肥美，沙律菜淋上胡麻醬，唔錯。Crispy Potato Wrapped Shrimp薯絲圍上蝦一齊去炸，炸得好香脆，連蝦尾都食得，好出色。


Red Shrimp Fettuccine Alla Vodka三隻蝦大大隻，闊條麵掛晒意粉汁，幾好食，Smoked Salmon & Crab Meat Risotto 意大利飯軟硬適中，忌廉汁好濃郁，啖啖都非常creamy，好好食。


Apple Tarte Tatin焦糖蘋果反烤撻需要時間烤焗，但值得等候，賣相吸引之餘，味道都相當美味，撻皮脆身，蘋果粒粒帶肉桂味，加上棉花糖同莓類作配襯，回味無窮。飲品叫左Pinky Sparkle同Matcha Chocolate Affogato，兩杯都好特別。


Pinky Sparkle成份有Grapefruit juice, Lime, juice, Sparkling Water, Espresso，味道好複雜，酸中有咖啡味。Matcha Chocolate Affogato玩得又睇得。


星期六同老公去太子賞島咖啡屋食晚飯。 Cafe有自助飲水機，可以自由斟水，而且唔駛加一，服務態度又好。 我地total叫左四樣野食，四樣都好食，cafe都做到有水準既餐點。西班牙凍湯大蝦蕎麥麵呢個我地從來都冇食過，覺得好特別就叫左黎食。


平時蕎麥麵都係日式做法，配西班牙凍湯食真係第一次，結果竟然都幾夾，無違和感，味道帶番茄同微辣，麵條又滑溜，夏天食一流，解暑。 蒜油花椒蜆肉意大利麵 蜆肉好惹味，意大利麵帶辣，成碟好好食，大讚。 孜然烤羊架 配自家製薯蓉、咖啡菇、沙律菜，羊架有兩件，無羶味，而且肉質軟腍，唔錯。


賞島招牌芝士蛋糕 果然係招牌，芝士味濃，口感好軟滑，入口軟綿綿，係好食既芝士蛋糕，作為飯後甜品好滿足。


星期五同朋友一齊食個高級lunch，話晒Happy Friday。我地揀左4-courses lunch食，好滿足。麵包籃有兩款麵包，一種係用日本小麥粉整既，另外一種係雜穀酸種麵包，麵包皮好脆，兩款牛油都係自家製。


玉子燒蛋糕配十勝紅豆+網紋蜜瓜, 無花果, 火龍果+柚子啫喱，每樣都好適合做飯後甜品。


香煎比目魚配普羅旺斯燉菜比目魚肉質幾嫩滑，鋪住好多唔同種類既蔬菜。阿根廷草飼肉眼扒肉眼medium rare，唔會好韌，肥瘦平均，薯條夠酥脆，好食。飲品叫左Yum Yum Yuzu Lager同凍檸茶。


Yum Yum Yuzu Lager係手工啤，有淡淡既柚子味，好易入口。


星期六晚同老公去銅鑼灣Green Waffle Diner食晚飯。餐廳用料新鮮同自製，可以放心食用，Pancake有無麵粉既種類，仲有低卡路里餐單同生酮飲食提供，好多元化。睇完餐牌後，我地覺得Set dinner性價比最高，所以叫左兩個。


是日餐湯係椰菜花湯，好似飲緊忌廉湯甘，幾好飲。 精選沙律新鮮，種類又多。伴碟揀左炸薯粒同有皮薯條。 兩個都係勁熱辣辣，甘先好食。紅酒燴豬仔脾意大利飯 豬仔脾肉質軟腍，好容易撕開，意大利飯軟硬適中，用上洋蔥粒、鴻喜菇，仲有番茄仔，好足料。


原隻燒春雞配薯蓉及燒汁 上碟有嚇親，比我想像中大隻好多，唔驚唔夠食，薯蓉有啲薯仔粒，唔係全部都係蓉，有啲口感幾好。 士多啤梨大黃醬窩夫配自選雪糕 雪糕可以揀朱古力同雲尼拿味，梗係各一啦，窩夫脆到好似食緊餅乾甘。


餐飲叫左熱咖啡同熱檸茶。


星期五約左朋友係尖沙咀食lunch。呢間酒吧格調好young，有小清新既感覺，女仔會鍾意呢到。餐廳有提供午市套餐，我地叫左一個前菜同兩個主菜。秘制松露醬炸雞翼槌有炸雞翼槌同炸雞翼兩款，雞皮炸得都夠脆，唔係腍晒或者硬晒個種，而精粹在於松露醬，松露味突出，醬又夠滑，兩者配埋食好好。


龍蝦蟹肉意粉成碟意粉充滿一絲絲既蟹肉，一啲都唔吝嗇，所以每啖都食得好滿足。泰式冬蔭蟹肉意粉冬蔭功味好濃郁，辣辣地，有一陣檸檬味，食起上黎屬於清爽既辣感。野飲叫左凍美式咖啡同冰茶，兩杯都係無糖，夠晒健康。


星期一和老公去了家裡對面的餐廳吃晚餐。蒲燒鰻魚飯 這個是晚市定食，逢星期一至四附送沙律和味噌湯。蒲燒鰻魚汁有甜度，鰻魚比較薄身但大塊，配有一碗白飯。 幸圓海鮮丼 刺身有12款那麼多，沒有一款是會中伏的，都沒有雪藏味，下面的白飯加了飯素，令白飯變得更好吃。


幸圓·宇治金時刨冰 完全是四個人的份量，刨冰上有奶蓋、紅豆、蕨餅，裡面則有綠色和白色的小丸子、抹茶忌廉，底下還有牛奶冰，另有抹茶醬給你倒在冰上，欣賞刨冰入口即化，非常綿密，很讚。 朱古力Oreo牛角包窩夫 配以一球朱古力很濃的雪糕，牛角包窩夫烤得香酥，好吃。


Bleu Bliss 是Signature drink，味道似波子汽水，但走冰沙路線，還有一球奶味很重得忌廉。


星期日夜晚同老公去食西餐。Set Dinner包前菜、餐湯、主菜、甜品同飲品。煎鴨肝配青蘋果黑醋汁 鴨肝煎得岩岩好，口感軟綿綿，而且好肥美，充滿油脂感，配脆多士就岩晒。龍蝦湯味道濃郁，有隻蝦仁係湯到，熱辣辣幾好飲。


香煎羊架配牛油薯蓉羊架有三隻，唔係細羊架個種，肉佔幾大部分，唔算有羶味，肉質軟嫩，好食。 封門牛柳配野菌燒汁 牛柳食得出係靚牛，肉質軟腍，熟度岩岩好，伴菜都係有綿滑既薯蓉、紅蘿蔔同蘆筍。Casa di Luna 提拉米蘇 Tiramisu入口即溶，係近期食過最好食既tiramisu，好正。


餐飲叫左凍檸茶同熱咖啡。


星期六朝早同老公做完身體檢查之後，一齊免費搭叮叮去上環食lunch。一坐低就會送上兩個細細件既貝殼蛋糕。傳統英式早餐有炒蛋、薯餅、煙三文魚、煙肉、漢豬柳堡扒、司華力腸、沙律、Dutch baby pancake，非常豐富又好食。


炒蛋嫩滑，薯餅夠脆，個包原來係脆既，食完好滿足。法式烤鴨胸配薯蓉配菜可以揀薯蓉、薯條或沙律菜，都可以任食，薯蓉綿滑好食到refill左一次。鴨胸好厚切，調味適合重口味人士。 英式炸手指魚 同一般食開既手指魚用魚柳唔同，呢個食落似墨魚丸花枝丸啲friend，彈牙得黎又酥脆。


傳統法式多士 用左四件法包黎整，麵包皮相對硬身，但裡面浸滿蛋漿，所以好濕潤，而且熱辣辣。


星期六晚同老公去食台灣菜。玉米起司蛋餅 用肉眼都睇到蛋餅包住既料好足，好飽滿，玉米同芝士既配搭無得輸，一定好食。香酥排骨刀削麵 排骨有四塊，炸得幾香酥，肉質都唔鞋。刀判麵有啲厚度，所以有咬口。紅燒牛腩米粉 紅燒相對濃味好多，米粉滑溜，同紅燒湯底好夾，索晒啲湯汁。


牛腩亦夠腍身，好食。芋圓仙草豆奶 真心超足料，有芋圓、地瓜圓、紫薯圓、仙草、珍珠、紅豆、甜度岩岩好，勁飽肚。冬瓜檸檬蘆薈 老公好鍾意，話加左蘆薈仲正，多左野可以咬。豆花胚芽奶茶 呢個比較特別，杯底有豆花，用飲筒一吸就吸到，胚芽啖啖都飲到。


星期四同老一齊食lunch，第一次見餐廳有提供生酮餐，不過我地都無揀到。餐廳裝修好有格調，我地好好彩可以坐到梳化位，適合打卡。是日餐湯係意大利雜菜湯，跟餐包，雜菜湯好足料，味道都唔錯。Parma Ham with MelonParma ham同哈蜜瓜俾既量都幾多，仲有火箭菜伴碟。


Grilled Pork Rack揀左跟沙律，斧頭豬扒既下面鋪滿蔬菜，好岩要食大量蔬菜既我。豬扒好厚身，肉質一啲都唔鞋，好食。Grilled USA Beef Ryb-eye揀左跟薯條同沙律，餐廳用既唔係cheap既肉眼扒，煎得岩岩好，入口唔韌，正。


餐飲要Latte同番茄汁，番茄汁可以揀常溫，好貼心。


星期二上完課後，晚上和老公去了跑馬地一間cafe吃晚飯，這間不用加一又有wifi，超好。Coronation Chicken Panini 香脆的帕尼尼麵包夾著香濃的咖哩雞，伴著新鮮的沙律菜吃，不錯。


Spaghetti Carbonara  這是正宗的卡邦尼意粉，不用平時餐廳常用的忌廉，正宗用的是蛋黃，比平時吃得濃稠，鹹香鹹香的，好吃。Chocolate & Nutella Pancakes 賣相很吸引，色彩繽紛，有兩層班㦸，夾著很多不同的水果，例如草莓、藍莓、香蕉、青提，還有燕麥和功克力忌廉，份量十足。


Honey Cake 起初害怕會過甜，結果甜度適中，忌廉綿滑，一層一層的，層次分別，我喜歡。 Gin Hendrick’s  加了檸檬片中和了酒的苦味，容易入口。


星期六晚同老公去旺角食壽喜燒。呢度裝修得好有日本feel，仲有種高級既感覺，一入門口就有個武士係到。而且侍應會幫你燒埋所有食材，自己唔駛動手，負責食就得。侍應首先將棉花糖融係鍋到，再加自家製壽喜燒醬汁，所以成個醬汁充滿甜味，好特別。


芝士番薯第一次食，原來唔會違和，番薯軟綿綿，甜甜地，配鹹香既芝士幾得意。另外兩串都唔錯。


Happy Friday Night同老公出街食晚飯。餐廳行文青路線，好舒服既感覺，又唔駛加一。寶島蛋餅配輕盈沙律蛋餅內餡揀左鮪魚，蛋餅煙韌，少少酥皮感，餡料俾得足，啖啖都好滿足。滿漢綜合台式鐵板吐司滿漢綜合既餡料有雞蛋、起司、培根、火腿，層次豐富，特別炒蛋好嫩滑，好出色。


麵包用上丹麥吐司，口感酥脆。台式香菇肉燥珍珠白飯配涼拌小食配菜揀左鹽酥雞排，大大塊，外皮炸到脆卜卜，好惹味，雞肉唔會鞋，肉燥撈飯食一流。鹽酥花枝丸 幾彈牙，鹽酥令佢更加香口。黑松露醬薯條薯條雖然係細size，但份量都不少，熱辣辣上枱，正。


黑糖奶蓋波霸巴斯克芝士蛋糕 蛋糕外實內軟，芝士味濃，自己倒奶蓋同珍珠，食得又玩得。跟餐飲品叫左柚子蜜、低糖烏龍茶、低糖綠茶。


星期四係七夕，藉七夕呢個節日同老公去食返餐好既晚餐。我地揀左係新開既犇Ushidoki食晚市和牛Omakase，每道菜都相當精緻，而且從來無食過，充滿新鮮感，樣樣都係主打。廚師來自日本，所有侍應都識講日文，服務態度非常好，滿分既體驗。


冷鉢作為第一道菜，絕對起到開胃既作用。所有和牛都用上A4-A5級，輕輕燙過，保有牛既鮮味，用上日本番茄同山藥，醋啫喱酸酸地，最後灑上烏魚子。縱使有好多食材，但互相唔會衝突，非常融和。座付湯用上熬左四個鐘既牛脷湯加六個鐘既雞湯混合而成，牛脷非常軟腍，好好食。


凌ぎ和牛壽司食左下面個件先，因為比較清，配以魚子醬，上面個件用肉眼部分，所以後食，配以蘋果紅酒汁。向付牛肉他他加左洋蔥，肉質嫩滑，配以海膽、限量既海苔天婦羅、魚子醬一齊食更加出色。溫物壽喜燒加松茸，好高級既享受，牛肉要搭配日本洋蔥、日本溫泉蛋一齊食，最後撈白飯食好正。


箸休中間以青梅冰清一清個口，食一啖好軟身既青梅，再食一啖冰。強肴吉列牛三文治配海膽、魚子醬，擺盤好有心思，完全無諗過三文治可以擺得甘靚，當然都好食啦。替鉢一打開櫻花木煙燻飄出黎，牛用上菲力，好軟腍，底下係茄子，仲有一舊仿茄子既付，好可愛。


燒物炭火燒西冷可以蘸柚子醋或柚子胡椒或芥末食，配以艾草腐、蔬菜、炸素麵。食事冷素麵好似食緊蔥油麵，可能因為有櫻花蝦乾同三文魚籽，非常香口，牛脷凍鹹鹹地，好特別。水菓子雪糕係威士忌味，無酒精成分，取其味道，加上豆沙夾埋最中餅一齊食，好開心。


另外個自家製布丁軟綿綿，好好食。


星期四同朋友出去食lunch，我地想食西餐，所以揀左Mini Friday。午市套餐包是日餐湯、主食、飲品，我地每人一個set。是日餐湯係甘荀湯。 大大碗，仲有啲甘荀蓉，幾足料同幾好飲，而且夠熱。香煎比目魚柳配檸檬牛油忌廉汁配意粉 比目魚柳肉質嫩滑，檸檬牛油忌廉汁同魚柳好夾，意粉軟硬適中，好味。


炭烤澳洲肉眼扒配黑松露燒汁配薯仔 肉眼扒叫左五成熟，肉質意想不到甘軟腍，薯仔又好食，仲有啲蘆筍，唔錯。飲品叫左熱咖啡、凍咖啡。


星期日晚同老公出去食晚飯。 墨西哥芝士雞肉烤餅 配以牛油果醬、番茄莎莎、酸忌廉，烤餅餡料好rich，滿滿既芝士同雞肉，正。 黑松露大啡菇芝士意大利飯 大啡菇唔係以原個上，反而初成一條條，方便食用，整個意大利飯都好creamy，唔錯。


荷蘭鐵鍋班戟配新鮮雜莓，楓糖漿及楓糖核桃雪糕 鐵鍋班戟好少見到，要小心掂到個鐵鍋，超級熱。班㦸同我平時食過既好唔同，食到比較厚身時，有種食緊雞蛋糕既感覺，好食。 Diamond In The Sky 叫左杯Signature Cocktails，賣相好靚，bling bling的，真係好似鑽石甘，味道亦容易入口。


星期日同老公去左西灣河The Salted Pig食晚餐，食完可以行返屋企。Crispy Pork Knuckle 德國鹹豬手係招牌，鹹豬手有一公斤，足夠二人份量有多。豬手好厚肉，唔會鞋口，配料有烤薯、酸菜、紅蘿蔔，欣賞酸菜唔會過酸，薯仔好食，紅蘿蔔又腍又甜。


BBQ Pulled Pork Sandwich 招牌手撕燒烤豬肉三文治好足料，BBQ醬多到瀉出黎，手撕豬肉肉質嫩滑，同蔬菜夾埋一齊食可以解膩，配以大量既薯條，好滿足。Bacon Mac & Cheese煙肉芝士焗通心粉十分邪惡，濃濃既芝士同通心粉融為一體，煙肉帶出鹹香味，好好食。


星期六晚同老公去食地中海菜。餐廳環境幾闊落，餐牌唔算好多選擇。Mixed Plater 6PCS Oyster新鮮生蠔混合盤6隻分別係Ancelin, Gillardeau, Arousa，生蠔幾新鮮，我最鍾意Ancelin，其餘兩種海水既鹹味比較重。


Deep-fried squid with garlic mayonnaise 蒜香蛋黃醬配炸魷魚好香口，炸到好脆身，食落唔油膩，好食。BBQ black pork ribs, roasted potatoes with truffle sauce燒烤黑豬排配松露醬烤薯仔本身用既係南瓜，但因為無南瓜，所以換左薯仔。


薯仔反而有驚喜，相當好食又飽肚。豬排相當厚身，但入口唔會韌同鞋，仲鎖住肉汁，係靚豬排。


星期六同老公去旺角Dark Leaf Cafe & Lounge食晚餐。餐廳環境幾開揚，枱同枱之間隔得幾開，有足夠既空間。 我地叫左兩個串燒、一個主菜、兩杯Signature Cocktails。串燒叫左雞軟骨同雞腎。


兩種串燒都燒得恰到好處，調味亦都夠惹味。雞軟骨有咬口，軟骨卜卜脆，好好咬。雞腎都唔錯，唔會韌。 蒜香大蝦帶子·明太子意粉 呢個意粉睇落平平無奇，但出奇地好味。大蝦燒得好香，帶子大大粒有鹹香，意粉軟硬適中，而且滑溜溜，好出色。


Signature Cocktails叫左威士忌燻茶 Lapsang Souchong同荔枝煎茶Sencha。 威士忌燻茶相對比較苦澀，微微帶酸，幾好飲。 荔枝煎茶相對比較甜，女仔好岩飲。


星期一同老公一齊放下午假，於是連lunch都一齊食。薯薯。。。。條 叫左細既食，驚食唔晒，點知都好大份，薯條熱辣辣，炸到好脆，揀左黑松露醬黎蘸，好味道。忌廉蘑菇湯跟餐包既，好多蘑菇係入面，非常足料，creamy又濃味，好好飲。


飲品叫左豆腐豆腐豆腐咖啡同童年既朱古力加威化外層...估到未?，兩杯都好飲，滿足。


星期日同老公黎食呢間我一直都想食既越南菜。餐廳出左新menu。三上小食拼盤有蒜蓉牛油雞翼、春卷、手打蝦餅，雞翼好濃牛油味，春卷香脆可口，蝦餅好厚身，啖啖肉，正。扎肉米紙卷 叫左清清地既小食，無負擔之餘又飽肚。


火車牛魔粉有安格斯牛、牛坑腩、手打牛丸、牛筋片、牛腩邊、牛栢葉，不愧為牛魔，各式各樣既牛都有，河粉夠滑溜，好有越南既感覺。扎肉撈檬 撈檬撈左醬汁好開胃，扎肉份量都唔少，夏天最適合食越南撈檬，清爽。


星期六同老公去尖沙咀八海山食晚餐，個晚見到有日本人黎聚餐，連日本人都黎幫襯，相信一定非常正宗。 首先送上前菜，似食緊海蜇，酸酸地。鮟鱇魚肝 底下既醬汁酸酸地，鮟鱇魚肝口感似軟綿綿啲既豬肝，開胃又好食。


洋蔥沙律 大量既洋蔥鋪上大量既木魚絲，碗底有鹹鹹地既醬汁俾你撈埋一齊食。和風蒜片牛柳粒 牛柳粒非常軟嫩，一啲都唔韌，加埋蒜片調味，非常出色。 自家製忌廉薯餅 新鮮即炸，熱辣辣，入面好creamy，塞滿餡料，香脆可口。


雜錦刺身有甜蝦、吞拿魚、帆立貝、八爪魚、油甘魚、三文魚、海膽。刺身無放係冰上都夠新鮮，我最鍾意帆立貝，厚切啖啖肉又鮮甜。 鍋仔烏冬湯底清清地，配料有天婦羅蝦、熟太陽蛋、蟹柳、冬菇、雞塊、菠菜，非常豐富，烏冬彈牙，唔錯。


伊比利亞黑毛豬火腿配黑松露三文治 之前係其它餐廳食過呢款Bikini，覺得好好食。呢間既都好好食，三文治整得好脆，黑松露醬毫不吝嗇，加埋芝士、黑毛豬火腿，正。泰式生蝦刺身醬汁幾辣，生蝦唔會霉，好快就清晒。


泰式烤豬頸肉捲餅捲餅包住豬頸肉同蔬菜，中和左豬頸肉既肥膩。北海道松葉蟹腳忌廉意粉意粉好creamy，蟹肉份量頗多，唔錯。Autumn Place面頭有幾片枯葉，好有秋天既感覺，味道甜甜地，酒味好濃。Thai Mary係Bloody Mary既泰國版，辣辣地，幾過癮。


星期日和很久沒見的朋友難得相約一起吃飯，一起去吃辣。朋友鍾意食酸菜魚，我地見到隔離枱既酸菜魚勁大盤，驚食唔晒，所以剩係叫左盤酸菜魚，再加杯蜜語水果茶就夠啦。 酸菜江團魚有四款魚可以揀，我地問侍應邊種魚無骨，佢話係江團魚，於是揀左呢種魚。


辣度揀左BB辣，對我地唔食得辣既人黎講就岩岩好，食得好舒服。 江團魚完全無魚骨，魚肉非常幼嫩，非常滑身，好好食。 除左有魚，仲有粉、芽菜、魔芋，全部份量都好多，一啲都唔吝嗇。 蜜語水果茶叫左杯飲品黎解辣，勁大杯，兩個人share岩岩好，我地叫左無糖少冰，因為有好多唔同既水果，所以無糖都好飲。


星期六晚同老公一齊食台灣菜，我地叫左好多野食。紅燒牛肉麵 烏冬彈牙滑身，牛肉有四舊，全部都大大舊，而且煮得好腍，好好食。花雕麻油雞湯麵 另外有一樽花雕俾你自己倒落湯到，我地倒晒，所以酒味濃郁，雞肉好嫩滑，完全唔鞋。


綜合關東煮 幾大碗，有白蘿蔔、貢丸、墨魚丸、年糕袋、腐皮、魚餅、獅子狗、冬菇、小棠菜，非常豐富，又清清地。 吉列炸蠔 炸得好酥脆，蠔既size都唔會好細。 鹽酥雞 份量頗多，調味岩岩好，唔會過鹹，又夠惹味。


星期六約了朋友預祝她生日，我知道她喜歡吃crepe，於是挑了這家位於灣仔的Odelice! Benedict Bowl班尼迪蛋碗很大份，材料豐富，布里歐修麵包上有溫泉蛋，篤穿吃很讚，還有燒茄子、煙燻茄子蓉、牛油果、煙三文魚，夠飽肚。


Lobster Farfalle Bake龍蝦芝士焗螺絲粉很大盤，半隻龍蝦啖啖肉，螺絲粉加了芝士很讚，好吃。Banana Split Crêpe香蕉船可麗餅挺特別，以硬硬的crepe裝著雲尼拿和士多啤梨雪糕，還有香蕉、士多啤梨和nuts。


Sunshine Iced Tea 晴天凍飲茶感覺很清新。 Rosy Earl Grey Iced Tea 紅玫瑰伯爵凍飲茶玫瑰味很突出，略甜。


Happy Friday梗係唔煮飯啦，同老公去左屋企對面新開既cafe食晚飯，約會一下。Cafe有有個吊千秋既座位可以坐係到影靚相，以粉紅色為主調，行少女路線，非常夢幻。我地叫左兩個主食、一杯特飲、一杯Cocktail，唔駛加一。


蟹肉南瓜牛油果手工意大利粉上碟熱辣辣，蟹肉鮮甜，用肉眼都睇得出好creamy，意粉用上闊條麵，每個面積都沾滿醬汁，好食。香煎日本帶子黑松露手工意大利粉帶子大大粒，肉質軟滑，闊條麵充滿黑松露味，呢個都好好食。


雜果法式西多士我都係要叫返個甜品黎食，賣相吸引，忌廉輕盈，略嫌西多士唔夠鬆軟濕潤同唔夠蛋香。Sour Sweet係茶既特飲，由English Breakfast Tea, Lemon, Elderflower整成，酸酸地，有種茶香，幾好飲。


Around The World上碟嘩左一聲，由Gin, Caramel, Cauracao, Lemon, Soda Water整成，好似飲緊雲尼拿甘，甜甜的，有氣既雞尾酒，好易入口。


同朋友去上環Chueca來一場西班牙brunch。Brunch Set只會係星期六日提供，好適合同朋友或情侶一齊黎傾下計食下野。Royal Chilled Seafood Platter for Two視覺效果好澎湃，有虎蝦、吞拿魚他他、蟹鉗、波士頓龍蝦、生蠔。


Padron Peppers勁多青椒，整得夠腍。Croquetas炸得好香脆，黑松露好香，入面好軟腍，好好食。Iberico Pork 豬肉切成薄片，整得夠軟嫩，出色。Spicy Chorizo & Eggs擺盤別有用心，由西班牙辣香腸、太陽蛋、炸粗薯組成，彷彿食緊早餐甘。


瑞士芝士火鍋配有一籃麵包粒，等佢預熱完畢就可以蘸黎食。芝士鹹鹹地，酒味濃郁，好正宗既口味。德國咸豬手外皮卜卜脆，好似燒乳豬個種，肉質嫩滑，鹹度又適中，係食過最好食既咸豬手。飲品叫左熱Mocha同凍Swiss Chocolate。


Mocha香濃幼滑。瑞士朱古力甜甜地好飲，有少少華田既味道。


星期天晚上去吃老公喜歡的生蠔。生蠔順次序由日本Tomo生蠔開始，接著是法國Lambert生蠔，最後是法國Krystal生蠔，味道由淡到濃，最後那隻海水味和鹹味最重。我最喜歡中間那隻，新鮮肥美，恰到好處。


羽衣甘藍，南瓜，藜麥沙律想健康些叫了沙律吃，沙律還加了核桃和藍莓。烤日本帶子配野菌木魚絲帶子烤得剛剛好，肉質嫩滑又厚身，和野菌的搭配意想不到地合。鮮蠔龍湯、黑松露野菌忌廉湯、餐包鮮蠔龍湯蠔味很濃郁。黑松露野菌忌廉湯喝到粒粒野菌的口感。


香草餐包熱騰騰。鮮海膽米型意粉米型意粉第一次吃，很特別，口感像滑溜溜的通心粉，但形狀是米飯般，好吃。香烤原隻去骨法國春雞雞肉保持肉汁，肉質嫩滑，薯蓉保留薯仔的口感，美味。香蕉拖肥批最後當然要叫個甜品吃啦，上層是幼滑的忌廉，中間是香蕉，然後有拖肥，底層是消化餅底。


第一次吃這款甜品，感覺健康很多，有拖肥竟然不會很甜，也不會黏牙，有驚喜。


星期六晚上和老公去吃pizza，邪惡一下。Caesar Salad沙律菜新鮮又爽脆，撒了很多芝士粉，我喜歡它用火腿取代煙肉粒，比較好吃又健康一點。 Lasagne用上很多肉碎、番茄糊，味道很濃郁，吃完也不覺得油膩，好吃。


Carbonara Pizza 第一次吃卡邦尼口味的pizza，特別之處在於那顆流心蛋，配著吃真的很不錯，而且pizza皮很鬆軟，喜歡呢。 Tiramisu  口感很幼滑，很creamy，甜度適中，作為飯後甜品很滿足。


星期五無飯帶，同老公一齊出去食lunch。我揀左間餐廳地點好方便，位於The One 3/F既Fifth Element Shokudo。餐牌上大致上分為飯、扒類、沙律、手工意粉、雞翼、薄餅、小食、甜品、飲品既類別，唔駛驚揀唔到岩心水既野食。


我地揀左兩個丼飯，一款雞翼同一杯野飲。日式洋蔥湯好濃黑椒同胡椒味，食濃厚男爵薯仔沙律開下個胃先。美國黑毛和牛丼青森溫泉玉子溫泉玉子篤爛再撈飯食最正，lunch食到一片片和牛有種高級既享受，和牛幾有牛味，仲有沙律菜伴碟。


熟成厚切牛舌丼青森溫泉玉子牛舌有好多粒，而且粒粒都好厚身，但又一啲都唔韌，唔錯。靜岡柚子胡椒雞翼有5件，都幾大隻，胡椒味幾出，炸得幾香脆。凍咖啡摩卡叫返杯凍飲消下暑，咖啡味比朱古力味出啲，面頭有奶泡做裝飾。


星期四係老公正日生日，我帶左佢去銅鑼灣MEMOIR慶祝，食完真心推介俾所有煩惱緊去邊間餐廳慶祝既人。我地叫左兩個lunch set，再加小食同甜品。精選餐湯係南瓜湯，入口綿滑，味道濃郁，好好飲。雜菜沙律加左唔少芝麻醬，沙律菜新鮮。


芥末汁帶子意粉意粉好creamy，帶子厚肉而且好嫩又彈牙，好好食。香煎澳洲10oz西冷扒配韓式燒肉汁 西冷扒幾厚身，叫左五成熟，煎得好香口，充滿肉汁，伴碟既紫菜味薯條都好脆身，好抵食。吉列牛肉薯餅熱辣辣好正，餡料軟綿綿，香脆可口，必食。


飲品叫左凍咖啡同熱咖啡。我之前已經同餐廳講定今日係老公生日，餐廳話會有特別安排，結果超級驚喜，好有心，超抵讚。生日除左有生日牌、蠟燭呢啲基本野之外，估唔到仲有即影即有、生日卡送，最意想不到係送花，好感謝餐廳俾我地體驗到甘難忘既生日餐。


生日既甜品擺盤好有心思，真心好靚。French Cake咖啡味同朱古力平衡得好好，一層一層令到口感好豐富，好味道。Earl Grey Panna Cotta質地好綿滑，伯爵茶好出，伯爵茶控一定好鍾意。


星期三和老公去完M+後回家，回家前到北角吃晚餐，早一晚吃生日飯。餐廳天花有靚靚既紫藤花垂下來，好浪漫。我們叫了一個Chicken set和一個Pasta set。南瓜忌廉湯配香草麵包條南瓜湯好creamy，入口順滑，麵包條脆口。


烤焗法國春雞配意大利紅酒汁雞肉好嫩滑，雞皮都好香脆，伴碟有豆、南瓜蓉、番茄仔，南瓜蓉甜甜地好好食，好綿滑。黑松露野菌忌廉汁意大利粉黑松露一片片，好高級，黑松露味非常濃郁，條條意粉都掛滿黑松露，好味。我揀左四件蛋糕，提拉米蘇、棋盤蛋糕、榛子朱古力慕絲、米蘭芝士蛋糕，食唔晒所以我外賣左兩件返屋企食。


星期三和老公請假，提早一天慶祝他的生日。 我安排了lunch在尖沙咀的Gusto - Taste Italian吃，吃完去M+參觀。 餐牌選擇頗多，我們心大心細，但又不想lunch吃得太飽，所以只叫了一個意粉和一個薄餅。


黑松露卡邦尼意粉 賣相不錯，意粉比起平時的粗條，反而比較有口感，加上很creamy，所以每條意粉都沾上忌廉汁，黑松露味重，好吃。 番茄羅勒水牛芝士薄餅 薄餅很大個，屬於薄脆批，幸好是薄批，我們才食得完，最basic的薄餅就算只有番茄、芝士、橄橄油都很好吃。


星期二晚同老公去食餐好既，我地各方面都好滿意。特製黑松露炙燒平目魚邊沙律 首先食個沙律開胃，沙律菜爽脆，一片片牛油果好新鮮，平目魚燒過後非常肥美，加上黑松露醬，無得輸。金目鯛活貝浜燒盛合有金目鯛、活帆立貝、活文蛤、活北寄貝。


金目鯛係今日係日本新鮮運到架，輕輕燒過，食得出佢既鮮味，好滿足。 剩低既魚骨會拎去炸變成下酒菜，脆卜卜，好香口，處理得好好，唔駛驚會被魚骨刺到。 活北寄貝非常鮮甜，唔蘸醬食都得。 活文蛤以清酒烹調，好大隻而且酒味好出。


活帆立貝啖啖肉，兩種唔同既烹調方法都好好食。 香煎蒜片厚切牛舌 口感爽脆得黎內裡好軟腍，油脂感十足，非常出色。 鈴鹿川純米大吟釀 食日本菜梗係唔少得飲sake啦，一入口酒味濃烈，但好快變得好易入口，正。


你仲可以自己揀酒杯添。


星期一無帶飯，約左老公一齊食lunch，黎到一間restarant and bar食西班牙菜。 我地叫左兩個Lunch set，再散叫左啲野食。 Lunch set包餐湯或沙律，我地就每人一個。 餐湯係蘑菇忌廉湯，飲到蘑菇粒粒既口感，餐包好鬆軟。


沙律新鮮，配以黑醋汁。 淡咖哩鮮蝦餡餅 夾住好多芝士，平時食開雞肉多，原來蝦仁都幾夾。黑松露雜菇意大利飯 夠creamy，意大利飯軟硬適中。 黑松露雞蓉磨菇脆卷 呢個有驚喜，原來係凍架，香脆既春卷皮夾住黑松露雞蓉磨菇，好幼滑，兩端蘸上朱古力粉，好食。


西班牙小油條配朱古力醬 西班牙菜一定有既churros，炸得外脆內軟，蘸上朱古力醬更好味。 藍莓意大利雪糕脆餅類似曲奇雪糕甘，雪糕偏硬身少少，脆餅好重牛油味。 Beer Sangria 啤酒中帶果味，飲落好清新。


星期六同老公黎到尖沙咀寢宮食晚飯。 呢間酒吧有打卡位，亦都提供桌球枱俾你篤波，好多野玩。我地叫左兩個Dinner Set同一個小食。餐湯要黑松露忌廉蘑菇湯，蘑菇味濃郁，湯唔會好水個種，有蘑菇既口感，幾好飲。


前菜係意大利巴馬火腿及煙三文魚拼盤，煙三文魚夠肥美，巴馬火腿唔會好鹹，配埋清甜既哈密瓜一齊食，正。 紐西蘭頂級肉眼扒伴香烤時令蔬菜配燒汁 肉眼扒叫左五成熟，幾大塊而且有牛味，伴碟有薯仔、菇、蘆筍同番茄。


招牌火焰烤雞 侍應會係你面前點火，成隻雞變成燒雞，跟住佢會拎返去切成一件件。雞肉好嫩滑，又多汁，真係好好食。 招牌烤蠔 蠔上面加左好多蒜蓉同蔥，食落好有港式風味，有大排檔既感覺。


星期一請左下午，lunch同舊同事齊齊去食久違既日式放題。除左有刺身、壽司、手卷、炸物、串燒、熟食等等放題既既基本野之外，仲有食物同飲品既自助區，選擇多元化，任君選擇。刺身無雪藏味，幾厚切，放題黎講質素唔錯，提供多達13款種類既刺身，一定有款岩你心水。


食物基本上無野會中伏，蒲燒鰻魚、鹽燒牛舌最深印象，好味道。我幾欣賞佢既炸物，炸皮唔會好厚，又夠熱，最鍾意紫心香芋丸同脆炸貓山王，好食。最後一定要食埋雪條先走。


之前係深水埗食過蘇媽.蘇媽，對佢念念不忘。星期六同老公黎開銅鑼灣，於是揀左佢作為我地既晚餐。豬腳灣肉骨茶侍應會斟一碗肉骨茶俾你，再另上一碟豬腳灣，枱上有說明教你點樣調醬。豬腳灣夠腍，肉骨茶飲落似涼茶，但澀得黎容易入口，仲可以添飲架。


甘必丹咖哩雞鎚飯好大碟，咖哩真心辣，屬於好食惹味既辣，雞鎚大大隻，調味非常惹味，啖啖肉，好好食，仲有夠腍既薯仔同洋蔥絲。椰香咖央多士多士好脆身，搽左厚厚既咖央醬，加埋牛油，好正。魚仔醬撈啦啦蜆同魚仔有鹹魚既鹹香，都唔錯。


星期六同老公去觀塘食晚餐，因為我想食法式班戟，於是揀左去Little Box Dining食。炸物拼盤有日本吉列炸蠔x2、脆辣炸雞x2、紫薯餅x1，全部都係即炸既，外皮炸得好脆，炸蠔唔會好細隻，炸雞香口，蘸蜜糖芥末醬好好味，紫薯餅除左包住紫薯，仲有栗子，好食。


番茄芝士雞扒定食雞扒既味道係焗豬扒飯既變奏版，變成雞扒一樣好正，仲有沙律、玉子同關東煮，珍珠飯加左飯素，令白飯變得唔寡。紐西蘭西冷配薯菜及燒蒜牛油西冷叫左五成熟，西冷幾厚身，幾多汁，而薯條炸得好香脆，超好食。


榛子朱古力、士多啤梨、香蕉班戟、士多啤梨雪糕賣相好吸引，班㦸皮整得好軟熟，入面搽左層榛子朱古力醬，加埋花生碎，有種食緊金莎既感覺，配埋水果同雪糕一齊食，好過癮。飲品叫左藍莓牛奶乳酪同泡沫咖啡。


星期天和老公來到跑台山吃晚餐。餐廳提供不少融入亞洲元素的Fusion Tapas和飲品，我們也叫了幾樣來吃。Octopus Carpaccio八爪魚薄片配酸青瓜、飛魚籽、柚子汁八爪魚一點兒也不難咬，切成薄片很彈牙，好吃。


Truffle Jambon Bikini黑松露芝士風乾火腿比堅尼多士夠脆，夾著黑松露醬和充滿鹹香的風乾火腿，加上芝士，好美味。 Vegetable Tortilla素菜西班牙蛋餅 薯仔切成一片片，還有菠菜、番茄、芝士，搭配雞蛋，好正。


Ink Seafood Paella西班牙墨魚汁海鮮飯豬腩肉喜歡海鮮飯加了豬腩肉，增加鹹香味，海鮮全部食得到它的鮮甜味，很讚。 Churros西班牙肉桂油條配朱古力醬、雪糕 雪糕用上Movenpick雲尼拿雪糕，churros撒上很多肉桂粉，很香脆。


小辣對我黎講都幾辣，腩肉幾軟嫩，墨魚頭同辣幾夾。小鍋紅薯粉我叫左清湯，配料要金錢肚、螺旋草、豬軟骨。金錢肚煙韌，螺旋草好似軟身幼細既海帶，微酸，豬軟骨幾腍。豬頸肉 本身叫秘製豬頸肉，但賣晒，問仲有冇跟米線既豬頸肉，好彩最後都俾左少少我。


豬頸肉幾爽口，好乾身，唔油膩。 涼拌墨魚頭 蒜味重，口感彈牙，好多人都有叫。 飲品叫左凍檸樂同豆漿。


星期五放工後同老公去左旺角食晚飯。川味紅燒三寶牛肉湯麵麵揀左刀削麵，麵質幾滑，湯底微微帶辣，三寶是牛腱、 牛肚、牛筋，三寶味道都唔錯，唔韌唔鞋。私房花雕雞拌麵呢個就揀左幼麵，麵質同樣好滑身，雞件幾大件，花雕味唔算出，但起碼雞肉唔鞋，仲有半隻溏心蛋同菜。


澎湖花枝丸有六粒，上碟係熱架，好耐無食過花枝丸，止下台灣癮。炸地瓜球我揀左黃QQ，入面包實晒番薯同花生醬粒，有少少似食緊西多士，亦相當飽肚。冬瓜檸檬一定要篤一篤片檸檬，再攬勻飲，幾清涼，略甜。


窩夫好香蛋味，唔係腍晒個種，入面仲有煙韌既黑糖麻糬，明太子雞翼脹卜卜，包住爆餡既明太子，其它都唔錯。 俄羅斯烤牛柳闊條麵 牛柳有牛味，唔會好韌，闊條麵條條掛滿忌廉汁，好濃味。甘栗天使牛角窩夫 賣相吸引，栗子蓉包住雲尼拿雪糕，最底層係熱辣辣既牛角包窩夫，冰火交融，好好食。


飲品叫左熱摩卡同凍檸水。


星期三同老公齊齊放假，lunch出左旺角食墨西哥菜。芝士番茄醬烤肉腸配Mobin醃椰菜 椰菜醃得幾開胃，口感爽脆，肉腸配合溶左既芝士一齊食好正，更加惹味。 燉牛肉炒蛋卷餅 材料好足又夠熱，卷餅包住一層蛋再包住啲牛肉，好滿足既口感，有啲似台灣蛋餅甘，配菜既番茄同椰菜調味得好有墨西哥風味。


蘋果金寶芝士蛋糕 呢個甜品係新產品，蘋果金寶味既芝士蛋糕好夾，口感軟綿綿，有少少肉桂味，而且上碟熱辣辣，好好食。飲品叫左蜜桃冰茶同Spiced Ginger Soother。 兩杯都幾好飲，後者似蜜糖檸檬薑水。


星期日係我同老公結婚半年既日子，所以出去食返餐好既。我地叫左深海商務套餐 ，再另叫牛油煎帶子、焦糖布丁蛋糕。是日餐湯係黑松露蘑菇忌廉湯，蘑菇味同黑松露味好香，幾好飲。雜菜沙律沙律菜好新鮮，醬汁幾開胃。


新鮮靚生蠔分別係日本室津蠔N.1同愛爾蘭Dooviel No蠔。食左日本生蠔先，本身已經調左味，入口非常肥美，隻蠔好厚肉。愛爾蘭蠔落少少檸檬汁，味道好鮮甜，兩隻都好正。迷你刺身拼盤有三文魚、帶子、八爪魚、牡丹蝦，全部都好鮮甜肥美，好好食。


煎脆皮鵝肝多士脆身唔𠝹口，鵝肝好香口又肥美，好美味。美國安格斯肉眼肉眼份量好多，重牛味，另外有薯條、翠肉瓜同洋蔥。深海海鮮拉麵拉麵係幼身既，海鮮有蝦、蟹柳，仲有菇、半隻溏心蛋、日本魚糕片、魚丸，十分豐富。


無酒精飲品叫左石榴特飲同柚子蜜梳打。牛油煎帶子帶子幾有咬口，牛油味唔算好重。焦糖布丁蛋糕蛋糕細細件，冰感十足，唔會過甜。


在鰂魚涌住了那麼久，都還沒有吃過Flames，於是星期六和老公一起去吃晚餐。餐廳的座位都是室內的，當天下雨，但幸好有帳篷，不會淋濕，涼涼的。 雞肉凱撒沙律 挺大碟，沙律菜新鮮爽脆，伴了很多沙律醬和芝士粉，還有雞胸肉片。


蒜香蝦球 蝦很大隻，夠彈牙爽口，濃濃蒜香味，很好吃。 炭燒葡式香辣蝴蝶雞半隻雞也很大隻，雞肉不會柴，附的醬辣辣地，惹味可口。 炸魚柳薯條炸魚柳有三條，很燙口，薯條不是那種軟掉的，所有食材都是即做的。


Happy Friday同老公去屋企附近一間cafe食晚餐。墨汁海鮮意粉 海鮮有魷魚同蝦，海鮮都幾新鮮，意粉比較挺身，味道鹹鹹香香甘。提拉米蘇梳乎厘 有三大舊pancake，幾鬆軟，唔係全空氣感個種，而tiramisu就放係旁邊，如果手指餅可以再濕潤啲就更好。


比利時朱古力香蕉法式吐司 賣相吸引，材料好豐富，有一球曲奇雪糕，朱古力係軟心朱古力，好飽肚。春日花華咖啡 好似一朵花甘，味道係正常咖啡甘。 豆花咖啡 凍牛奶入面有豆腐花布丁，好軟滑。另外自己加咖啡，撈勻飲真係好正。


勞動節同老公去銅鑼灣富山麵家食晚飯。富山麵家黎自日本富山縣，而且仲攞過日本東京拉麵show五年冠軍，依家二人同行每人仲送一客沖繩入口豬軟骨或士多啤梨或抹茶布甸添。 冠軍黑醬油拉麵 加左送既豬軟骨係入面，煮得幾軟腍。


另外有荀、半隻溏心蛋、兩片叉燒、紫菜。湯底唔會過鹹，拉麵麵質比較硬身同粗身啲。黃金蟹糕牛奶沾麵叫左大滿足195g，沾麵個湯同一般既唔同，唔係稠身個種，牛奶同牛油味幾出，仲有鮮味既蟹糕。 肉汁滿滿餃子 都真係幾多肉汁，唔係空心餃。


富山雞翼 調味整得幾好食，甜甜地，唔錯。 士多啤梨布甸 估唔到拉麵店既布甸好食喎，又滑又香甜。 凍鮮泡蜂蜜綠茶同熱白桃綠茶，兩杯都幾好飲。


火炙蝶魚群邊海膽丼 份量都幾多，燒過既魚生特別有油脂感，配以照燒汁可以撈飯食。特選刺身拼盤定食前菜係中華沙律，刺身幾肥美，有三文魚、油金魚、甜蝦、八爪魚、帶子各2件。另外仲配有味噌湯、蕎麥冷麵，天氣熱食蕎麥冷麵就最正啦。


餐飲叫左熱咖啡同凍檸茶少甜。


星期一同老公睇完《怪獸與鄧不利多的秘密》之後，終於可以係餐廳食晚飯啦。餐廳有酒吧區，可以叫酒飲。最正既係有open area可以坐係出面，面對住清真寺個景，幻想下自己飛左外國旅行，食下野飲下野，都幾正架。


冷天使麵配蔥油生牡丹蝦片卷得好靚既天使麵上面係蝦味好濃既蝦片，蝦片上有泡沫同蔥粒，食落口有驚喜，估唔到成個配搭同蔥油好夾，一啲都唔違和，好食。紅菜頭燴意大利飯紅菜頭食得出好新鮮，就甘用紅菜頭整既意大利飯絕不比其它經常食到既材料整既意大利飯遜色，多左健康感覺，少左油膩感，幾清新。


立鱗燒馬頭魚配櫻花蝦炒蜜糖豆侍應推介得無錯，真係好好食。鱗片好脆口，魚肉好嫩滑又新鮮，外脆內軟就係呢道主菜既感覺啦。


焙茶軟心巴斯克烤微焦芝士蛋糕 蛋糕切開有流心效果，焙茶味有，蛋糕幼滑，唔甜又好好味。Strawberry Avocado Smoothie同Fresh Grapefruit Pomelo Soda，兩杯野飲都整到好靚。


星期四lunch去左食pancake，好耐無食過啦，要止下癮。我地睇完餐牌，有好多款pancake揀，最終揀左全日早餐同抹茶蕨餅班戟。抹茶蕨餅班戟上左甜品先，賣相唔錯，pancake係抹茶味，口感似鬆軟既蛋糕，甜甜既紅豆襯返甘甘地既抹茶味，蕨餅幾煙韌。


估唔到有三球雪糕甘多，兩個係抹茶味，一個係雲尼拿味。全日早餐有原味班戟、沙律、番茄、溫泉蛋、茄汁豆、大啡菇、腸同薯餅。我覺得原味班戟更加好食，大啡菇幾juicy，材料豐富，比我想像中大份。


星期二約了舊同事食吃下午茶，讓我可以吐一吐心事，抒解鬱悶。我們在我家對面覓食，進了這間裝修不錯的餐廳。Tea Set包一杯凍/熱檸檬水或檸檬茶。黑松露薯條薯條熱辣辣，不是放到腍晒那種，而且黑松露醬好好味，和薯條好夾。


日式咖哩海鮮炒烏冬有少少辣，每條烏冬都沾滿咖哩，十分惹味。肉桂蘋果牛角包窩夫配以雲呢拿雪糕，窩夫香脆，同蘋果蓉一起吃更好吃，好正。士多啤梨芭菲賣相吸引之餘，層次豐富，鐘意有脆米既的卜卜脆口感，充滿少女心。


凍檸茶走甜。


星期五返工約左舊同事一齊食lunch，係金鐘返左甘耐工，都一直無食過呢間餐廳，於是就去嚐一嚐。餐廳提供午市套餐，我地叫左兩個午市套餐，包左精選沙律、湯、小食、甜品、餐茶。湯方面我地一人冬蔭公，一人泰式椰子雞湯，兩個都唔算好辣。


冬蔭公好多香料，仲有好多菇同一隻蝦。泰式椰子雞湯好椰，鹹甜鹹甜甘。精選沙律係青木瓜沙律，小食係脆口既炸春卷，甜品係甜到入心既南瓜椰奶。泰式海南雞飯海南雞幾嫩滑，份量夠，油飯幾香口，有咬口。泰式炒金邊粉辣辣地，幾惹味，有三隻蝦，唔錯。


餐茶可以揀檸茶或檸水，凍熱都得。我地一人一杯熱檸茶同凍檸茶。


星期日同老公出街食印度菜，偶爾食下好有新鮮感。一坐底就送上胡椒薄脆。 Lamb Madras印式香料羊肉 咖哩一入口就知好正宗，呢款咖哩比較辣，帶微微羶味，比較多香料。羊肉食落口反而無羶味，亦唔鞋口。


Chicken Masala馬沙拉燴雞 呢款咖哩相對比較香甜，雞大大舊，啖啖肉，而且有雞蛋係入面，好食。Naan烤餅 我最鍾意用烤餅蘸咖哩食，烤餅夠鬆軟，正。 White Basmati印度白飯 老公就鍾意咖哩配白飯，印度白飯係細長型，好得意。


星期日同老公去跑台山一間居酒屋食lunch。辛味軟殼蟹煎飯配肉醬汁 底下既飯有煎過，脆脆地，軟殼蟹幾大舊，辣辣地，好香口，肉醬汁撈飯食好夾。牛肉壽喜燒鍋配米飯壽喜燒甜甜地，除左有幾片牛肉之外，仲有啲菜同豆腐，將隻蛋撈飯一齊食好正。


九町屋香煎帶子腸 呢個第一次食，表面係腸，一入口食到既係帶子，好特別。威士忌豚肉蔬菜薄餅 薄餅好有和風味道，皮脆脆地，好足料。水蜜桃紅茶甜甜的，好解暑。 黑莓果汁 飲落有啲似利賓納。


星期六同老公行完犀牛石，搭巴士返西灣河，順道食個早晚餐。行完山消耗左體力，就有藉口食啲邪惡食物，於是去左食韓國炸雞。前菜食完可以加添。 半份無骨青辣椒蛋黃醬炸雞跟洋蔥 半份既份量都幾多，即叫即炸，熱辣辣，外皮炸得香脆，醬汁幾惹味，啖啖肉。


牛肉炒粉絲 上碟俾佢個份量嚇親，超大碟，除左牛肉，配料都好足料，超飽肚。 韓式魚餅湯 上碟出晒煙，魚餅有三款，仲有白蘿蔔、豆芽，好有韓國感覺。 飲品又係好大杯，西柚梳打同檸檬梳打都好夠氣，好消暑。


星期一同朋友去食午餐。 我地叫左兩個一汁三菜便當加甜品野飲。 便當包漬物三食、日本極上太白63度慢煮蛋、主食、鰹魚昆布高湯、日本穀米御飯，熱培茶，一餐份量剛剛好。 有指引教你點食。 烤芝士漢堡扒伴海苔肉鬆 漬物有蓮藕、青瓜、紅豆。


慢煮蛋撈飯食好正，再加埋高湯，好日式。芝士漢堡扒好厚身，口感軟腍，調味唔錯，幾好食。 清酒烤鰻魚 鰻魚幾大條，唔會好薄身，又無乜骨，唔錯。 桂花麻糬傳統班㦸 賣相吸引，班㦸香甜軟熟，切開會見到麻糬，多左重煙韌既口感，桂花又好清甜，好好味。


野飲叫左柚肉檸檬蜜梳打同洛神花水果茶，兩杯都帶微酸，好解膩。


星期六同老公去西營盤食lunch。 依家lunch叫主食就包埋湯同餐飲，抵。櫻花蝦湯 味道濃郁，熱熱的，幾好飲。香煎龍蝦、龍蝦沙律班戟呢個好有驚喜，龍蝦煎得好香，肉質又彈牙，龍蝦沙律又多，每啖都可以塞滿個口，班戟鬆軟，夾埋一齊食好夾，鹹甜鹹甜的，我鍾意。


香煎鵝肝、蘆筍、野菌、乾瑤柱意大利飯鵝肝好肥美， 煎得岩岩好，意大利飯屬於煙韌有咬口個種，整體相當唔錯。即焗法式蘋果批、雪糕甜品好好食，即整上碟，蘋果片同提子乾鋪住香脆既金寶，加埋香濃既雲尼拿雪糕同幼滑既忌廉，好正。


最後飲埋熱檸水同熱檸茶。


星期日年廿八等埋老公放工先食lunch，去食西班牙菜。煙燻水牛芝士紅菜頭沙律 沙律菜超級新鮮爽脆，紅菜頭好好食，水牛芝士都好靚，連埋沙律醋食，好開胃。西班牙式炸薯仔蛋配自家製煙三文魚 原來薯仔同蛋好夾架，薯仔份量夠多，調味唔錯，煙三文魚都好食。


24月白毛豬火腿片及煙燻寶法郎尼芝士三文治 三文治既餡係白毛豬火腿片，成件事變得好高級，伴以大量好脆身既幼薯條，份量十足。 巴斯克焦香芝士蛋糕 外皮焦香，內裡軟熟，以美味既甜品作結。飲品叫左Lemonade同Sangria，兩杯都好清新。


夜晚無堂食，星期六同老公出街食early dinner。午市定食配有麵豉湯、泡菜、南瓜沙律、飯，好豐富而且味道唔錯。五點刺身定食刺身有天使蝦、三文魚、帶子、松葉蟹腳、三文魚籽，全部都好新鮮肥美，滿足左好耐無食刺生既我。


三文魚西京燒定食 三文魚好肥美，燒得岩岩好。 芝士魚餅啲芝士溶溶地，一齊食好正。 鹽燒厚牛舌、雞心 牛舌好好食，厚肉又有肉汁。雞心口感軟腍，無腥味。 雞皮、日本海鰻魚、西班牙黑豚豬頸肉 全部都好香脆，特別係外皮卜卜脆，醬汁又好夾，好味道。


飲品叫左烏龍茶割燒酎同八千代薩摩芋燒酎，食串燒同炸串配酒一流。


星期日lunch同老公再黎The Musicbox Grill House & Bar食野，上次食完覺得好食。 我地叫左兩個Brunch set同散叫啲野食。是日餐湯係新英倫粟米周打湯 配以蒜蓉包，湯夠creamy，好飲。


凱撒沙律麵包粒好脆，芝士粉又多，沙律菜新鮮爽脆。 中東雜菜蛋鍋配燒牛油帶子 我第一次食，幾特別。有兩隻流心既荷包蛋，底層有拉絲既芝士同雜菜，仲有香脆既蒜蓉包。帶子大大隻，而且整得好鮮嫩，好好味。 海鮮焗飯 海鮮有帶子、蝦、蜆、魷魚，都好好食。


白飯底比較健康。 卡真辣蝦 蝦既味道整得幾好食，又唔會太細隻，都係配蒜蓉包。三重朱古力軟滑蛋糕好大件，朱古力味好濃郁，仲有士多啤梨同藍莓伴碟，士多啤梨好甜，正。 餐飲叫左凍美祿同熱咖啡。


星期六lunch同老公去食韓國菜。秘製章魚蛋漿熔岩炒飯 侍應會幫你用火槍燒溶啲芝士，再撈勻佢，就有得食啦。 芝士、飯、章魚粒、紫菜撈勻後食真係十級邪惡，但又不能抗拒。 蜜糖牛油炸雞 半份都有八舊雞甘多，底下仲有薯條添。


呢到炸雞既精粹在於外皮炸到超級卜卜脆，蜜糖牛油味好出，好香口惹味。 魚糕湯 見到魚糕串就回想起係韓國街頭食街邊魚糕串既旅行片段。魚糕湯有兩串魚糕之外，湯入面仲有雞蛋、白蘿蔔、魚糕片、年糕、紅蘿蔔絲，都幾多料。


星期日同老公黎呢間海港城既coffee shop食第一餐，呢間地點方便，性價比又高。火雞胸番茄芝士意大利三文治 即叫即整，上枱熱辣辣，Panini外脆內軟，芝士仲可以拉到絲，好食。 忌廉黑松露配雜菌芝士意大利飯 加左芝士所以好creamy，雜菌整得好好食，份量夠又夠熱，正。


西多士配鮮漿果雪糕配楓糖醬 西多士入面搽左一層果醬，好軟熟，雲尼拿雪糕係gelato，超級好味，比普通雲尼拿雪糕多左陣清新既味道，好驚喜。生酮宇治抹茶忌廉卷 抹茶味濃郁，蛋糕口感比較一般卷蛋無甘鬆軟，但都唔會係好乾個種。


巧克力咖啡 Mocha口感順滑，好飲。


星期六同老公去銅鑼灣食lunch，之前食過佢尖沙咀個間覺得好食，知佢搬左黎銅鑼灣，就去食多次。All Day Breakfast 有煙三文魚、西班牙風乾火腿、蘑菇、蛋、焗豆、車厘茄、薯餅、窩夫，好豐富。


蘑菇調味唔錯，薯餅夠脆，窩夫比較腍身。Pinku Pinku Bowl 材料有士多啤梨、香蕉、乳酪、紅桑子、巴西莓、穀物。 食得出好健康，口感水水地，流質感重，無冰粒感。 手撕豬肉薯蓉牛角酥窩夫 薯蓉好綿滑，豬肉有咬口，幾特別。


榛子綿花糖牛角酥窩夫以Nutella為主既甜品無得輸，唔會唔好食得去邊。 Godiva Liqueur Hot Chocolate With Marshmallow好好飲，酒既香味一直徘徊口中，正。 Tropical Sunshine  用菠蘿、香蕉、芒果、蜜桃打成，入口好順滑。


星期六lunch同老公去左西營盤鋸扒。Lunch主食均配有橄欖油香草中東包、澳洲雞鹽薯條及特色沙津，仲要唔駛加一，好抵食。呢度採取開放式廚房，見到所有食物都係即叫即刻整，保證新鮮熱辣。美國安格斯平鐵牛扒 中東包搽左少少牛油去焗，好鬆軟。


沙律菜好多種類又新鮮，牛扒好香炭燒味，醬汁又好味，唔錯。芝士溫泉蛋大啡菇火箭葉沙律中東包加烤豬頰肉 芝士加流心既溫泉蛋加多汁既大啡菇，好好食。 額外加既烤豬頰肉好爽脆，好似食緊豬頸肉甘，正。


星期日晚同老公去左饒宗頤文化館間有情調既餐廳撐枱腳。首先送上餐前麵包，麵包好軟熟又熱辣辣，連隻碟都係暖架，好周到。大通粉配慢煮和牛頰肉和牛頰肉已經整碎左，遍佈係通粉度，肉質軟腍，醬汁調味好好，係好食既通粉。


寶雲酥焗西班牙伊比利羊扒配自家製羊肉腸·砵酒汁第一次食羊肉腸，有少少羊羶味，甘先係食羊架嘛，有驚喜。羊扒就無乜羊羶味，好軟嫩，都好好味。阿拉斯加雪山侍應幫手點火。蛋白糖包住朱古力蛋糕、雲尼拿雪糕、朱古力餅底，好多層次，口感豐富，好出色。


星期日約左朋友去食下午茶，女仔就梗係去食甜品做下午茶啦。我地都好鍾意食Pancake同Waffle，於是入左間可以一次食晒兩樣野既甜品鋪食。班戟同窩夫都係即叫即整，要等一陣先上碟，保證新鮮。 榛子焙茶梳乎厘班夫戟每日限量供應，班戟配以榛子忌廉、焙茶牛奶布丁、榛子脆脆。


焙茶牛奶布丁食落似滑溜溜既啫喱，榛子脆脆卜卜脆，班戟幾軟熟，內容幾豐富。士多啤梨蜂蜜窩夫 窩夫配以忌廉、新鮮士多啤梨、蜂蜜。窩夫外脆內軟，幾香蛋味，都幾大份。


星期二放工同老公黎深水埗諗住買寬頻野，但買唔到，但都要醫左肚先。我地叫左精選二人餐，再加墨西哥香草牛柳絲卷餅同窩夫。 是日餐湯係忌廉海鮮湯，有蝦同八爪魚，唔錯。加拿大豬鞍配蜜糖芥末籽汁 豬鞍非常厚身，肉質唔會鞋口亦唔韌，肉汁鎖實，同蜜糖芥末籽汁好夾，好好食。